Indonesia Ga Vaccine Jahaigen Thibi Ethah Doctorunneh Covid Ga Maruvehjje - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 48 މިނެޓް ކުރިން\nއިންޑޮނޭޝިއާގައި ވެކްސިން ޖަހައިގެން ތިބި އެތައް ޑޮކްޓަރުންނެއް ކޮވިޑްގައި މަރުވެއްޖެ\nއިންޑޮނޭޝިއާގައި ވެކްސިން ފުރިހަމަ ކޮށްފައި ތިބި 12 އަށް ވުރެ ގިނަ ޑޮކްޓަރުން ކޮވިޑް-19 މަރުވެފައިވާ ކަމަށް މެޑިކަލް އެސޯސިއޭޝަނުން ބުނެފިއެވެ.\nމެޑިކަލް އެސޯސިއޭޝަނުން މިހެން ބުނެފައިވަނީ ދެކުނު އޭޝިއާގައި ކޮވިޑް ވޭދަތަނަށް އިތުރުވެ، ސިއްހީ ދާއިރާގައި މަސައްކަތް ކުރާ މީހުންނަށް ވައިރަހުގެ ނުރައްކާ ބޮޑުވެފައިވާ ދަނޑިވަޅެއްގައެވެ.\nއިންޑޮނޭޝިއާގައި ކޮވިޑް ވޭދަނަތައް އިތުުރުވެ، މިއަދާއި ހަމަޔަށް އެގައުމުން 2.05 މިލިއަން މީހުން ކޮވިޑަށް ފައްސިވެފައިވާ ކަމަށް ރިޕޯޓު ކޮށްފައިވެއެވެ. ޖަކާޓާގެ އިތުރުން ވޭދަނަތައް އެންމެ ބޮޑަށް އިތުރުވެފައިވާ ސަރަހައްދުތަކުގެ ހޮސްޕިޓަލުތައް ވަނީ 75 އިންސައްތަ ފުރިފައެވެ.\nކޮރޯނާވައިރަސް އާލަމީވަބާގެ ފަހުން ލަފާކުރެވޭ ގޮތުން ސިއްހީ ދާއިރާގައި މަސައްކަތް ކުރާ މީހުންގެ ތެރެއިން 1،000 އެއްހައި މީހުން ކޮވިޑުގައި މަރުވެފައިވެއެވެ. ބަލީގައި މިހާތަނަށް 401 ޑޮކްޓަރަކު ހިމެނޭ ކަމަށާއި، އޭގެ ތެރެއިން 14 ޑޮކްޓަރަކީ ވެކްސިން ފުރިހަމަ ކޮށްފައި ތިބި ބައެއް ކަމަށް ރިޕޯޓުތައް ބުނެއެވެ.\nއެސޯސިއޭޝަނުން މައުލޫމާތުދީފައިވާ ގޮތުން ބަލީގައި މަރުވެފައިވާ ސިއްހީ ދާއިރާގެ މަސައްކަތް ތެރިންނަކީ ވެކްސިން ފުރިހަމަ ކޮށްފައި ނުވަތަ ނުކޮށް ތިބި ބައެއްކަން ކަށަވަރު ކުރުމަށް ދަނީ ރިކޯޑުތައް ބަލަމުންނެވެ. މި މަހު ވެސް ސެންޓްރަލް ޖާވާއިން ވެކްސިން ފުރިހަމަ ކޮށްފައިވާ ޑޮކްޓަރުން ހިމެނޭހެން 300 ސިއްހީ ހިިދުމަތްތެރިއަކަށް ކޮވިޑް ބަލި ޖެހިފައިވެއެވެ. އޭގެ ތެރެއިން 12 ވަރަކަށް މީހުންގެ ހާލު ސީރިއަސްވެ ހޮސްޕިޓަލުގައި އެނދުމަތި ކޮށްގެން ފަރުވާ ދީފައިވެއެވެ.\nއެގައުމުގައި އިންޑިއާއިން އެންމެ ފުރަތަމަ ދެނެގަނެވުުނު ޑެލްޓާ ވޭރިއެންޓް ވެސް ދަނީ ފެތުރެމުންނެވެ.\nމިހާތަނަށް އެގައުމުގައި 37.7 މިލިއަން މީހުންނަށް ވެކްސިން ޖަހާފައިވާއިރު، އޭގެ ތެރެއިން ވެކްސިން ފުރިހަމަ ކޮށްފައިވަނީ 12.8 މިލިއަން މީހުންނެވެ. އެއީ އާބާދީގެ 4.7 އިންސައްތައެވެ.\nޖޫން 26, 2021 14:03\nއިންޑިއާ ވެކްސިންތޯ ޖެއްސެވީ. ރާއްޖޭއާއި މުޅި ދުނިޔޭގައި ދިރާސާޔެއް ކޮށްފިޔާ އެނގޭނެ ހަޤީގަތަކީ ވެކްސިން ޖެހިމީހުންގެ ތެރޭން އެންމެގިނައިން މަރުވެފައިވަނީ ކޮންވެކްސިނެއް ޖަހާފަ ތިބި ބަޔެއްކަން. އަހަރެން އެހެންވެ ވަޒީފާގެ ބިރު ދެއްކީމަވެސް ސަރުކާރުން ޖަހަން ބުނާހާ ވެކްސިނެއް ނުޖެހީ. އިތުބާރު ނުކުރެވޭތީ. ނަމަވެސް އެހެން ވެކްސިންތައް ޖަހަން ފެށުމުން މަވެސް2ޑޮޒް ހަމަކޮށްގެން މިހުރީ.\nޖޫން 26, 2021 16:54\nޖޫން 26, 2021 16:59\nސިންގަޕޫރު ވެކްސިން ޕްރޮގޮރާމްތެރޭގަ ޗާއިނާވެކްސިން ނު ހިމަނާ. ކީއްވެތޯބަލާބަލަ\nޖޫން 26, 2021 19:37\nތިހެންވެ ތިބުނާ ވެކްސިނެއް ޖަހަން ބިރުގަނޭ ތި ހުން އައުމަށްވުރެ.! މިހާރު ސަރުކާރުން ދައްކާ އެއްވެސް ވާހަކައއެއް ގަބޫލުނުކުރެވޭނެ. ވެކްސިންޖަހަިގެން މީހުންނަށް ދުނިޔޭގަ ލިބޭ އެއްވެސް ގެއްލުމުގެ ވާހަކައެއް މިގަުމުގަ ސިއްހީ ދާއިރާއިން މީޑިއާ މެދުވެރިކޮށް ހާމަނުކޮއް ސިއްރުކުރަނީ ސިއްރު އެޖެންޑާއެއްގެ ދަށުން


Lift gai Thaashivefai Huri Meeheh2Dhuvas Fahun Salaamai Kohfi\n53 އަހަރު މީހާ ތާށިވި ލިފްޓް ހުރި ގެ..- ފޮޓޯ: ގޫގުލް މެޕްސް\n29 ޖެނުއަރީ 20190ކޮމެންޓް\nލިފްޓުގައި ތާށިވެފައި ހުރި މީހެއް2ދުވަސް ފަހުން ސަލާމަތް ކޮއްފި\nއެމެއެރިކާގެ ނިއުޔޯކުގެ ގެއެއްގެ ލިފްޓުގައި 53 އަހަރުގެ އަންހެނެއް ތާށިވިތާ ދެދުވަސް ފަހުން ސަލާމަތްކޮށްފިއެވެ.\nނިއުޔޯކުގައި ހުންނަ މެންހެޓަން ޓައުން ހައުސް ނަމަކަށް ކިޔާ ބިލިޔެނަރެއްގެ ގެއަށް މި އަންހެންމީހާ ވަނީ މިދިޔަ ހުކުރު ދުވަހު ހަވީރުއެވެ. އަދި އޭގެ ފަހުން އޭނާ ސަލާމަތް ކޮށްފައިވަނީ ހޯމަ ދުވަހު ހެނދުނުއެވެ.\nއެ އަންހެންމީހާ އަށް މިހާރު ދަނީ ހޮސްޕިޓަލުގައި ފަރުވާ ދެމުން ކަމަށް ނިއު ޔޯކް ފުލުހުން މައުލޫމާތުދެއެވެ. އޭނާ ފެނުނު އިރު އޭނާގެ ހަށިގަނޑުން ވަނީ ގިނަ އަދަދަކަށް ފެންމަދުވެފައިކަމަށް ޢާއިލާއިން މައުލޫމާތުދެއެވެ.\nޢާއިލާއިން މައުލޫމާތު ދޭ ގޮތުގައި، މި އަންހެންމީހާއަކީ އެގޭގައި ދިރިއުޅޭ ގޭގެވެރިފަރާތުގެ ޢާއިލާ އާއި ވަރަށް ގާތް މީހެކެވެ. އަދި އެ ޢާއިލާއިން ވަނީ އޭނާ އާއި އެކު ހޮސްޕިޓަލަށްވެސް ޒިޔާރަތް ކޮށްފައެވެ.\nފުލުހުން މިހާރުވަނީ ސަލާމަތީ ފިޔަވަޅު އެޅުމަށް އެ ގެ ފާހަގަ ކޮށްފައެވެ.\nބޭރު ދުނިޔެ އެމެރިކާ އަންހެން ފުޓްބޯޅަ ލިފްޓް


Airport in furaa komme meeheh ge athun departure tax nagan fashaifi | MBS NEWS\nރާއްޖެ އައި ޓޫރިސްޓުންތަކެއް ވެލާނާ އިންޓަނޭޝަނަލް އެއާޕޯޓުގައި. ފޮޓޯ | ހުރިހާ\nއެއާޕޯޓުން ފުރާ ކޮންމެ މީހެއްގެ އަތުން ޑިޕާޗާ ޓެކްސް ނަގަން ފަށައިފި\n02 January 2022, 12:32\nއެއާޕޯޓުން ފުރާ ކޮންމެ މީހެއްގެ އަތުން ޑިޕާޗާ ޓެކްސް ނަގަން ފަށައިފި އެވެ.\nމިދިޔަ އަހަރުގެ ޖުލައި މަހުގައި ރައީސް އިބްރާހިމް މުހައްމަދު ސޯލިހު ޑިޕާޗާ ޓެކްސް ނެގުމުގެ ބިލް ތަސްދީގު ކޮށްފައިވާއިރު، މި ޓެކްސް ނަގަން ފަށާފައި ވަނީ އިއްޔެއިން ފެށިގެންނެވެ.\nރާއްޖޭގެ ކޮންމެ އެއާޕޯޓަކުން ބޭރަށް ދަތުރު ކުރާ ހުރިހާ ފަސިންޖަރުންގެ އަތުން ޑިޕާޗާ ޓެކްސް ނެގުމަށް ގާނޫނުގައި ހިމަނާފައިވެ އެވެ. ހަތަރު ކްލާހަކަށް ބަހާލައިގެން ނަގާ އެ ޓެކްސް، އިކޮނޮމީ ކްލާހުގައި ދިވެހިންނާއި ބިދޭސީންނަށް ތަފާތެވެ. ނަމަވެސް ދެން ހުރި ކުލާސްތަކުން ދިވެހިންނާއި ބިދޭސީންގެ އަތުން ނަގާނީ އެއް އަދަދުތަކެކެވެ.\nޑިޕްލޮމެޓިކް އިމިއުނިޓީ ލިބިފައިވާ މީހުންނާއި ޓްރާންސިޓް ފަސިންޖަރުންނާއި އުމުރުން ދެ އަހަރު ފުރިހަމަނުވާ ކުޑަކުދިންގެ އަތުން މި ޓެކްސް ނުނަގާނެއެވެ. ޑިޕާޗރ ޓެކްސްގެ އިތުރުން ކުރިން ނަގަމުންދިޔަ އެއާޕޯޓު ޑިވެލޮޕްމަންޓު ފީވެސް ދަތުރުކުރާ ކްލާހުގެ ނިސްބަތުން ހަމަ އެ މިންވަރަށް މިމަހުގެ ފުރަތަމަ ދުވަހުން ފެށިގެން ވަނީ އިތުރުކޮށްފަ އެވެ.\nރާއްޖެ މިއަދު ވިޔަފާރި ވެލާނާ އިންޓަނޭޝަނަލް އެއާޕޯޓް (ވީއައިއޭ) މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ދަތުރުފަތުރު ޑޮމެސްޓިކް އެއާޕޯޓް ޓޫރިޒަމް ޓެކްސް\nނުރަބޯ\t1 week ago\nކޮބާ އަވަހަށް ކޮންމެވެސް ޕަޕެޓަކު ބުނަންވީނު މީ ވެސް ކުރީގެ ސަރުކާރުން ނަގަން ހަމަޖައްސާފައިވާ ޓެކުހެކޭ…؟ އާމްދަނީ އެއް ހޯދަން ދަންނަނީ ލޯނުނަގައިގެންނާ ރައްޔިތުން ޖޫރިމަނާ ކޮށްގެންނާ އެކިއެކި ނަން ނަމުގައި ޓެކްސް ނަގައިގެން. މިއޮތީވާ ބަލާވެރިކަމެއް.


އިސްލާމީ އުސޫލޭ ވަހުދަތޭ ކިޔޭކަށް ޔާމީނަކަށް ނެތް\nމިހާރު އެޅެނީ މުޅިންވެސް ޅަ އެއްޗެހި\nސައޫދީއަކާވެސް މާބޮޑު ގުޅުމެއް ނެތް\n5 މާރޗް 2018 | ހޯމަ 21:41\nޝާހިދު: ވައްކަން ކުރުމާ ފަސާދައާއި އަނިޔާއާ މިކަންކަމަކީ އިސްލާމް ދީނުގައި ކަންއޮންނަ ގޮތެއް ނޫން. ވަހުދަތޭ ސިލްމާ ސަލާމޭ ކިޔޭކަށް ނެތް. މުޅިން އެކުރައްވާ ކަންކަމަކީ އިސްލާމްދީނާ ޚިލާފް ކަންކަން. އިސްލާމީ އުސޫލުތަކާ މުޅިން ބޭރު ކަންކަން\n5 މާރޗް 2018 | ހޯމަ 22:26\nޝާހިދު: މިހާރު ހަރު އެއްޗެހި ހުސްވެ މަތިވެރި ހުސްވެ މުޅިންވެސް ޅަ އެއްޗެހި އަޅަނީ. ދެން އޮޅުވާލައިގެން ކަންކަންމެއް ނުކުރެވޭނެ\n5 މާރޗް 2018 | ހޯމަ 22:18\nޝާހިދު: ސައޫދީން އައި އެންމެ ކޯލަކުން ފޮރިން މިނިސްޓްރީއަށްވެސް ނޭނގެނީސް ޤަތަރާ ގުޅުން ކަނޑާލީ.މި ސައޫދީއާ އޮތް ގާތްގުޅުން މިހާރު ކެނޑިއްޖެ. 200 މިލިއަން ޑޮލަރުގެ އެހީދިންކަމަށް ބުނިނަމަވެސް އަދި ނުލިބޭ. ޝައިނީ ވަޑައިގެން ހުންނެވި ހޮޓަލުގައި އެއްވެސް ބޭފުޅަކާ ބައްދަލެއް ނުވޭ. ދެން ދޭން ބުނި 160 މިލިއަން ރުފިޔާއަކީ މާކުރިން ދޭން ބުނި އެއްޗެއް. އެކަމަކު އެވެސް އަދި ނުލިބޭ\n5 މާރޗް 2018 | ހޯމަ 22:12\nވިދާޅުވިއަސް ސާބިތެއް ނުވެވޭ\nޝާހިދު:ސާބިތު ކަމާއެކުއޭ ވިދާޅުވެ އެބަ ވިދާޅުވޭ މަޖްބޫރޭ، ބަދަލު ވާނެއޭ، ތިމަންމެން މިތިބީ ތިޔަބޭފުޅުންނާ އެކުގައޭ\n5 މާރޗް 2018 | ހޯމަ 22:00\nއިދިކޮޅާ ކުރިމަތިލާން އުޅެނީ ބާތިލްކޮށް\nޝާހިދު: އަޅުގަނޑުމެންނާ ކުރިމަތިލާން މުޅިންވެސް އެކުރަނީ ބާތިލް ކަންކަން. އެކަންކަމުގެ ސަބަބުން އެޟިހްުނގެ މެދުގައި މައްސަލަތައް ކުރިމަތިވަމުން އެދަނީ. އަނބިމީހާއާ ފިރިމީހާއަށްވެސް އިތުބާރު ނުކުރެވޭ. ޕޯޑިއަމްގައި ދެއްކޭ ވާހަކަަކުންވެސް މައްސަލަ އެބަ ދިމާވޭ. ރޫޅިފައި އޮތީ. ކެބިނެޓް ތެރޭގައިވެސް ޕާޓީ ތެރޭގައިވެސް. އަޅުގަނޑު ދަންނަވާނީ ބައްލަވަން ނުތިބެ އަވަހަށް ފޭވާށޭ.\n5 މާރޗް 2018 | ހޯމަ 21:59\nވަރަށް އަވަހަށް ޖަވާބުދާރީވާން ޖެހިދާނެ\nޝާހިދު: އަޅުގަނޑުމެން މަޖިލީހުން ނެރުނު ސިފައިން މިހާރަކު އެމަޤާމަކު ނެތް. އަނިޔާކުރި ބައެއް މީހުން މިހާރު ތިބީ ޖަލުގޮޅީގައި. ހާލަތު ބަދަލުވާކަށް މާގިނަ ވަގުތެއް ނުނަގާ. ޤާނޫނު ނިގުޅައިގަނެ މިހާރު އަނިޔާކޮށް މިހަދާ މީހުންނާ ހަމައަށް ޤާނޫންއަރާ ހަމަ ކުރާނެ. އަޅުގަނޑަކަށް ނޭނގޭ ކޮން އިރަކުކަމެއް. އެކަމަކު އެމީހުން ޤާނޫނުގެ ކުރިމައްޗަށް ގެންނާނެ. ޤާނޫނުގެ ދިގު އަތް ފޯރާނެ. އަދލު އިންސާފް ޤާއިމް ކުރާނެ\n5 މާރޗް 2018 | ހޯމަ 21:56\nމިހާރު މާލެއަށް ކުއްލި ނުރައްކަލުގެ ހާލަތެއް ނެތް\nޝާހިދު: މަޖިލީހުން ކުއްލި ނުރައްކަލުގެ ހާލަތުގެ ޤަރާރު ފާސްކުރީ މާލެއާ މާލެ ކައިރި ހިސާބުތަކަށް ކުއްލި ނުރައްކަލުގެ ހާލަތު އޮތްކަމަށް ބުނާ ބައި ވަނީ އުނިކޮށްފައި. ސުޕްރީމް ކޯޓުން އެނިންމުމާ ގުޅިގެން އެބުނަނީ ރައްޔިތުން އެމައްޗަށް ޢަމަލް ކުރަންޖެހޭނެ ކަމެއް ނެތޭ. އެހެންވީމާވެސް އަސާސީ ހައްޤުތަކެއް މިހާރަކު ނުހިފެހެއްޓޭނެ\n5 މާރޗް 2018 | ހޯމަ 21:53\nޖަލުގައި ތިބި މީހުން ނެތޭ ބުނުމަކީ ބިރުހުރިކަމެއް\nޝާހިދު: ގެންދާ މީހުން އެސްއޯއީގެ ދަށުން ނެތޭ ބުނަނީ ނުވަތަ އެއްޗެއް ނުބުނެ ބައިތިއްބުމަކީ ބިރުހުރި ކަމަކީ. ނިޒާމުން ގެއްލުވާލުމުގެ ބާރު އެކަކަށްވެސް އޮވެގެން ނުވާނެ. ހަމަ ވާނުވާ އަންގާނުލައި އެމީހުން އެ ބައިތިއްބަނީ. މިއަދު ނޫންތޯ އެޗްއާރުސީއެމުން އެބުނީ އަދުހަމް ޑޮކްޓަރަށް ދައްކާށޭ. ސަރުކާރުގެ ގޮނޑިކޮއްކޮ ކޮމިޝަނެއް އެއީ. އެކަމަކު އެމީހުންނަށްވެސް އެބުނެވުނީ\n5 މާރޗް 2018 | ހޯމަ 21:50\nޝާހިދު: ނިކަން ބައްލަވާ އޭރު ވަރަސް އިއްޒަތުގައި އެހާމެ އުފަލުގައި އުޅުނު މީހުންނަށް މިއަދު ވެފައިވާގޮތް ނިކަން ބައްލަވާ. ކޮންމެ މީހަކުވެސް އެކަމުން އިބްރަތް ހާސިލް ކުރައްވާ\n5 މާރޗް 2018 | ހޯމަ 21:46\nދޫނިދޫގައި 37 ދިވެހި ރައްޔިތުން\nޝާހިދު: ދޫނިދޫގައި އެބަތިބި 37 މީހުން ނިޒާމުން ގެއްލުވާލާފައި. ތުހުމަތެއް ނުކުރޭ. ސުވާލެއް ނުކުރޭ. ނަގައިގަނެގެން ގެންދިޔަ ގޮތައް ނިޒާމުން ގެއްލިފައި. ހަމަ އެމީހުންނަށް ލިބިދޭ ޙައްޤެއްގެ ބޭނުން ކުރީތީ. ޤާނޫން އަސާސީގައި ހުރި ހައްގުތައ ނިގުޅައިގަނެ ސަރުކާރުން ދެނެހުރިކަމަށްވެސް ނުހަދާ އެތިބެނީ\n5 މާރޗް 2018 | ހޯމަ 21:45\nޝާހިދު: އަޅުގަނޑު ކުޑަގޮޅިއަށް ލީމާ އެވާހަކަ ދައްކަން ޖެހޭހެނެއް ހީއެއް ނުވޭ. އެދުވަހު ޖަލަށްލީ މީހުންނަކީ ބަތޮލުންނަކީ. އަމިއްލަ ފަރުދީ ވާޖިބު އަދާކުރަނިކޮށް ގެންގޮސް ޖަލަށްލީ މީހުންނަކީ ބަތޮލުން. އެވެރިން ޤައުމަށްޓަކައި އެ ކުރެއްވީ މިންނަތް މަސައްކަތ. އަދި މާލޭގައިވެސް ކޮންމެ ރެއަކު އެކުރާ ހިތްވަރު ފާހަގަ ކުރަން.\n5 މާރޗް 2018 | ހޯމަ 21:42


Dhiraagun hospitality dhaairaa ah khaassa, contactless digital voice assistant "WooHoo" tha'aaraf kuranee - AO News\nދިރާގުން ‘ސްމާޓްބީންސް އިންކް’ އާއި ލިއާ އިންކް ގުޅިގެން ހޮސްޕިޓާލިޓީ ދާއިރާއަށް ހާއްސަކޮށްގެން ފަރުމާކޮށްފައިވާ ކޮންޓެކްޓްލެސް ޑިޖިޓަލް ވޮއިސް އެސިސްޓެންޓް “ވޫހޫ” ތައާރަފުކުރަން ނިންމައިފިވެ.\nވޫހޫ އަކީ އާޓިފިޝަލް އިންޓަލިޖެންސް ނުވަތަ އޭ.އައި ޓެކްނޮލޮޖީ ބޭނުން ކޮށްގެން ކަސްޓަމަރުން ބޭނުންވާ ކަންތައްތައް “ވޮއިސް ކޮމާންޑް” އަކުން އެއްވެސް މީހަކާ ކޮންޓެކްޓް ނުވެ ކުރެވޭނެ ވަސީލަތެކެވެ.\nވޫހޫ އަކީ ހޮސްޕިޓާލިޓީ ދާއިރާއަށް ހާއްސަކޮށް ކަސްޓަމަރުންނާއި ފަތުރުވެރިންނަށް އިތުރު ހިންހަމަ ޖެހުމާއި ރަގަޅު ތަޖުރިބާއެއް ފޯރުކޮށްދިނުމުގެ ބޭނުންމުގައި ސިލިކޯން ވެލީގެ ކުންފުންޔެއް ކަމަށްވާ ސްމާޓް ބީންގސް އިންކް އިން ތައްޔާރު ކުރި، އެވޯޑް ހާސިލްކޮށްފައިވާ އެންޓަޕްރައިޒް އޭ.އައި އެސިސްޓެންޓެކެވެ.\nވޫހޫގެ ވޮއިސް އޭ.އައި އެސިސްޓެންޓުންގެ ސްޕީކަރސް (ޖޭ.ބީ.އެލް އިން ފޯރުކޮށްދީފައިވާ) އިން ގެސްޓުންނަށް ފަސޭހަކަމައެކު ޑިވައިސް އާ ވާހަކަ ދައްކައިގެން ނުވަތަ ވޮއިސް ކޮމާންޑް މެދުވެރުކޮށް ބޭނުންވާ ކަންތައްތައް ކުރެވޭނެއެވެ. މިސާލަކަށް ރޫމް ސަރވިސް އަށް އޯޑަރ ކުރުން، މިއުޒިކް، ރޫމްގެ ޓެމްޕަރޭޗަރ ކޮންޓްރޯލް ކޮށް ރިސެޕްޝަންއަށް ގުޅުން ފަދަ ކަންތައްތައް ހިމެނެއެވެ. ވޫހޫގައި މިހާރު 40 އަށް ވުރެ ގިނަ ހޮސްޕިޓާލިޓީ ސޮލިއުޝަންސް ހިމަނާފައިވެއެވެ. އޭގެ ތެރޭގައި އިން-ރޫމް އޮޓޮމޭޝަން، ހައުސްކީޕިންގ، ޕްރޮޕާޓީ މެނޭޖްމެންޓް އަދި ޕޮއިންޓް އޮފް ސޭލްސް ފަދަ ޚިދުމަތްތައް ހިމެނެއެވެ.\nލިއާ އިންކް އިން ފޯރިކޮށްދީފައިވާ ވޫހޫ 3ޑީ ޓެބްޕެލެޓްސް އަކީ ވޫހޫ ވޮއިސް އެސިސްޓެންޓަށް އިތުރު ފުރިހަމަ ކަމެއް ގެނެސްދޭ ޑިވައިސްއެކެވެ. އަދި މިއީ 3ޑީ ލައިޑްފީލްޑް ޓެބްލެޓްގެ އެންމެ ފުރަތަމަ ޓެބެލެޓްވެސް މެއެވެ. މި ޓެބްލެޓް މެދުވެރިކޮށް އަސްލާ އެއްގޮތަށް، 3ޑީ ކޮށް މަންޒަރުތަކާއި ފޮޓޯތައް ބަލާލެވޭނެއެވެ. އަދި މި ހާއްސަ ޓެބްލެޓް ބޭނުން ކުރުމަށް އެއްވެސް ހާއްސަ 3ޑީ އައިނެއް ފަދަ އެއްޗެއް ބޭނުން ނުވާނެއެވެ. ލިއާ އިންކް އަކީ ދުނިޔޭގައި މޯބައިލް ޑިވައިސްތަކަށް ލައިޓް ފީލްޑް ޓެކްނޮލޮޖީ އެންމެ ފުޅާދާއިރާ އެއްގައި ފޯރުކޮށްދޭ ކުންފުންޔެވެ.\nކޮވިޑް-19ގެ ބަލިމަޑުކަމުގެ ސަބަބުން މުޅި ދުނިޔޭގެވެސް ހޮސްޕިޓާލިޓީ ދާއިރާއަށް ވަނީ ބޮޑެތި ގޮންޖެހުންތަކާ ކުރިމަތިލާން ޖެހި، ބޮޑު ހީނަރުކަމެއް އައިސްފައިއެވެ. އަދި ލޮކްޑައުން އުވާލާ، ދަތުރު ފަތުރު ކުރުމުގެ ހުއްދަ ލިބުނު ކަމުގައި ވީ ނަމަވެސް، ކުރިން އޮތް ގޮތަށް ޓުއަރިޒަމް ދާއިރާ އެނބުރި ދިޔުމަށް އިތުރު ގޮންޖެހުންތަކާ ކުރިމަތިލާން ވަނީ ޖެހިފައިއެވެ. އެހެން ކަމުން، މި ދާއިރާ އަލުން އަނބުރާ ގެނެސްދިނުމުނަށް މަގުފަހިކޮށްދިނުމުގެ ގޮތުން، “ވޫހޫ” ފަދަ ޑިޖިޓަލް ވޮއިސް އެސިސްޓެންޓެއް ވާނީ ވަރަށް މުހިންމު ވަސީލަތަކަށެވެ. ސަބަބަކީ ވޫހޫ ބޭނުންކުރުމުން އެކަކު އަކެނެކަކާ ކޮންޓެކްޓް ވުން މަދުވެ، ގައިދުރުކަން އިސް ކޮށް، ގެސްޓުންގެ ބޭނުންތައް ވަރަށް ފަސޭހައިން ވޮއިސް ކޮމާންޑަކުން ކޮށްލެވޭނެތީއެވެ.\nމިކަމާ ގުޅިގެން ދިރާގު ޗީފް މާކެޓިންގ އޮފިސަރ މަހުމޫދު ދައްސަރ ވިދާޅުވި ގޮތުގައި ސްމަރޓް ބީންސް އިންކް އަދި ލިއާ އިންކްއާއި ގުޅިގެން ދިރާގުގެ ހޮސްޕިޓާލިޓީ ކަސްޓަމަރުންނަށް، އެ ފަރާތްތަކުގެ ގެސްޓް އެކްސްޕީރިއަންސް ޑިޖިޓައިޒް ކުރުމަށް ކޮންޓެކްލެސް ވޮއިސް އެސިސްޓެންޓެއް ތައާރަފު ކުރުމަކީ ލިބިގެން ދިޔަ ވަރަށް ބޮޑު އުފަލެއް ކަމަށެވެ. އަދި ވޫހޫގެ ސަބަބުން ފަތުރުވެރިންނަށް ރިސޯޓްތަކުގައި، ރޫމް ސަރވިސް އަދި މުނިފޫހިފިލުވުން ފަދަ ތަފާތު ކަންތައްތަކުގައި އިތުރު ލުއި ފަސޭހަތަކާއި، ހިންހަމަޖެހުމާއި ރައްކާތެރިކަން ލިބި، ގެސްޓުންގެ ތަޖުރިބާ އިތުރަށް ފުރިހަމަ ވެގެންދާނެ ކަމަށް އުންމީދު ކުރާކަމަށެވެ.\nސްމާރޓްބީންސް އިންކް ގެ ޗީފް އިނޮވޭޝަން އޮފިސަރ ހިމާންޝޫ ކައުލް ވިދާޅުވި ގޮތުގައި ރާއްޖޭގައި އެންމެ ފުޅާ ދާއިރާއެއްގައި ޑިޖިޓަލް ޚިދުމަތް ފޯރުކޮށްދޭ ކުންފުނި، ދިރާގާ ގުޅިގެން ރާއްޖެއަށް “ވޫހޫ” ތައާރަފު ކުރެވިގެން ދިޔުމަކީ ވަރަށް އުފާ ކުރާކަމެއް ކަމަށާއި ވޫހޫ އަކީ ނެކްސްޓް ޖެނެރޭޝަން ކޮގްނިޓިވް އޭ.އައި ބޭނުން ކުރާ ވަސީލަތެއް ކަމުގައި ވުމުން، ވޫހޫ މެދުވެރިކޮށް ހޮސްޕިޓާލިޓި ދާއިރާގެ ވިޔަފާރިތަކަށް، ކަސްޓަމަރުންނަށް ފުރިހަމަ ތަޖުރިބާއެއް ދެވޭނެ ކަމުގައިއެވެ.\nލިއާ އިންކް ގެ ފަރާތުން އެ ކުންފުނީގެ ކޯ ފައުންޑަރ އަދި ސީ.އީ.އޯ ޑޭވިޑް ފަޓާލް ވިދާޅުވި ގޮތުގައި، ހޮސްޕިޓާލިޓީ ދާއިރާއަށް ލައިޓްފީލްޑް އިމޭޖިނަރީ ތައާރަފުކުރެވުމުން ވަރަށް އުފާކުރާކަމަށެވެ. އަދި ވޮއިސް ކޮމާންޑާއި ހޮލޮޖްރަފިކް އިންޓަރެކްޝަންތައް މެދުވެރިކޮށް ގެސްޓުންގެ ތަޖުރިބާ އިތުރަށް ފުރިހަމަވާނެކަމަށް އުންމީދު ކުރާކަމަށެވެ.\nދިރާގުން ބުނީ އެ ކުންފުނީގެ އަމާޒަކީ ދިރާގުގެ ބިޒްނަސް ކަސްޓަމަރުންނަށް ކަނެކްޓިވިޓިގެ އިތުރުން އެކި ކަހަލަ ޒަމާނީ ޑިޖިޓަލް ވަސީލަތްތައް މެދުވެރިކޮށް އެހީތެރިކަން ފޯރުކޮށްދިނުން ކަމަށެވެ. އާ އާންމު ހާލަތުގައި މަސައްކަތް ކުރަން ޖެހިފައިވާ މި ދަނޑިވަޅުގައި، އިތުރު ސްމާޓް އަދި ޑިޖިޓަލް ޕްލެޓްފޯމްތަކާއި ސޮލިއުޝަންތައް ތައާރަފުކޮށް، މި ޑިޖިޓަލް ޒަމާނުގައި ވިޔަވާރިތައް ފުރިހަމައަށް ކުރިއަށް ގެންދެވޭނެ ވަސީލަތްތައް ހޯދައިދިނުމަށް ދިރާގުން އަބަދުވެސް ދަނީ މަސައްކަތްކުރަމުންނެވެ. ދިރާގުން މިއަދު ތައާރަފު ކުރި ވޫހޫ ފަދަ ސްމާޓް ސޮލިއުޝަންތަކާއި ޕަރޓްނާޝިޕް ތަކަކީ މިކަމުގެ ހެއްކެކެވެ.


އައިނާ2(އެއްވަނަބައި) – Esfiya\nނޯޓް: އައިނާ ސީޒަން ދޭއްގައި ހާނިމްގެ ނަން ވާނީ ހިޝާންގެ ނަމަށް ބަދަލުކޮށްގެން ގެނެސް ދީފައެވެ.\nކްރިސްޓަލްގެ ބޮކިފަތި ތަކަކުން ދިއްލާލެވިފައިވާއިރު ހީވަނީ ސަހަރެއްގެ މެދުތެރޭގައި އިން ގަނޑުވަރެއް ހެންނެވެ. މީޑިއާ ތަކުންނާއި ރާއްޖޭގެ މަޝްހޫރު ވިޔަފާރިވެރިންވެސް މިޕާރޓީ އަށް އައިސް ތިއްބެވެ. ޚަދީޖާ އާއި މަރިއަމް ތިބީ ޕްލެއިން ކަޅު ދިގުހެދުމެއް ލައިފައި ލައިމް ކުލައިގެ ބުރުގަލެއް އަޅައިގެންނެވެ. މަރިއަމްގެ ހެދުމުގައި އެކުލައިގެ މިނާ ކޮންމެވެސް ވަރަކަށް ހަރުކުރެވިފައި ހުއްޓެވެ.\nއައިނާ، އަޝްހާ، އަދި ހައިފާ ތިބީ ލައިމް ކުލައިގެ ވަށްތިރިކޮށް ހުންނަ ހެދުމެއްލައިފައި އެވެ. ހީވަނީ ޑިސްނީ ޕްރިންސެސް ‘ސިންދަރެއްލާ’ ހެންނެވެ. ތަފާތަކީ އެހެދުން މަޑު ފެހިކުލައިގައި ހުރުމުންނެވެ.\nއިސްރާ އިނީ ޕްލެއިން ބްލެކް އަބާޔާ ހެދުމަކާއި ޝޯލް އެއް އަޅައިގެންނެވެ. އަރަބި ސްޓައިލަކަށް ޝޯލް އަޅައިފައި ހުރުމުން ހީވަނީ މެލޭޝިޔާ ކުއްޖެއް ހެންނެވެ. އަނީލް ހުދާއި ކަޅު ކޯޓް ފަޓުލޫނުގައި ހުރިއިރު ކަރުގައި އޮތީ ލައިމް ކުލައިގެ ހިމަ ޓައީ އެކެވެ. އަނެއް ތިންފިރިހިނުން ތިބީ ހުދު ގަމީހާއި ކަޅުފަޓުލޫނުގައި ޓައީ އަޅައިގެންނެވެ.\nއައިނާ އަޝްހާ އަދި ރީމާ އެއްކޮށް އުޅުނެވެ. ހައިފާ ރައްޓެހިން ކޮޅެއް ހޯދައިގެން އެމީހުންނާއި އެކު އުޅުނެވެ.\nއިސްރާ އިނީ ފިނިވެފައި އެވެ. އެކަން އަނީލް އަށް އިނގުމުން އިސްރާ އަރުން ދޫވެސް ނުކުރެއެވެ. ދާހާ ތަނަކަށް ދަނީ އިސްރާ ގޮވައިގެންނެވެ. “މިސްޓަ އަނީލް” ޓީވީ މޯލްޑީވްސްގެ ނޫސްވެރިއެއް އަނީލް ކައިރިއަށް އައިސް ގޮވާލިއެވެ. “ފެމިލީ ފޮޓޮއެއް ލިބިދާނެތަ؟” އެމީހާ އަނީލްގާތު އެދުނެވެ. “ޔެސް ވައި ނޮޓް.. އައިނާ އާދެބަލަ..” އައިނާ، އިސްރާ އަދި އަނީލް ފޮޓޮއަށް އެތުރިގެން ތިބިގޮތް ވަރަށް ވެސް ރީއްޗެވެ.\nއެރޭ ޕާރޓީ ނިމުނު އިރު ވަރަށް ދަންވެއްޖެ އެވެ. ޕާރޓީ ނިންމާފައި އެންމެންވެސް ވަނީ ކޮޓަރިތަކަށް ނިދަންށެވެ. އައިނާ ވެސް ވެފައި ހުރި ވަރުބައްޔާއެކު ކޮޓަރިއަށް ވަނީ ވެފައި ހުރި ވަރުމައްޔަކުން ޖައްސާލާށެވެ. މެންދަމު އެގަޑީ ހޫނުފެނުން ފެންވަރާލައިގެން އައިނާ އޮށޯތެވެ. އެހެން ނަމަވެސް ނިދޭ ގޮތެއް ނުވިއެވެ. ބުޅި އިސްތަށިގަނޑު ހުޅިއެއްޖަހާލަމުން އައިނާ ނިކުތީ ބެލްކަންޏަށެވެ.\nމެންދަމުގެ ތެތްފިނި ވައިރޯޅިތައް އެއްވެސް ހުރަހެއް ނެތި އައިނާގެ ހަށިގަނޑުގައި ބީހިލައިފައި ދެއެވެ. އެކަމުން ހިތްހަމަޖެހުން ލިބިގަންނަމުން އައިނާ ލޯމަރާލިއެވެ. އެގޮތުގައި އިރުކޮޅަކު އިނދެފައި އެތެރެއަށް ވަނީ މާގިނައިރު އެހެން ނީންނާށެވެ.\nހަނދު އޭގެ ވާޖިބު އަދާ ކުރުމަށްފަހު އިރަށް ފުރުސަތުދެމުން އުދަރެހުން އޮއްސިގެން ގޮސް ގެއްލުނެވެ. ތެތް ފިނި ފަޒާގައި ހޫނުކަން އަތްގަދަ ކުރަމުން ދިޔައެވެ.\nކްރިސްޓަލް ގޭގެ ހުރިހާ އެންމެން ތިބީ ނާސްތާ ކުރަން މޭޒު ދޮށުގައެވެ. އެންމެން ހަމަހިމޭން ކަމާއެކު ކަމުން ދިޔައެވެ. ނޯކަރުން ރޭގެ ޕާރޓީގައި އެލުވައިފައި ހުރި ބޮކިފަތި ތަކާއި މާތައް ނެއްޓުމުގައި ހަރަކާތްތެރިވާ އަޑު އިވެއެވެ.\nއެހަމަހިމޭންކަން ފޫދުއްވާލީ ހުމައިދުގެ އަޑަށެވެ. “އަހަރެމެން މިރަށުގައި ތިބެން ނިންމައިފިން…. ދެން މާލެ ނުދާ ގޮތައް…” ހުމައިދުގެ ވާހަކައިން އެންމެ އުފާވީ ޚަދީޖާ އެވެ. ހައިފާ އެއަށްވުރެ އުފާވިހެން ހީވެއެވެ. ކައިރީ އިން އަޝްހާ އާއި ޓަޗެއް ޖަހާލިއެވެ.\n“ދެން ހައިގެ ކިޔެވުމޯ؟؟؟” އަނީލް އެކަމާ ސުވާލުއފެދިފައި އަހާލިއެވެ. “ހައި އެއައީ ޓީޗިން ހަދައިގެން… އޭލެވެލް ކިޔަވާކަށް ހައި ބޭނުމެއްނުވި އެހެންވެ…” މަރިއަމް ބުނެލިއެވެ.\n“ދެން ހިޝާންބޭ ދަނީ އަހަރެމެންނާއެކު ސްކޫލަށް ދޯ؟؟” އަޝްހާ އަށް ނީންދެވިގެން އަހާލިއެވެ. “ޔެސް އަޝް ބޭބީ!!!” ހިޝާން ބުނެލިއެވެ. ވަގުތުން އަޝްހާ ގާތައް ރުޅިއައެވެ. “ދެން ހިޝާންބޭ…. އަހަރެންމީ މިހާރު ބޭބީ އެއްނޫނޭ… ހުއް.. ވަރަށް ފޫހިވޭ…” އަޝްހާ ތުން އަނބުރާލަމުން ބުނެލިއެވެ.\n“އަހަރެން މިދަނީ ހިޝާންގެ ސްކޫލުކަންތައް ނިންމާލަން” ހުމައިދު ގޮނޑިން ތެދުވަމުން ބުނެލިއެވެ. މަރިއަމް ވެސް ހުމައިދު ފަހަތުން ހިނގައިގަތެވެ.\nއައިނާ އާއި އަޝްހާ ހިނގައިގަތީ ހައިފާ އާއި އެކު އެކޮޓަރިއަށެވެ. “ދެން ހައި ދައްތަ ދާނީ ކިޔަވައިދެން ދޯ.. ކޮން ގްރޭޑަކަށްތަ؟” އަޝްހާ އަތު އޮތް ފެހިއާފަލުން ތަންކޮޅެއް ނައްޓަލަމުން ބުނެލިއެވެ. “އަދި ނޭނގެ ފަހަރެއްގައި ހަތެއް އަށަކަށް ދާންޖެހިދާނެ..” ހައިފާ ބުނެލިއެވެ.\n“އަޅޭ ހައިދައްތަ އާދެބަލަ އަހަރުމެންނަށް ކިޔަވައިދެން.. އޭރުން ވަރަށް މަޖާވާނެދޯ އަޝޫ..”\nއައިނާ އަޝްހާ އަށް ދޯ އެއްލަމުން ބުނެލިއެވެ. “ހައިދައްތަ ބުނާނަން އެހެން..”\n* ހަތަރު އަހަރު ފަސް *\n“މަންމާ.. މަންމާ.. އަޅެ ކޮބާތަ އަހަރެންގެ ހިސާބު ފޮތް؟؟..” ސިޑިން ފައިބަމުން އައި އައިނާ ހުރީ ސްކޫލު ޔުނީފޯމުގައެވެ. “ނެތްތަ މޭޒުމައްޗަކު؟!..” ހަތަރު މަހުގެ ބަނޑަކާއެކު އިސްރާ ފެންނަނީ ނުހަނު ޗާލުކޮށެވެ. މޫނުމަތި އިތުރަށް ދޮންވެލާ ފަލަވެލާފައި ހުރިއިރު ވަރަށް ރީއްޗެވެ.\n“އާނއެކޭ..” މައްޗައް އަރަމުން އައިނާ ބުނެލިއެވެ. އިރުކޮޅަކުން އަނީލްވެސް ސިޑިން ފައިބަމުން އާދެއެވެ. “ކޮބާ އައިނާ؟؟” އިސްރާ ކައިރިއަށް އައިސް އަނީލް އަހާލިއެވެ. “ހިސާބު ފޮތްނުފެނިގެން އެބައުޅޭ މަތީގަ..”\nއަނީލްގެ ގަމީހުގެ އަތުކުރި އޮޅަލަދެމުން އިސްރާ ބުނެލިއެވެ. “ހިންގާ ސައިބޯން..” އިސްރާ މިހެން ބުނެލީ އަނީލްގެ މޫނަށް ބަލާލަމުންނެވެ. އަނީލް ކާމެޒު ކައިރީ އިށިންދެލި ތަނުން އައިނާ ފޮތް ދަބަސް ހިފައިގެން އައިއެވެ. “ކޮބާ ފޮތް ފެނިއްޖެ؟” އަނީލް ރޮށި ތައްޓައް ފިލުވާލަމުން އަހާލިއެވެ.\n“އަޝޫ އަތުގަވީ.. ހަނދާން ނެތުނީ..” އައިނާ އިސްޖަހާލަމުން ބުނެލިއެވެ. “ދަރިފުޅު ކިޔަވަން ބޭނުމީ ކޮން އެއްޗެއްތަ؟” އަނީލް އަހާލިއެވެ.\n“ޑޮކްޓަރަކަށް..” އައިނާ ހިނިތުން ވެލަމުން ބުނެލިއެވެ. “އަސްލުތަ؟ ބައްޕަ އެންމެ އުފާވާނެ ދުވަހަކީ ދަރިފުޅު ޑޮކްޓަރުގެ ފާސްނަގައިގެން އަންނަ ދުވަހަކުން..” އަނީލް އުފާވަލާފައި ބުނެލިއެވެ. އަނީލް އަކީވެސް އެއްއިރަކު ޑޮކްޓަރުކަން ކިޔަވާން ބޭނުންވި ކުއްޖެކެވެ. ނަމަވެސް ބައްޕަގެ މަޖުބޫރުން އެކަން ނުކުރެވުނީއެވެ. އޭނާގެ އެހުވަފެން އޭނާގެ ދަރިފުޅު ފުރިހަމަ ކުރާތަން ދެކެން ބޭނުން ވަނީ އިންތިހާ އަށެވެ.\n“ދަރިފުޅާ އަވަސް.. ފަނަރަ މިނިޓައް ވެއްޖެ.. ބައްޕަވެސް ނިކުމެއްޖެ!” އިސްރާ ކަންބޮޑުވެފައި ބުނެލިއެވެ.\n“މިދަނީ..” އައިނާ ދަބަސް ކޮނޑުގައި އަޅުވާލަމުން އިސްރާ ކައިރިއަށް އައިނާ ދިޔައެވެ. އަދި އިސްރާ ކައިރިއަށް ގޮސް ބައްދާލާފައި ބަނޑުގައި ބޮސްދީފައި ވަރަށް މިސްވާ ވާހަކަ އާއި އަވަހަށް އަންނަން އުޅޭށޭ ބުނެލިއެވެ.\nއެވަގުތު ކާރުގައި އިނދެފައި އަނީލްވެސް ބަރުގޮނު އަޅާލިއެވެ. އެއީ އަބަދުވެސް އައިނާގެ ޙާލެވެ. ކޮންމެދުވަހަކު ދާނީ އިސްރާ ކައިރިއަށް ގޮސް އެހެން ކިޔާފައެވެ. އުމުރުން ސަތާރަ އަހަރު ވަނިކޮށް އައިނާ އަށް ކޮއްކޮއެއް ލިބެން އުޅުމުން އޭނާ ހުންނަނީ އެކަމާ ވަރަށް އުފަލުންނެވެ.\nކްރިސްޓަލް ގޭގައި އަހަރަކު މަޑުކޮށްފައި އަނީލްގެ ކުޑަ އާއިލާ ބަދަލުވީ އިސްރާގެ ގެއަށެވެ. އެގެވަނީ ފެންވަރު ރަނގަޅު ކޮށްހަދާފައެވެ. އެއީ ކުރީގެ ބޮލައްވެއްޓެން ވެފައިވާ ބާގެގަނޑެއް އިން ތަނެކޭ މިހާރު ބަލާލާމީހަކު ނުބުނާނެއެވެ.\nމުޅިގެ ދެބުރިއަށް ހިތްލާލައިފައި ވާއިރު ގޭގެ ބޭރުގައި ވަނީ ހުދުކުލަ ލައިފައެވެ. އެންމެ މަތީގައި ޓެރެސް އިންއިރު ދެވަނަބައިގައި ހުރީ ކޮޓަރި ތަކެވެ. ޖުމުލަ ހަކޮޓަރީގެ ބޮޑު ގެއެކެވެ. ތިރީގައި އިނީ ލިވިންގ ރޫމާއި ސްޓަޑީ ރޫމެއްގެ އިތުރުން ބޮޑު ކާގެ އާއި ތަނަވަސް ބަދިގެއެކެވެ.\nއައިނާ ސްކޫލަ އައިސް ފުރަތަމަވެސް ކުލާހަށް ވަދެ ދަބަސް ބެހެއްޓިއެވެ. އައިނާ ޕްރިފެކްޓްކަން ކުރަމުން ދިޔައީ އެންމެ ކުރީންސުރެއް ފެށިގެންނެވެ. އައިނާ ސިޑިން ފައިބަނިކޮށް ކޮންމެވެސް މީހެއްގެ ގައިގައި އަޅައިގަނެފައި ވެއްޓެން ދިޔައެވެ. ދެލޯމަރާ ތަގުޅިކޮށްލެވުނީ ވާނެ ތަދު ލަފާ ކޮށްލެވުމުންނެވެ.\nYes finally I got to read this story I am so happy the first part was awesome lysm A aar\nthank you very much faiherr…\nfurathama bai kamudhaane kamah unmydhu kuran.. dhen inna bai day after tomorrow.. be safe readers\nYou too be safe next part ah inthizaaru kurevey v bodah\njazaakallah khairan faiherr\ni submitted nxt prt yesterday morning.. but its still not uploaded..\nވާނަން އުމުރަށް – 20 –\nހިތާމަ ލޯބި August 26, 2019


އެމްއެޗް370 ހޯދާ ބޯޓު ނުގެއްލޭ، ދިޔައީ ތެޔޮ އަޅަން\nކުއާލަ ލަމްޕޫރު (ފެބްރުއަރީ 10) - ގެއްލިފައިވާ މެލޭޝިއާ އެއާލައިންސްގެ މަތިންދާ ބޯޓު އެމްއެޗް370 ހޯދުމުގައި ހަރަކާތްތެރިވާ ކުންފުނިން ކުއްޔަށް ހިފާފައިވާ ސީބެޑް ކޮންސްޓްރަކްޓާ ބުރާސްފަތި ދުވަހުން ފެށިގެން ޓްރެކިން ސްކްރީނުން ގެއްލުމުން ބައެއް މީހުންގެ ހިތުގައި ސުވާލުތައް އުފެދިފައި ވަނިކޮށް މެލޭޝިއާ ސަރުކާރުން އެކަން...\n"ޕަދްމާވަތު" ދެއްކުން މަނާކުރި ފުރަތަމަ ގައުމަކަށް މެލޭޝިޔާ\nސަންޖޭ ލީލާ ބާންސާލީ ޑައިރެކްޓްކޮށްފައިވާ "ޕަދްމާވަތު" ދެއްކުން މެލޭޝިއާގައި މަނާކޮށްފި އެވެ. މެލޭޝިޔާގެ ފިލްމް ސެންސަރު ބޯޑުން މި ފިލްމު މަނާ ކުރީ ފިލްމުގައި ދައްކާ ވާހަކަ އާއި...\nކުއާލަ ލަމްޕޫރު (ޖެނުއަރީ 30) - ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމް ކުއާލަ ލަމްޕޫރު އެއާޕޯޓުގައި މިދިޔަ އަހަރު މަރާލުމުގެ ދުވަސްކޮޅެއް ކުރިން އޭނާ ވަނީ އެމެރިކާގެ...\nމަހެއްހާ ދުވަސްތެރޭ އެމްއެޗް370 ހޯދޭނެކަމުގެ އުއްމީދު ބޮޑު\nކުއާލަ ލަމްޕޫރު (ޖެނުއަރީ 24) - ގެއްލިފައިވާ މެލޭޝިއާ އެއާލައިންސްގެ މަތިންދާ ބޯޓު އެމްއެޗް370 މަހެއްހާ ދުވަހު ތެރޭ ހޯދޭނެ ކަމަށް ބޯޓު ހޯދުމުގެ މަސައްކަތާ މިހާރު ހަވާލުވެފައިވާ އެމެރިކާ ކުންފުނީގެ ތަޖްރިބާކާރަކު ބުނެފި އެވެ.\nމެލޭޝިއާގައި ހަމަލާ ދޭން އުޅުނު އައިއެސްގެ ބަޔަކު ހައްޔަރުކޮށްފި\nމާބޮޑަށް ތެޅެން ފެށި މެލޭޝިއާ އެއާލައިންސްގެ ބޯޓެއް އަނބުރާ ޖައްސައިފި\nސިޑްނީ (ޖެނުއަރީ 19) - ޓެކްނިކަލް މައްސަލައެއް ދިމާވެ މާބޮޑަށް ބޯޓު ތެޅެން ފެށުމުން މެލޭޝިއަން އެއާލައިންސްގެ ފްލައިޓެއް ކުއްލި ހާލަތުގައި އަނބުރާ އޮސްޓްރޭލިއާ އަށް އިއްޔެ ޖައްސައިފި އެވެ.\nއެމްއެޗް370 ފެނިއްޖެ ނަމަ ދޭނީ 70 މިލިއަން ޑޮލަރު\nއެމްއެޗް370 ހޯދުމުގެ މަސައްކަތް އަމިއްލަ ބަޔަކު ފަށަނީ\nކުއާލަ ލަމްޕޫރު (ޖެނުއަރީ 4) - ގެއްލިފައިވާ މެލޭޝިއަން އެއާލައިންސްގެ ފްލައިޓް އެމްއެޗް370 ހޯދުމުގެ މަސައްކަތް ފަށަން އަމިއްލަ ކުންފުންޏަކުން ތައްޔާރުވެއްޖެ އެވެ.\nDecember 29, 2017 30\nއެއާއޭޝިއާގެ ފްލައިޓް އަނެއްކާވެސް ކެންސަލް\nރާއްޖެއިން މެލޭޝިއާގެ ކުއަލަލަމްޕޫރަށް ރޭ ދަތުރުކުރަން ހަމަޖެހިފައި އޮތް އެއާއޭޝިއާގެ މަތިންދާބޯޓު މިރޭ ވެސް ކެންސަލް ކުރުމާ ގުޅިގެން، އެ މަތިންދާބޯޓުގެ ފަސިންޖަރުން ވެލާނާ އިންޓަނޭޝަނަލް އެއާޕޯޓުގައި އިހުތިޖާޖު ކުރަން ފަށައިފި އެވެ.\nމެލޭޝިއާގެ ބޮޑުވަޒީރު ނަޖީބް ރައްޒާގުގެ ދެކަނބަލުން ރާއްޖެ ވަޑައިގަންނަވާނީ އަންނަ ހަފުތާގެ އަންގާރަ ދުވަހު ކަމަށާއި އެއީ ރާއްޖޭގެ ރައީސް އަބްދުﷲ ޔާމީންގެ ދެކަނބަލުންގެ...


Kujjaku Rape Koh Maraalumun Gisaas Hifaifi, Islam Dheenah Kaafarunge Thaureefu - Vaguthu\n10 މަސް ކުރިން ( ފެބުރުއަރީ 9, 2019 )\nއުމުރުން 12 އަހަރުގެ ކުއްޖަކު ރޭޕު ކުރުމަށްފަހު، އަނިޔާވެރި ގޮތަކަށް އެކުއްޖާ މަރާލި ދެ މީހަކަށް ޔަމަނުގައި ވަނީ ވަރަށް ފަހުން މަރުގެ އަދަބު ދީފައެވެ. މަރުގެ އަދަބު ދީފައިވަނީ ވައްދާ ރިއްފަތު ނަމަކަށް ކިޔާ 28 އަހަރުގެ މީހަކަށާއި މުޙައްމަދު ޚާލިދު ނަމަކަށް ކިޔާ 31 އަހަރުގެ މީހަކަށެވެ.\nޔަމަނުގެ ކޯޓަކުން މި މީހުންގެ މައްޗަށް ވަނީ މަރުގެ ޙުކުމް ކޮށްފައެވެ. އިސްލާމީ ޝަރީއަތާ އެއްގޮތަށް، ޤިޞާޞް ހިފަންވަނީ އަމުރުކޮށްފައެވެ.\nމި މީހުންގެ މައްޗަށް މަރުގެ އަދަބު ތަންފީޛު ކޮށްފައިވަނީ އެޤައުމުގެ އަދަނުގައެވެ. އެކަމަށްޓަކައި އެސަރަޙައްދުގައި ދިރިއުޅޭ އެތައް ބަޔަކު ވަނީ ހާމައަށް އޮންނަ ބިމަކަށް އެއްކޮށްފައެވެ. ދެ ކުށްވެރިންގެ ބުރަކައްޓަށް ބަޑި ޖަހާ މަރާލީ، އެންމެންގެ ކުރިމަތީގައި ބާއްވައިގެންނެވެ.\nމި މީހުންގެ މައްޗަށް މަރުގެ ޙުކުމް ތަންފީޛު ކުރި ޚަބަރުވަނީ ބައިނަލްއަޤުވާމީ މީޑީޔާތަކަށް އަރާފައެވެ. އިންސާނީ ޙައްޤުތަކަށް ވަކާލާތު ކުރުމާއި އެނޫންވެސް ނަންނަމުގައި މަސައްކަތް ކުރާ ފަރާތްތަކަކީ މަރުގެ އަދަބާ ދެކޮޅަށް އެންމެ ގަދައަށް ވާހަކަ ދައްކާ ފަރާތްތެކެވެ.\nއެހެންނަމަވެސް، ހީކުރި ގޮތާ ޚިލާފަށް އެމީހުންގެ މައްޗަށް ޤިޞާޞްގެ ޙުކުމް ތަންފީޛު ކުރުމުން އެތައް ކާފަރުންނެއް ވަނީ އެކަމަށް ތައުރީފު ކޮށްފައެވެ. އެފަރާތްތަކުން ބުނާ ގޮތުގައި މިފަދަ ކަންކަން ކުރުމުން ލިބެން ޖެހޭ ހައްގު އަދަބަކީ އެއީއެވެ.\nމިކަމާ ގުޅިގެން ޚިޔާލު ފާޅުކޮށްފައިވާ އިނގިރޭސި ރައްޔިތަކު ބުނެފައިވަނީ މި އަދަބު ލިބެން ޖެހޭކަމަށް ޤަބޫލު ކުރެވެން ފަށާފައިވާކަމުގައެވެ. އަދި އޭނާގެ ޤައުމުގައިވެސް މިކަން ކުރަން ޖެހޭކަމަށް ވިސްނެމުންދާކަމަށް ބުނެފައިވެއެވެ.\nއެހެން ޣައިރު މުސްލިމަކު ބުނެފައިވަނީ މިއީ މުޅި ދުނިޔޭގައިވެސް ޢަމަލު ކުރަން ޖެހޭ ޤާނޫނަކަށް ހަދަންވެއްޖެކަމުގައެވެ.\nއަންހެނަކު ކޮށާލާފައި މަގުމައްޗަށް އުކާލި ފިރިހެނަކު ހައްޔަރު ކޮށްފި\nފެބުރުއަރީ 9, 2019 18:58\nފެބުރުއަރީ 9, 2019 19:59\nފެބުރުއަރީ 10, 2019 07:44\nވަރަށްފައްކާ. ދީނުގައި އޮތްގޮތަށް ކަންކަން ނިންމާލީމާ ހުންނާނީ ރަނގަޅަށް. އެއަށް ފާޑެއް ނުކިޔޭނެ.\nފެބުރުއަރީ 10, 2019 08:46\nފެބުރުއަރީ 10, 2019 10:31\nހައްދުފަހަނެޅި މީހުން ހާދަ އުފަލެއް ވެއްޖެޔޭ\nފެބުރުއަރީ 11, 2019 00:13\nލާދީނީ އެއްޗިއްސައް ހަޖަމެއް ނުކުރެވޭނެ\nފެބުރުއަރީ 14, 2019 15:45\nހައްދަކީ ކޮބައިބާ؟ ހައްދު ކަނޑައެޅިފަރާތުގެ ހައްދަށް ގޮންޖަހަން ކަލޭތީ ކާކު؟؟؟\nފެބުރުއަރީ 10, 2019 13:42\nހުރިހައި ކާފަރުން ތަޢުރީފްކުރިއިރުވެސް އާނިޔާ، އިބުރާ، ޝަހިންދާ، އަންނި ތާޢީދެއް ނުކުރެޔޯ!\nޖޫން 25, 2019 13:53\nރާއްޖޭގައި މިހާރު އޮތް ސަރުކާރަކަށް ނުކެރޭނެ އެހެން ހަދާކަށް .


61 Rasheggai Gaaim Kuraa Gymthakah Beynunvaa Saamaanu Raajje Genesfi - Vaguthu\n61 ރަށެއްގައި ގާއިމް ކުރާ ޖިމްތަކަށް ބޭނުންވާ ސާމާނު ރާއްޖެ ގެނެސްފި\n61 ރަށެއްގައި ގާއިމު ކުރުމަށް ނިންމާފައިވާ އައުޓްޑޯ ޖިމް ހެދުމަށް ބޭނުންވާ ސާމާނު މިއަދު ރާއްޖެ ގެނެސްފިއެވެ.\nޔޫތް މިނިސްޓަރު އަހުމަދު މަހުލޫފު ވިދާޅުވީ، 61 ރަށެއްގައި ގާއިމު ކުރުމަށް ނިންމާފައިވާ އައުޓްޑޯ ޖިމްތަކަށް ބޭނުންވާ ސާމާނުގެ ފުރަތަމަ ޝިޕްމެންޓް މިއަދު ރާއްޖެ އައިސްފައިވާ ކަމަށެވެ.\nމިތަކެތި ރާއްޖެ އައުމުން އޮގަސްޓް މަހުގެ ތެރޭގައި މި މަސައްކަތް ފެށޭނެ ކަމަށް އުއްމީދު ކުރައްވާ ކަމަށް މަހުލޫފު ވަނީ ވިދާޅުވެފައެވެ. އަދި މިނިސްޓަރު ވަނީ މި ޕްރޮޖެކްޓް ކުރިއަށް ގެންދިއުމަށް ރާއްޖޭގައި ހުންނަ އިންޑިއާ ހައިކޮމިޝަނުން ދެއްވި އެހީތެރިކަމާއި އެއްބާރުލުމަށް ޝުކުރު ދަންނަވާފައެވެ.\n"އުއްމީދު ކުރަނީ މި ޕްރޮޖެކްޓްގެ މަސައްކަތް އޮގަސްޓް މަހުގެ ތެރޭގައި ފެށޭނެ ކަމަށް" މަހުލޫފު ކުރެއްވި ޓްވިޓުގައި ވިދާޅުވިއެވެ.\nރާއްޖޭގެ އެކިކަންކޮޅުތަކުގައި އައުޓްޑޯ ޖިމްތައް ގާއިމްކުރުމަށްޓަކައި ސާމާނު ހޯދުމަށް ޔޫތް މިނިސްޓްރީ އާއި މޯލްޑިވްސް ސްޕޯޓްސް ކޯޕަރޭޝަން އާއި ދެމެދު އެއްބަސްވުމެއްގައި ސޮއި ކޮށްފައިވަނީ މިދިޔަ އަހަރުގެ ސެޕްޓެމްބަރު މަހުގެ3ވަނަ ދުވަހުއެވެ.\nމިނިސްޓަރު މީގެ ކުރިން ވިދާޅުވީ ސޮއިކުރެވިގެން ދިޔައީ9މިލިއަން ރުފިޔާގެ އެއްބަސްވުމުއްގައި ކަމަށާއި ނަމަވެސް ޖިމްތައް ރަށްތަކުގައި އިންސްޓޯލް ކުރުމުގެ ޚަރަދާއެކު އިތުރަށް 20 ވަަރަކަށް މިލިއަން ރުފިޔާ މިކަމަށް ޚަރަދުވާނެ ކަމަށް ބެލެވޭ ކަމަށެވެ.\nޖޫން 14, 2020 17:40\nޖިމެއް ނޫނ ން ހަދަ ންވީކީއެއް.. ވަޒީފާ އުފެދޭކަހަލަ ފެކްޓަރީއެއް ނަމަވެސް ކޮ ންމެވެސް އިގުތިސޯދީ ހަރުދަ ނާ ކަމެއް ރަށައް ބޭ ނު ންވަ ނީ.. ކާ ންބޯ ން އާމްދަ ނީއެއް ނެތި ކޮ ން ޖިމެއް ހަދާކައް.


Covid-19: Idhaaraa Thakah Beeru Kanfatheh Dhee, Florida Ge Beach Thakaai Park Thah Hulhuvaifi - Vaguthu\nކޮވިޑް-19: އިދާރާތަކަށް ބީރު ކަންފަތެއްދީ ފްލޮރިޑާގެ ބީޗުތަކާއި ޕާކުތައް ހުޅުވައިފި\nހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) ގެ ނުރައްކާ އެންމެ ބޮޑުވެފައިވާ އެމެރިކާގެ ފްލޮރިޑާ ސްޓޭޓުގެ ބައެއް ބީޗުތަކާއި ޕާކުތައް ހުޅުވައިފިއެވެ. ފްލޮރިޑާގައި މިގޮތަށް ނިންމާފައި ވަނީ، ކޮވިޑް-19 ފެތުރެމުންދާ މި ދަނޑިވަޅުގައި އާންމު ތަންތަން ހުޅުވާލުމަކީ ނުރައްކާ ދެގުނަވެގެންދާނެ ކަމެއްކަމަށް އިދާރާތަކުން ބުނަމުންދާ ދަނޑިވަޅެއްގައެވެ.\nއިއްޔެ ފްލޮރިޑާގެ ބައެއް ބީޗުތަކާއި ޕާކުތައް އާންމުންނަށް ބޭނުންކުރެވޭނެހެން ހުޅުވާލާފައި ވާއިރު، މި ނިންމުން ނިންމާފައިވަނީ އެ ސްޓޭޓުގެ މޭޔަރ، ލެނީ ކަރީ އަށް ލިބިފައިވާ ބާރުގެ ދަށުންނެވެ. ލެނީ މިގޮތަށް ނިންމާފައި މިވަނީ، ކޮވިޑް-19 ފެތުރެމުން ދިޔަނަމަވެސް އެމެރިކާ އަލުން ހުޅުވާލުމަށް އެޤައުމުގެ ރައީސް، ޑޮނަލްޑް ޓްރަމްޕް ބާރު އަޅަމުންދާ ދަނޑިވަޅެއްގައެވެ.\nޓްރަމްޕް ވަނީ ޓްރަމްޕް އަބަދުވެސް އޭނާގެ ވެރިކަމުގައި އެމެރިކާގެ އިގްތިސާދު ރަނގަޅުކަމަށް ބުނަމުން އަންނަނިކޮށް މިހާރުގެ ހާލަތުން އެ ގައުމުގެ އިގްތިސާދު ވަނީ ވަރަށް ބޮޑަށް ދަށަށް ގޮސްފައެވެ. އެހެންކަމުން، މީގެ ކުރިންވެސް ޓްރަމްޕް ވަނީ އެޤައުމުގެ ފުރަބަންދުގެ ފިޔަވަޅުތައް އުވާލުމަށް ބޭނުންވާކަން ހާމަކޮށްފައެވެ.\nފްލޮރިޑާގެ ބީޗުތަކާއި ޕާކުތައް ހުޅުވުމަށް ނިންމައި އެކަން އިއުލާނުކުރަމުން އެ ސްޓޭޓުގެ މޭޔަރު ބުނެފައިވަނީ، އެތަންތަނުގައި އާންމުންނަށް ގޮސް އުޅެވޭނެ ކަމަށާއި، މޫދަށް އެރިއުޅުމާއި ހިނގާލަން ދިއުމާއި ދުއްވާލަން ދިއުމުގެ އިތުރުން އެއްވެ އުޅުން ފަދަ ކަންކަން އެތަންތަނުގައި ކުރުމަށް ހުރަހެއް ނެތް ކަމަށެވެ. ނަމަވެސް މިތަންތަނުގައި މީހުން އުޅޭ އުޅުމުގައި ގައިދުރުކަމަށް ސަމާލުކަންދޭން ވާނެ ކަމަށް އޭނާ ބުނެފައި ވެއެވެ.\nމޭޔަރު ލެނީ ބުނެފައިވާ ގޮތުގައި މި ނިންމުމަކީ، "އަލުން އަނބުރާ އާދައިގެ ދިރިއުޅުމަކަށް ދެވެން އޮތް މަގު" ކަމަށެވެ.\nކޮވިޑް-19 ގެ ނުރައްކާ އެމެރިކާއަށް ބޮޑުވެފައިވާ މި ދުވަސްވަރު، ފްލޮރިޑާގެ ބީޗުތަކާއި ޕާކުތައް ހުޅުވުމުން ގިނަ ބަޔަކު ދަނީ އެކަމާއި ކަންބޮޑުވުން ފާޅުކުރަމުންނެވެ. އަދި ސިއްޙީ ތަޖުރިބާކާރުން އެ ނިންމުން ތަންފީޒު ކުރުމުގެ ކުރިންވެސް އެފަދަ ފިޔަވަޅެއް ނޭޅުމަށާއި، އެކަމުގެ ނުރައްކާ ހާމަކޮށް ދެއްކި ވާހަކަތަކަށް މޭޔަރު ލެނީ ދީފައި ވަނީ ބީރު ކަންފަތެކެވެ.\nދުނިޔެއިން ކޮވިޑް-19 އަށް އެންމެ ގިނަ ބަޔަކު ފައްސިވެ، މި ބަލީގައި އެންމެ ގިނަ ބަޔަކު މަރުވި އެމެރިކާގެ ފްލޮރިޑާއަކީ އަށްވަނައަށް އެޤައުމުން އެންމެ ގިނަ ބަޔަކަށް މި ބަލި ޖެހިފައިވާ ސްޓޭޓެވެ. މިހާތަނަށް އެމެރިކާއިން ކޮވިޑް-19 އަށް ފައްސިވީ 738923 މީހުންގެ ތެރެއިން 25492 މީހުން ނިސްބަތްވަނީ ފްލޮރިޑާއަށެވެ. އަދި އެޤައުމުން މި ބަލީގައި މަރުވި 39015 މީހުންގެ ތެރެއިން ފްލޮރިޑާއަށް ނިސްބަތްވާ 748 މީހަކު ހިމެނެއެވެ.\nއޭޕްރީލް 19, 2020 18:38\nހަލާކުވެ ފަނާވެ ނިމިދާނެ ބަޔަކަށް އެއްވެސް ރަގަޅުގޮތެއް ނުވިސްނޭނެ !\nއޭޕްރީލް 19, 2020 18:44\nއޭޕްރީލް 19, 2020 19:06\nއިގްތިސާދު ހަލާކުވީމަ އަމިއްލައަށް މަރުވާ މީހުން މާގިނަ ކޮވިޑަށްވުރެ އެެމެރިކާގަ\nއޭޕްރީލް 19, 2020 20:32\nއެހެންވިއްޔާ އިގްތިޞާދު ހަލާކުވެގެން ޓަރަމްޕް އަމިއްލައަށް ދަންޖެހޭނެތާ!\nއޭޕްރީލް 19, 2020 19:07\nރަނގަޅު ނިންމުމެއް. ޓްރަމްޕާއި އެމެރިކާގެ ބައެއް މޭޔަރުންނަށް އެކަނި ހެޔޮ މި ވިސްނެނީ.\nއޭޕްރީލް 19, 2020 19:38\nކަލެއަށް ވެސް ތިއޮތީ ހެޔޮ ވިސްނިފަނު


Kairi rahthah bridge akun gulhaalumaki uhmmeedheh: Jamsheedh - vNews.mv\nކުޅުދުއްފުށި ދެކުނު ދާއިރާގެ މެންބަރ ޖަމްޝީދު މުހައްމަދު - ފޮޓޯ: ވީނިއުސް\nކުޅުދުއްފުށިން ފެށިގެން ކެލާ އާއި ދޭތެރޭ ބުރިޖަކުން ގުޅާލުމަކީ އުންމީދެއް: ޖަމްޝީދު\nކުމުންދޫ ކަނޑު އޮޅިންފެށިގެން ހއ. ކެލައާއި ދެމެދުގައި ހުރި ރަށްތައް، ބުރިޖުތަކުން ގުޅާލުމަކީ ކުރައްވާ ވަރަށް ބޮޑު އުންމީދެއްކަމަށް ކުޅުދުއްފުށި ދެކުނު ދާއިރާގެ މެންބަރ ޖަމްޝީދު މުހައްމަދު ވިދާޅުވެއްޖެއެވެ.\nކުޅުދުއްފުއްޓައް ދިމާވެފައިވާ ބޯހިޔާވަހިކަމާ ގުޅޭގޮތުން ވީޓީވީގެ ފަސްމަންޒަރު ޕްރޮގްރާމްގައި ވާހަކަ ދައްކަވަމުން މެމްބަރު ޖަމްޝީދު ވިދާޅުވީ ކުޅުދުއްފުއްޓަކީ ހިއްކައިގެން ރަށް ބޮޑުކުރުމުގެ ފުރުސަތު ނެތް ރަށެއް ކަމަށާއި މިހާރުވެސް ގެއަޅަން ބޭނުންވެ، ގެ ނޭޅި 700 އެއްހައި ހުސް ގޯތި އެބައޮތް ކަމަށެވެ.\nކުޅުދުއްފުށީ ރައްޔިތުންގެ މުސްތަގުބަލު އޮތީ މަތިމައްޗަށް ނެގޭ އިމާރާތްތަކަކަށްވުރެ ބުރިޖް ކުރެވޭ ރަށްތަކަކުން ކަމަށާއި އުންމީދަކީ ބުރިޖް ކުރެވޭނެ ރަށްތަކެއް ލިބުން ކަމަށް ޖަމްޝީދު ވިދާޅުވިއެވެ. އެގޮތުން ކުޅުދުއްފުށިން ކުމުންދޫ ކަނޑު އޮޅިންފެށިގެން ހއ. ކެލައާއި ދެމެދުގައި ހުރި ރަށްތައް، ބުރިޖުތަކުން ގުޅާލުމަކީ ކުރައްވާ ވަރަށް ބޮޑު އުންމީދެއްކަމަށް މެމްބަރު ވިދާޅުވިއެވެ.\n" އަޅުގަނޑަށް ޔަގީން ރައްޔިތުންނަށް ގޯތި ކަނޑާފަ ދެވޭނީ މިގޮތަށްހެން. އަޅުގަނޑު އުންމީދު ކުރަން މިގޮތަށް ބޯހިޔާވަހިކަން ހޯދުމަށްޓަކައި މި ފުރުސަތުތައް ސަރުކާރުން ފަހިކޮށްދެއްވާނެ ކަމަށް." މެމްބަރު ޖަމްޝީދު\nކުޅުދުއްފުށި އޮތީ ވަރަށް ބޮޑަށް ބޯހިޔާވެހިކަމަށް ބޭނުންވެފައިކަން ފާހަގަކޮށް ޖަމްޝީދު ވިދާޅުވީ ސަރުކާރު ވެރިކަމާ އައުމާއެކު ކުޅުދުއްފުށީ ބަނދަރުގެ ދެވަނަ ފިޔަވަހީގެ މަސައްކަތް ކުރަމުންދާ ކަމަށެވެ. އަދި ހޮސްޕިޓަލުގެ ޚިދުމަތްތައް ފުޅާ ކުރުމަށްޓަކައިވެސް ގިނަ މަސައްކަތްތަކެއް ކުރަމުންދާ ކަމަށާއި މަގު ހެދުމުގެ މަޝްރޫޢު ވަރަށް އަވަހަށް ފެށިގެން ކުރިއަށްދާނެ ކަމަށްވެސް މެމްބަރު ވިދާޅުވިއެވެ.\nކުޅުދުއްފުށި ރާއްޖެ މެމްބަރު ޖަމްޝީދު ތަރައްގީ


Covid-19: Argentina In Record Adhadhakah Meehun Fassi Vehje - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! -7ގަޑިއިރު ކުރިން\nކޮވިޑް-19: އާޖެންޓީނާ އިން ރެކޯޑް އަދަދަކަށް މީހުން ފައްސިވެއްޖެ\n6 މަސް ކުރިން ( އޮކްޓޯބަރ 1, 2020 )\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އާޖެންޓީނާއިން ފައްސިވީ މީހުންގެ އަދަދު ރެކޯޑް މިންވަރަކަށް އިތުރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، އާޖެންޓީނާއިން އިއްޔެ އެކަނިވެސް އިތުރު 14,392 މީހަކު ފައްސިވެފައި ވެއެވެ. މިއީ އެއްދުވަހެއްގައި އެޤައުމުން އެންމެ ގިނަ ބަޔަކަށް ބަލި ޖެހުނު ފަހަރެވެ.\nއިތުރު އެތައް ހާސް ބަޔަކު ފައްސިވުމާއެކު އާޖެންޓީނާއިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 751,001 އަށް އަރާފައެވެ. އެޤައުމަކީ މިހާރު ދުނިޔެއިން އަށްވަނައަށް އެންމެ ގިނަ ބަޔަކު ފައްސިވީ ޤައުމެވެ.\nކޮވިޑް-19 ގެ ބަލިމަޑުކަމުގައި އާޖެންޓީނާގެ ހާލަތު ދުވަހެއް ދުވަހަކަށް ގޯސްވަމުން އަންނައިރު، އެޤައުމުން މި ބަލީގައި މަރުވާ މީހުންގެ އަދަދަށްވެސް ހިފެހެއްޓުމެއް ނާދެއެވެ. މިގޮތުން މިދިޔަ 24 ގަޑިއިރު ތެރޭގައި ވެސް އިތުރު 418 މީހަކު ހިމެނޭހެން އެޤައުމުން ޖުމްލަ 16,937 މީހަކު ވަނީ މަރުވެފައެވެ.\nއާޖެންޓީނާއިން މިހާތަނަށް ބަލިން ރަނގަޅުވެފައި ވަނީ 594,645 މީހުންނެވެ. އަދި މިހާރު އެޤައުމުން މި ބައްޔަށް ފަރުވާދެމުންދާ 139,419 މީހުންގެ ތެރެއިން 3,792 މީހަކަށް ފަރުވާދެމުން ދަނީ ސީރިއަސް ހާލުގައި ކަމަށް އިދާރާތަކުން ބުނެއެވެ.\nއާޖެންޓީނާއަކީ ދުނިޔެއިން ފަސްވަނައަށް އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމުވެސް މެއެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން ކޮވިޑް ޖެހިގެން މަރުވާ މީހުންގެ އަދަދު އިތުރުވެގެން ދިޔުމުގެ ނުރައްކާ އެބައޮތެވެ.\n45 މިލިއަން މީހުންގެ އާބާދީއެއް އޮންނަ އާޖެންޓީނާ އިން އެންމެ ފުރަތަމަ ކޮވިޑް-19 ގެ ވޭދަނައެއް ފެންމަތިވެފައި ވަނީ މިދިޔަ މާރިޗު މަހުގެ ތިން ވަނަ ދުވަހުއެވެ. އެޤައުމުން ބަލި ފެނުނު ފަހުން، ބަލި ފެތުރޭ މިންވަރަށް އެއްވެސް ހިފެހެއްޓުމެއް ނައިސް، ހާލަތު އަންނަނީ އިތުރަށް ގޯސް ވަމުންނެވެ.


Bill nudhekkunas muaasalaathee hidhumaiy kandaa nulan Economic Minister edhivadaigenfi | Mihaaru\nބިލް ނުދެއްކުނަސް މުއާސަލާތީ ހިދުމަތް ކަނޑާނުލަން އިކޮނޮމިކް މިނިސްޓަރު އެދިވަޑައިގެންފި\nކޮވިޑް-19ގެ ސަބަބުން ދިމާވެފައިވާ އިގްތިސާދީ ދަތިކަމުގައި މުއާސަލާތީ ހިދުމަތްތަކުގެ ބިލް ނުދެއްކުނަސް އާންމުންނަށް އެ ހިދުމަތް ކަނޑާނުލުމަށް އިކޮނިމިކް މިނިސްޓާ ފައްޔާޒް އިސްމާއިލް އެދިވަޑައިގެންފި އެވެ.\nމި ދަނޑިވަޅުގައި އުރީދޫ އަދި ދިރާގުން، ބިލް ނުދެއްކޭ މީހުންގެ ލައިން ކަނޑާލަމުން ކަމަށް ބުނެ ކަންބޮޑުވުން ފާޅުކޮށް މީހަކު ކޮށްފައިވާ ޓުވީޓެއް ރިޓުވީޓްކުރައްވައި މިނިސްޓަރު ފައްޔާޒް ވިދާޅުވީ މުއާސަލާތީ ކުންފުނިތަކުން މިހާރު ވެސް ދެމުންގެންދާ އެއްބާރުލުމަށް ޝުކުރު އަދާކުރައްވާ ކަމަށާއި ނަމަވެސް މި ދަނޑިވަޅުގައި ލައިންތައް ކަނޑާލުމަކީ އެންމެ ރަނގަޅު ގޮތް ނޫން ކަމަށެވެ. އެހެންވެ އެކަން އެހެން ނުކުރުމަށް މިނިސްޓަރު ވަނީ އެދިވަޑައިގެންފަ އެވެ.\nThank you @Dhiraagu and @OoredooMaldives for the support you are providing. I believe @MohamedAmaan_ is right. It will be well appreciated if you could hold the disconnections during this dark and painful time. God willing we will all come out stronger. https://t.co/h3bPO6uOoS\n— Fayyaz Ismail (@faya_i) May 3, 2020\nމިނިސްޓަރުގެ މި ޓުވީޓަށް ތާއީދުކޮށް ބައެއް މީހުން ކޮށްފައިވާ ޓްވީޓްތަކުގައި ބިލް ދައްކާނެ އެއްވެސް ގޮތެއް ނެތި ލައިން ކަނޑާލާފައިވާ ކަމަށް ބައެއް މީހުން ބުނެފައިވެ އެވެ. އަދި ބިލް ދެއްކުމުން ވެސް ލައިން ކަނެކްޓް ނުވާ ކަމުގެ ޝަކުވާތައް ވެސް ކޮށްފައިވެ އެވެ. އަދި މިފަދަ މައްސަލަތަކާ ގުޅިގެން ކަސްޓަމާ ކެއާ ޚިދުމަތް ވެސް ނުލިބޭ ކަމުގެ ޝަކުވާތައް ކޮށްފައިވެ އެވެ.\nBill pay kurumunves line connect nuve huri dhekudhinge mammayaku thanakah gulheyne gotheh nuvefa eba huri. Eynaa bunee 123 in ves answer nukuraakamah. Dhiraagu ge contact inves respond eh nuvaakamah. Mihenhuri kanthakah halleh beynun.\n— Shuau (@mhdshuaau) May 3, 2020\nކޮވިޑް-19 ގެ ސަބަބުން ދިމާވެފައިވާ މި ހާލަތުގައި އެއްވެސް ލައިނެއް ކަނޑައިނުލަން އުރީދޫ އިން ވަނީ ކުރިން ނިންމައިފަ އެވެ. އަދި މާޗު މަހުން ފެށިގެން އެގޮތަށް އަމަލުކުރާނެކަން ވަނީ އިއުލާންކޮށްފަ އެވެ.\nCOVID-19: Bill nudhehkunas Ooredoo in mi mahu hidhumaiy kandaeh nulaane\nރާއްޖޭގައި އިންޓަނެޓާއި މުއާސަލާތީ ހިދުމަތުގެ އަގު ނިސްބަތުން ބޮޑު ކަމަށް ބުނެ އާންމުން އަބަދުވެސް ޝަކުވާކުރެ އެވެ. އަދި މިހާރު އިގްތިސާދީ ހީނަރުކަމުގެ ތެރޭގައި މި ޝަކުވާ، މުއާސަލާތީ ކުންފުނިތަކަށް އަމާޒުވުން ވަނީ އިތުރުވެފަ އެވެ.\nއިންޓަނެޓް ދިރާގު އިންޓަނެޓް މިނިސްޓަރު މުހައްމަދު މަލީހް ޖަމާލް އުރީދޫ ފައްޔާޒް އިސްމާއިލް، އިކޮނޮމިކް މިނިސްޓަރު\nމިސަރުކާރުގެ ނެތޭގާބިލުކަމެއް ފަޔާޒުމެންގެ ނެތޭހިންގުމުގެ ތަޖުރިބާ ހުސްފޮނި ކަނޑަނީ ކިޔާއެއްޗަކާ އަމަލާ ދިމާނުވޭ ނުވާވަރު ކަންތަކުގެ ވާހަކަ ނުދައްކަބަލަ ދެންވެސް ބުނެލަން އޮތީ ރައީސް ޔާމީން ވެރިކަމުގަ ހުރިނަމަ ދިރާގަކައް ނުކެރޭނެ މިގޮތައް ކަންތައްކުރާކައް ދިރާގުން ޖެހޭނީ ސަރުކާރުން ބުނާގޮތަކައް ކަންތައްކުރަން ށެއާ އެމީހުންގެ ބޮޑުވެފަ ސަރުކާރުގެ ށެއާކުޑަވުން އެއީމައްސަލައެއްނޫން ފަޔާ ބުނާގޮތައް ދިރާގުންޖެހޭނީ ކަންތައްކުރަން ނޫނީ ބަޓެލްކޯ ބޭރުކުރޭ\nފަޔާޒު ތިޔައިތުރު ފުޅުހެއްދެވުން ހުއްޓާލަބަލަ މަނިކުފާނު ކުރާޓުވީޓަކުން ދިރާގުން އަޅާނުލާނެ ގިނަމީހުންގެ ހިދުމަތްވީ ކަނޑާލާފަ އަޅުގަނޑުގެ ދެބިލް އޮތީޕޭކުރަން އަޅުގަނޑު ދިރާގައް ގުޅިން އަޅުގަނޑު އެދުނީ އެއްބިލް ޕޭކޮއްފަ އަނެއްބިލް ފަހުން ޕޭކުރާގޮތައް މުތްދަތެއް ހޯދަން ދިރާގުން ވާހަކަ ދެއްކި ކަމަނާ ވިދާޅުވީ އަނެއްބިލް ދައްކަން ދެވޭނީ 1 ދުވަސްކަމައް ހިތައްއެރި ގުޅާނުލެވުނު ނަމައޭ ކިޔަން ހުރިއެއްޗެހިގިނަކަމުން ފޯނުބޭތްވީ..\nމިފަދަ ދުވަހެއް މެދުވެރިވެދާނެ ކަމެއް ރާއްޖޭގެ ވެރިކަންކުރާ ރައީސުންނަށް އޮޅިފައި އޮތީމަދެރައީ.. މިއަދު ދިރާގްގެ މެޖޯރިޓީ ޝެއަރއޮތްނަމަ ތިގޮތަށް ޓްވިޓަރގަ ރިކްއެސްކުރަން ނުޖެހޭނެ.\nއިޚްލާސްތެރި ކަމެއް ހުރި ނަމަ ތިހެން އެދެން ޖެހޭނީ ޓްވިޓާއަކު ނޫން.\nރިސޯޓްއޯނަރުންނާއި ޙިލާފަށް އާންމުމީހާގެއަތުގައި މިފަދަހާލަތެއްގައިބިލްދައްކާ ކަންކަންކުރާނެ ފައިސާފޮއްޗެއްރައްކާވެފައިނެތީ މާލޭސަރުކާރުގެސިޔާސަތު އެގޮތަށްރާވާ ތަންފީޒުކުރަމުންދާތީ. # ރާއްޖޭގެ ހުރިހާރައްޔަތުން "މެދު ރާއްޖެތެރޭގައިއޮތް ރަށްގަނޑަކަށް ޖަމާކޮށް" ދޮޅުލައްކައެއްހާރައްޔަތުން ގުދާރުބިންދައިގެންދާވަރަށް މަސައްކަތްކޮށްގެންހޯދާފައިސާ ހަމައެކަނި ކުއްޔަށް ޙަރަދުކުރާން ޖެހޭ "ކުލީ އަޅުވެތިކަމުގެ ދިރިއުޅުމެއް" ދެމެހެއްޓުމުގެ ނަތީޖާނޫންތޯ މިއީ.\nދިރާގު އުވާލާފަ ތަހުޒީބީ ރަނގަޅު އާ ޓެލެކޮމް ކުންފުންޏެއް ހަދަންޖެހޭ.. މި މީހުންގެ އަގުބޮޑު އަދި ކަސްޓަމާރ ސާވުސް ފީކަޅާ ރައްޔިތުން ފެލާފެލުމައް ނިމުމެއް ގެންނަވާށި.\nދިރާގަމީ ހަމަ ފުލޯކެއް.. 123 އަކުން ކަސްޓަމާރ އެޖެންޓަކާ ނުގުޅޭއިރު ތިމަންނާމެން މިހާރު އެޚިދުމަތް މެދުކަނޑާލާފީމޭވެސް ބުނެ އެންގުމެއް ނުވަތަ ވޮއިސް މެސެޖެއް އަންނަނީކީއެއްވެސް ނޫން. އަދި ބިލުގަ މި މީހުން ގެންނަ އަދަދު ތަކާއި އެއްމަހުން އަނެއް މަހައް އަންނަ އައުޓް ސުޓޭންޑިންއެއްގެ ހިސާބުވެސް ދިމާ ކުރަނީ ކިހިނެތްކަމެއް ނޭނގޭ. މި ކުންފުންޏާއި މެދު ތަންކޮޅެއް ހަރުދަނާކޮއް ކޮންސިއުމަރ ރައިޓުސް އަށް ދައުވާކުރަން ނުވަތަ ފިޔަވަޅުއަޅަންއެބަޖެހޭ..\nތީ އެދެން ޖެހޭ ކަމެއް ނޫން ދޯ އަންގަން ޖެހޭ\nބެކްގުރައުންޑާޓާ ގެ ނަމަުގައި މަކަރުން ނަގާހާ ބައިވަރޯ..


ކްލަމީޑިއާ: ޖިންސީ ގުޅުމުގެ ޒަރީއާއިން ފެތުރޭ ނުރައްކާތެރި ބައްޔެއް | Jazeera\tކްލަމީޑިއާ: ޖިންސީ ގުޅުމުގެ ޒަރީއާއިން ފެތުރޭ ނުރައްކާތެރި ބައްޔެއް - Jazeera\nކްލަމީޑިއާ: ޖިންސީ ގުޅުމުގެ ޒަރީއާއިން ފެތުރޭ ނުރައްކާތެރި ބައްޔެއް\nޢަލީ ޔާމީން May 5, 2019 65 views0\nޖިންސީ ގުޅުމުގެ ޒަރީއާއިން ފެތުރޭ ބަލިތަކަކީ އާންމުގޮތެއްގައި ނުރައްކާތެރި ބަލިތަކެކެވެ. އެގޮތުން ޖިންސީ ގުޅުމުގެ ޒަޒީއާއިން ޖެހޭ އެންމެ ނުރައްކާތެރި ބަލިތަކުގެ ތެރޭގައި ހިއުމަން އިމިއުނޯ ޑެފިސިއެންސީ ވައިރަސް (އެޗްއައިވީ) ހިމެނެއެވެ.\nއެޗްއައިވީ ނޫނަސް ޖިންސީ ގުޅުމުގެ ޖަޒީރާއިން އެތަކެއް ނުރައްކާތެރި ބައްޔެއް ޖެހެއެވެ. އޭގެ ތެރޭގައި ކްލަމީޑިއާ އަކީ ފާހަގަކޮށްލެވޭ ބައްޔެކެވެ.\nކްލަމީޑިއާ އަކީ ކޮބާ؟\nމިއީ ''ކްލަމީޑިއާ ޓްރެކޮމެޓިސް''(Chlamydiae trachomatis) އޭ ކިޔާ އޯގަނިޒަމް އެއްގެ ސަބަބުން ޖިންސީ ގުނަވަނަށް ޖެހޭ ބައްޔެކެވެ.\nކްލަމީޑިއާ ޖެހެނީ އެއްވެސް ސިފައެއްގައި (ފުރަގަސްފަރާތް / ކުރިމަތި ފަރާތް / އަނގަ ބޭނުންކޮށްގެން) ބަލިޖެހިފައިވާ މީހަކާއި ޖިންސީ ގުޅުން ހިންގުމުންނެވެ. އަދި ވިހެއުމުގެ ތެރޭގައި ބަލިޖެހިފައިވާ މައިމީހާގެ ފަރާތުން ކުޑަދަރިފުޅަށް ވެސް މިބަލި ޖެހިދާނެއެވެ. މިބަލީގެ އޯގަނިޒަމް ހަށިގަނޑަށް ވަންނަނީ ހަންގަނޑާއި އަދި ތެތް ދުލިފަށްތައް ހުރަސްކޮށެވެ.\nކްލަމީޑިއާ ޖެހުމުން ފެނިދާނެ އަލާމާތްތައް\nފިރިހެނުންނަށް މިބަލި ޖެހުމުން ކުޑަކަމުދާހޮޅީގެ ކުރީބައި ހަލާކުވެ، އެހޮޅި ފިތޭގޮތް މެދުވެރިވެއެވެ. އަދި ކުރިމަތި ފަރާތުން ދޮސް އެކުލެވޭ ފެން ނުވަތަ ކިރުކުލައިގެ ދިޔަ އަންނަގޮތް ވެއެވެ. މީގެ އިތުރުން ކުޑަކަމުދާއިރު ރިއްސުން، އަދި ކުޑަކަމުދާ ދޮރުގެ ވަށައިގެންވާ ހިސާބުގައި ހިރުވައި ދިލަނެގުން ވެސް ކުރިމަތި ކުރުވައެވެ.\nއަންހެނުންނަށް މިބަލިޖެހުމުން ރަހިމުގެ ކަރުގައި ނުވަތަ ދޮރު ހަލާކުވުން، ބިސްދަތުރުކުރާ ހޮޅި ހަލާކުވުން، އަދި ކުޑަކަމުދާ ހޮޅި ހަލާކުވުން، ކުޑަކަމުދާއިރު ދިލަނެގުން ފަދަ ކަންތައްތައް މެދުވެރި ކުރުވައެވެ. އަދި ބިސް ދަތުރުކުރާ ހޮޅިއަށް އިންފެކްޝަން ވާސިލްވުމުން ބައެއް މީހުންނަށް އެއްވެސް އަލާމާތެއް ނުފެނިވެސް ހިނގައިދާނެ އެވެ. އަނެއް ބައި މީހުންނަށް ދަށްބަނޑުގައި ރިހުން، އުނަގަނޑާއި ހިސާބުން ބުރަކަށީގައި ރިހުން، ހުންއައުން، މޭނުބައިކުރުން، އަދި ޖިންސީގުޅުން ހިންގާއިރު ތަދުވުން، ފަދަ ކަންތައް ކުރިމަތި ވެއެވެ.\nކްލަމީޑިއާ ޖެހުމުން ފަރުވާ ނުކޮށް ދޫކޮށްލައިފިނަމަ އަންހެނުންނަށް ''ޕެލްވިކް އިންފްލެމޭޓަރީ ބަލި'' ކިޔާ ބައެއްޔެއް މެދުވެރި ކުރުވައެވެ. މިބަލި ޖެހެނީ އިންފެކްޝަން ރަހިމް އަދި ބިސްދަތުރުކުރާ ހޮޅިއަށް ވާސިލްވުމުންނެވެ. ނަތީޖާއެއްގެ މިބުނި ބައިތަކާއި އޭގެ ވަށައިގެންވާ ޓިޝޫތަކަށް ގެއްލުންދީ ހަލާކުކޮށް ލައެވެ. އާހިރު ނަތީޖާއަކަށް ދަރިމައިވުމުން މަހްރޫމްވުން ފަދަ ކަންތައް މެދުވެރިވެއެވެ.\nކޮންމެ ބައްޔަކަށްވެސް ޝިފާއެއް ވާނެއެވެ. އެހެންކަމުން ކްލަމީޑިއާއަށްވެސް ޝިފާއެއްވެއެވެ. އަދި ކްލަމީޑިއާއިން ރައްކާތެރިވުމަށް ކުރެވިދާނެ ގިނަ ކަންތައްތަކެއް އެބަހުށްޓެވެ. އެގޮތުން ކުރެވިދާނެ ބައެއް ކަންކަން ތިރީގައި އެވަނީއެވެ.\n- އިސްލާމީ އުސޫލްތަކާއި އެއްގޮތްވާގޮތުގެ މަތީން ޖިންސީގުޅުން ހިންގުން\n- ޖިންސީ ގުޅުން ހިންގާއިރު "ހުރަސް" ފަދަ ތަކެތި ބޭނުންކުރުން\n- ބަލިޖެހިފައިވާނަމަ ރަނގަޅުވަންދެން ޖިންސީ ގުޅުން ހިންގުމާއި ދުރުހެލިވުން\n- ކްލަމީޑިއާގެ އެއްވެސް ކަހަލަ އަލާމާތެއް ފެނިއްޖެނަމަ ލަސްނުކޮށް ސިއްހީ މާހިރެއްގެ ލަފާ ހޯދުން


BREAKING: "Terrorist" Ameen Jalu Bandhu Kuran Anehkaa Ves Amurukohfi - Vaguthu\nދުނިޔޭގައި ނިރުބަވެރި ޖަމާއަތެއް ކަމަށްވާ އިސްލާމިކް ސްޓޭޓް (އައިއެސް) އިން ރާއްޖޭގެ އަމީރުކަމުގެ މަގާމަށް އައްޔަންކޮށްފައިވާ ކަމަށް ބުނާ ޏ. ފުވައްމުލައް މާދަޑު، ކަރިއްޔާވިލާ، މުހައްމަދު އަމީން 30 ދުވަހުގެ މުއްދަތަކަށް ބަންދު ކުރަން ކްރިމިނަލް ކޯޓުން އަމުރުކޮށްފިއެވެ.\nދިފާއީ ވަކީލުން އެދިވަޑައިގަތީ ހައި ކޯޓުގެ މޮނިކޮން އަމުރު ދެމެހެއްޓުމަށެވެ. އެ ގޮތުން އެ އަމުރު މި މަހުގެ 19 ވަނަ ދުވަހަށް ހަމަވާއިރު، އެ އަމުރު ބަދަލު ކުރަން ޖެހޭ ޒަރޫރީ ހާލަތެއް ދައުލަތަށް ދެއްކިފައި ނުވާ ކަމަށް ދިފާއީ ވަކީލް ވިދާޅުވިއެވެ.\nދެ ފަރާތުން ދެއްކި ވާހަކައަށް ރިއާޔަތް ކުރުމަށް ފަހު، މައްސަލަ ބައްލަވާ ގާޒީ އަލީ އާދަމް ވިދާޅުވީ އަމީންގެ މައްޗަށް ކުރަނީ ބޮޑެތި ކުށްތަކުގެ ތެރެއިން ކުށެއްގެ ތުހުމަތު ކަމަށާއި ތުހުމަތު ކުރެވޭ ވަރަށް އެކަށޭނަ ހެކި ވެސް ހުރި ކަމަށެވެ.\nއެހެންވެ ބަންދު ކުރަން ޖިނާއީ އިޖުރާއަތުގެ ގާނޫނުގައި ބަޔާން ކުރާ ހާލަތްތައް ވުޖޫދުގައިވާ ކަމަށް ގަބޫލު ކުރެވޭތީ 30 ދުވަހުގެ މުއްދަތަކަށް ކަސްޓޯޑިއަލް ޖަލެއްގައި އަމީން ބަންދު ކުރަން އަމުރު ކުރެއްވިއެވެ.\nއަމީންގެ މައްޗަށް އުފުލާފައިވާ ދެ ދައުވާއަކީ ޓެރަރިސްޓް ޖަމާއަތެއްގައި ބައިވެރިވުމުގެ ކުށުގެ ދައުވާ އާއި، ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދައުވާއެވެ.\nއޮކްޓޯބަރ 10, 2021 20:14\nއިންސާނުންގެ ޙައްގަކީ ޝައްކާ ވަހުމާއި ތު\nހުމަތަށް ނިގުޅައި ގަނެވޭ އެއްޗެއްނޫން ހަރުކަށި ފިކުރޭ ކިޔައިގެން މީހުންނަށް އަނިޔާ ދިނުމުގެ ބަދަލުގަ މަޑުކަށި އިސްލާމްދީނާއި ދެކޮޅު ލާދީނީމީހުންގގެ މަޑުކަށިކަން ފިލުވާލަދޭންވީ ތުނބުޅި ހުރެފަ 5ވަގުތު ނަމާދުކުރާ މީހުންނަކީ ޓެރަރިސްޓުން ކަމަށް ނިންމުމުގެ ކުރިން ތިމާމެންނަކީ ކިހާވަރެއްގެ ނުރައްކާތެރި ބަެއްތޯ ބަލާލުން ބުއްދިވެރި އެހެނީ އިސްލާމް ދީން ހުއްދަ ނުކުރާ ގޮތައްވާހަކަ ދެއްކުމާ ހަޖޫޖެހުމާ ރސއވ ފުރައްސާރަ ކުރުމާ މިކަންކަމަށް ހިއްވަރު ދީފަ އއކަލޭގެފާނުގެ ސުންނަތަށް ތަބާވާ މީހުން ފަހަތުން ޗާބޫކު ހިފައިން ދުވުމަކީ ދެރަވަރު ލަދުވެތި ކަމެއް މުސްލިމުވެރިންނަކީ ނިކަން ސީދާ ސާދާ މަގު ޙިޔާރު ކުރާބައެއް\nއޮކްޓޯބަރ 11, 2021 01:39\nތުމްބުޅި ދިގުކޮއްފަ ފަސވަގުތު ނަމާދު ކުރުމަކުން ނުފުދޭ\nޓެރަރިސްތުން ހިމާޔަތް ކޮއްގެންފަހުން ދެރަވާނީ ހަމަ ދިވެހިން\nބޭކާރު ވާހަކަ ނުދައްކާ\nމިމީހުނަކީ އަހަރެމެންގެ ލޮބުވެތި ދީން އޮޅުވާލައިގެން އުޅެ މުނާފިގު ނުބައި ބައިގަންދެއް\nއެކަމްގެހިތި އިރާގް ފަދަ ގައުމުތަކުގެ ރައްޔިތުން ދަންނާނެ\nއޮކްޓޯބަރ 10, 2021 23:43\nދެއަހަރު ފާއިތުވާއިރު ކުޝެއްސާބިތުނުވެ ތުބުޅިހުރީތީ ޓެރަރިސްޓަކަށްވެ ޖަލުގައި އޮތުމަކީ އިންސާފްތޯ ހައިކޯޓުން ނެރުނުއަމުރު ހަމައެމައްސަލައިގައި ދަޝުކޯޓުން އެހެންއަމުރެއްނެރެ ބަންދުކޮށްފައި ބޮޑެތި ޑުރަގްނެޓްވޯކްތައް ކޯޓުތަކުން ދޫވެ ހަމައެވިޔަފާރިގައި އިންސާފު އުތުރުއަރަނީ\nއޮކްޓޯބަރ 10, 2021 23:46\nތާކުންތާކު ނުޖެހޭ ކަންކަން ބޮލުގައި އަޅުވައި ފްރޭމް ކޮއްފައި ތިވަނީ\nއޮކްޓޯބަރ 11, 2021 08:22\nމިއީ އަނިޔާ ވެރިކަމުގެ އިންތިހާ.މިފަދަ ކަންކަމުން ޓެރަރިޒަމާއި ހަރުކަށިކަމަށް ހިއްވަރުލިބޭ. ކުށް ސާބިތު ކުރެވޭ ވަރުގެ ހެކި ނެތުމުން ވާނުވާ ޖަހާ ބަންދުކުރަނީ. މީހަކު ގެ ފިކުރު ހުންނަ ގޮތަކުން މީހާ ކުއްވެރިއެއް ނުވާނެ.\nއޮކްޓޯބަރ 11, 2021 10:21\nފުރަތަމަ ތުނބުޅިގެ ވާހަކަ ދައްކާއިރު ފިރިހެނުން ތުނބުޅި ބަހައްޓަންޖެހޭކަން ނޭނގެނީތޯ؟


ޓީޗަރ / ބިޒްނަސް (ވަގުތީ)\nމަޤާމް: ޓީޗަރ / ބިޒްނަސް (ވަގުތީ)\nކުރަންޖެހޭ މަސައްކަތް: ތާޖުއްދީން ސްކޫލުގެ ސެކަންޑްރީ ގްރޭޑްތަކުގެ ދަރިވަރުންނަށް ބިޒްނަސް މާއްދާ ކިޔަވައިދިނުމާއި، ކިޔަވައިދިނުމާ ގުޅޭގޮތުން ކުރަންޖެހޭ އިދާރީ މަސައްކަތްތައް ކުރުން.\nވަޒީފާ އަދާކުރަންޖެހޭ ތަން: ތާޖުއްދީން ސުކޫލް\nޓީޗަރުންގެ ވަޒީފާގެ އޮނިގަނޑުގެ CS15-4 ގެ ރޭންކުގައި މަދުވެގެން\n2 އަހަރު ދުވަހު މަސައްކަތްކޮށް، މަސައްކަތުގެ ފެންވަރުބެލުމުގެ\nނިޒާމުން ވިދިވިދިގެން2އަހަރު ދުވަހު %85 އަށްވުރެ މަތިން\nޓީޗަރުންގެ ވަޒީފާގެ އޮނިގަނޑުގެ CS15-3 ގެ ރޭންކުގައި މަދުވެގެން\nޓީޗަރުންގެ ވަޒީފާގެ އޮނިގަނޑުގެ CS15-2 ގެ ރޭންކުގައި މަދުވެގެން\n- ކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ\nއޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް\nހާސިލުކޮށްފައި އޮތުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ\nމާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ\nސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ\nމަތީ ސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން\nއޮތޯރިޓީން ސަނަދުތައް ވެލިޑޭޓްކޮށްފައިވުން. އަދި ސެން ޓީޗަރުކަމަށް\nހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން. ނުވަތަ؛\n- ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ\nޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ\nއެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ކިޔަވައިދިނުމުގެ\nރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 5ގެ\nސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު،\nތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ\nދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް\n9 ގެ ސަނަދެއް ނުވަތަ އެއަށްވުރެ މަތީ ސަނަދެއް\nހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން\nހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ 4-CS13 ގެ ރޭންކުގައި މަދުވެގެން\nޓީޗަރުންގެ ވަޒީފާގެ އޮނިގަނޑުގެ 3-CS13 ގެ ރޭންކުގައި މަދުވެގެން\nޓީޗަރުންގެ ވަޒީފާގެ އޮނިގަނޑުގެ 2-CS13 ގެ ރޭންކުގައި މަދުވެގެން\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ\nޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް\nޓީޗަރުންގެ ވަޒީފާގެ އޮނިގަނޑުގެ 4-CS11 ގެ ރޭންކުގައި މަދުވެގެން\nމާކްސް ލިބިފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން\nޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ\nއޮނިގަނޑު ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް\nހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން\nސަނަދު ވެލިޑޭޓްކޮށްފައިވުން. އަދި ސެން ޓީޗަރުކަމަށް ހަމަޖައްސާނަމަ،\nސެން ޓީޗަރުންގެ ޝަރުޠު ފުރިހަމަވުން.\n- ސަރވިސް އެލަވަންސްގެގޮތުގައި މަހަކު 2500.00 ރުފިޔާ ލިބޭނެއެވެ.\n- އިތުރުގަޑީގައި މަސައްކަތްކުރާނަމަ، ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެއެވެ.\n- އެކްރެޑިޓްކޮށްގެން ހުށަހަޅާ، ކިޔަވައިދިނުމާ ގުޅޭ ސެޓްފިކެޓްތަކަށް ކޮލިފިކޭޝަން އެލަވަންސް ލިބޭނެއެވެ.\n- މަސައްކަތުގެ ތަޖުރިބާއަށް ބަލައިގެން.\nފުރިހަމަކޮށްފައިވާ އެޕްލިކޭޝަން ފޯމް (ވަޒީފާއަށް އެދޭ ފޯމް، މި ސްކޫލުގެ ކައުންޓަރުން ލިބެން ހުންނާނެއެވެ. އަދި ސްކޫލުގެ ވެބްސައިޓުން (thaajuddeenschool.edu.mv ން) ފޯމު ޑައުންލޯޑް ކުރެވޭނެއެވެ.)\nލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް (މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލައި ތައްގަނޑު ޖަހާފައިވާ ލިއުމުގެ ކޮޕީ)\nމަސއްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިއުންތައް.\nދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ސާފު ކޮޕީއެއް.\nސިވިލް ސަރވިސްއަށް ނުވަތަ ސަރުކާރަށް ޚިދުމަތްކުރުމަށް އެއްބަސްވުމެއް އޮތް މުވައްޒަފުން، މި ވަޒީފާއަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nވަޒީފާއަށް ކުރިމަތިލާފަރާތުގެ ވަނަވަރު/ސީވީ (ގުޅޭނެ ފޯނު ނަންބަރާއެކު)\nމަޤާމަށް އެދޭ ޝަރުޠުފުރިހަމަވާ ފަރާތްތަކުން، 2015 އެޕްރީލް 23 ވަނަ ދުވަހުގެ މެންދުރުފަހު 2.30 ގެ ކުރިން، މަތީގައި ބަޔާންކޮށްފައިވާ ލިއުންތަކާއެކު، ވަޒީފާއަށް އެދޭ ފޯމް، މި ސްކޫލުގެ އޮފީހަށް ހުށަހެޅުން އެދެމެވެ. ވަޒީފާ އަށް އެދި ހުށަހަޅާ ލިއުންތައް ހުށަހަޅާނީ، ތާޖުއްދީން ސްކޫލުގެ ކައުންޓަރަށެވެ.\nއިތުރު މައުލޫމާތު ސާފުކުރުމަށް 3317318 ނަންބަރު ފޯނާ ގުޅުން އެދެމެވެ.


Rajje ufaakohdhinee haassa dhekudhin!\nރާއްޖެ އުފާކޮށްދިން ހާއްސަ ދެ ކުދިން!\nދުނިޔޭގެ އެންމެ ބޮޑު ކުޅިވަރު ހަރަކާތަކީ އޮލިމްޕިކްސް އެވެ. އެ ހަރަކާތުގައި ބައިވެރިވެ ރަން ވަނަ އެއް ހޯދުމުގެ އުއްމީދުގައި އަހަރުތަކެއް ވަންދެން ތައްޔާރުވާ އެތުލީޓުން އުޅެ އެވެ. ވަނައެއް ނުލިބުނަސް އެ މުބާރާތުގައި ބައިވެރިވެވުމަކީ ވެސް ކުޅިވަރުގެ ދުނިޔޭގައި މީހުން އުއްމީދެއް އަދި ފަހުރެކެވެ. "ޕެރެއޮލިމްކިސް" އަށްފަހު ދުނިޔޭގައި ބާއްވާ ހާއްސަ އެހީއަށް ބޭނުންވާ މީހުންގެ އެންމެ ބޮޑު ކުޅިވަރު ހަރަކާތުގައި ރާއްޖެއިން ވަނީ ރަސްމީކޮށް ބައިވެރިވެ ބޮޑެތި ގައުމުތަކުގެ ކައިރީގައި ނަން ވިދުވާލައި ބޮޑު ކޮށްލާފަ އެވެ.\nމިއަހަރުގެ ސްޕެޝަލް އޮލިމްޕިކްސް ބޭއްވީ މި މަހުގެ 14 އިން 21 އަށް އަބޫދާބީގަ އެވެ. ދުނިޔޭގެ 170 ގައުމަކުން ވާދަކުރި އޮލިމްޕިކްސްގައި ރާއްޖެ އުފާކޮށްދޭން ދިވެހި ހަތަރު އެތުލީޓަކު ދިޔަ އެވެ.\nރާއްޖެ ތަމްސީލުކޮށް ވަނަ އެއް ހޯދުމުގެ އަޒުމުގައި ދުވާ ޓްރެކްގައި ހުންނަ އިރު ތަފާތު އިހުސާސެއް ކުރެވޭނެ އެވެ. ދިވެހި ދިދަ ހިފައިގެން ދިޔަ ރާއްޖޭގެ ދުވުންތެރިން، ޓްރެކް މަތީ ދުވެލީ ފުލް އިސްޕީޑުގަ އެވެ. ލެވުން ބާރެއްލާފައި ދުއްވައިގަތީ މެޑެއްޔާ ދިމާއަށެވެ. ނިމުނު އިރު ރާއްޖެއިން ބައިވެރިވި ދެ އެތުލީޓެއްގެ ކަރުގައި ރަނާއި ރިހި މެޑަލި އެޅުވި އެވެ. އަދި ޓޮޕް ފައިވްއަށް އެރި ކަމުގެ މެޑެލި ދިވެހި ހުރިހާ ދުވުންތެރިންނަށް ލިބުނެވެ.\nމި މުބާރާތުގައި ރާއްޖެއިން ވަނަ ހޯދި އެތުލީޓުންގެ ތެރެއިން، އެންމެ ވިދާ މެޑަލަކަށްވީ އަންހެނުންގެ ބައިން 100 މީޓަރަށް ދުވި ޝިފްނާ އަހްމަދުގެ ކަރުގައި އަޅުވާފައި އޮތް މެޑައްޔެވެ. އޭނާ ދުވުން ނިންމާފައިވަނީ 18 ސިކުންތުންނެވެ.\nޝިފްނާ ބުނި ގޮތުގައި، މިއީ އޭނާ ދުވަހަކު ވެސް ނުކުރާ ތަފާތު ތަޖުރިބާ އެކެވެ. ރޭސް ނިމި އޭނާގެ ނަން ގޮވުމުން ކުރެވުނީ ގައުމީ އިހުސާސެކެވެ.\n"މެޑަލް އެޅުވި ވަގުތުކޮޅު ވަރަށް އުފާވި. މާތް ﷲ ނިއުމަތަށް ޝުކުރު ކުރިން... މަންމަ އާއި ބައްޕަ މަތިންވެސް ހަނދާންވި. ދުވަން ވެގެން މާލެ އިން ފުރުމުގެ ކުރިން މަންމަމެން ކައިރީ ބުނިން ވަނަ އެއް ހޯދައިގެންނޭ އެނބުރި އަންނާނީ. ގޯލްޑް މެޑަލް ލިބި މަންމަމެން އުފާ ކޮށްދެވުނީތީ ވަރަށް އުފާވި އެ ވަގުތު،" ޝިފްނާ އަށް ކުރެވުނު އިހުސާސް ސިފަ ކުރި އިރު އޭނާގެ ލޮލުން އުފަލުގެ ކަރުނަ ފުންމާލި އެވެ.\nޝިފްނާ ބުނި ގޮތުގައި ދުވުމުން އެއް ވަނައާއެކު ރަން މެޑަލް ލިބުމުން ގައުމު އުފާވާ ވަރު ކަމެއް ކޮށްދެވުނު ކަމުގެ އިހުސާސް ވެއްޖެ އެވެ.\nޝިފްނާއާ ވާދަކޮށް މި ކެޓަގަރީން ދެ ވަނަ އަށް ދިޔައީ 18:07 ސިކުންތުން ދުވި އިކްއެޓޯރިއަލް ގިނީގެ މާރިއާ މެގްޑަލޭނާ އެވެ. ދެން މެޑަލް ހޯދީ 19:31 ސިކުންތުން ދުވި ބުރުންޑީގެ ނިޝިމަގިޒްވޭ އޮޑެއްޓޭ އެވެ.\nޝިފްނާ ބުނި ގޮތުގައި ދުނިޔޭގެ ބޮޑެތި ގައުމުތަކުގެ މީހުނާއެކު ޓްރެކްގައި ދުވެވޭނެ ކަމުގެ ހުވަފެން ދުވަހަކުވެސް އޭނާ ނުދެކެ އެވެ. އަދި މި ހާއްސަ އޮލިމްޕިކްސްގައި ދުވަން ލިބުމަކީވެސް އުއްމީދުކުރި ކަމެއް ނޫނެވެ.\n"މީގެ ކުރިންވެސް ދުވެފައި ހުންނާނީ އެކިކަހަލަ މުބާރާތްތަކުގައި، ކެއާ ސޮސައިޓީ އިން ބާއްވާ މުބާރާތްތަކުގައި ދުވަން. ރޯޑް ރޭސް ތަކުގައި ވެސް ދުވަން. އެކަމަކު، ސްޕެޝަލް އޮލިމްޕިކްސްގައި ބައިވެރިވެވޭނެ ކަމަށް ހިޔެއް ނުކުރަން،" ޝިފްނާ ބުންޏެވެ.\nޝިފްނާ އާއެކު މުބާރާތުގައި ރިހިން ވިދާލި ދިވެހި އެހެން ދުވުންތެރިއެއް ވެސް އެބަ ހުއްޓެވެ. ދުވުމުގެ މުބާރާތްތަކުގައި މަދުން ނަމަވެސް ފެންނަ ވަސްމީ ވަސީމް ވަނީ ސްޕެޝަލް އޮލިމްޕިކްސް ފިރިހެނުންގެ 200 މީޓަރު ދުވުމުގެ ހަތަރު ވަނަ ކެޓަގަރީން ރިހި މެޑަލް ހޯދާ އެވެ. އޭނާ ދުވީ 27:25 ސިކުންތުންނެވެ.\nވަސްމީ ބުނި ގޮތުގައި، މުބާރާތަށް ތައްޔާރު ވުމަށް ހޭދަ ކުރި ވަގުތާ ބަލާފައި މިއީ އުއްމީދު ކުރި ހިސާބެއް ނޫނެވެ.\n"މި މުބާރާތުގައި ބައިވެރިވާން ޕްރެކްޓިސް ކޮށްފައިވަނީ އެންމެ މަހެއް ތެރޭ. މަހެއް ވެސް ހަގީގަތުގައި ނުވާނެ. ބައިވެރިވާ ކަމުގެ ޔަގީންކަން ލިބުނީ ކުޑަ ދުވަސްކޮޅަކަށް ވެފައިވަނިކޮށް. ހަފްތާއަކު ތިން ދުވަސް ވަރު ހޭދަކޮށްގެން ޕްރެކްޓިސް ކުރުމަށްފަހު ދިޔައީ" ވަސްމީ ބުންޏެވެ.\nރާއްޖޭގެ ބައެއް އެތުލީޓުން ވަނީ މީގެ ކުރިންވެސް އަމިއްލަ ހައިސިއްޔަތުން މި ގޭމްސްގައި ބައިވެރިވެފަ އެވެ. ސްޕެޝަލް އޮލިމްޕިކްސް ކޮމިޓީއެއް ހަދައި ރަސްމީކޮށް ބައިވެރިވި މިއީ ފުރަތަމަ ފަހަރެވެ. މި ކޮމިޓީއިން ވަނީ ދުވުންތެރިންނަށް ކޯޗެއް ހަމަޖައްސައިދީ ކުޑަ ދުވަސްކޮޅެއްތެރޭ ފަރިތަކުރުންތައް ބޭއްވޭ ވަރު ކޮށްދިނެވެ.\nދުވުންތެރިންނަށް އެންމެ ގާތުން އެހީވެފައިވާ އެއް ކޯޗު ކަމަށްވާ އަބްދުﷲ މަސްއޫދު ބުނި ގޮތުގައި މިކަހަލަ ބޮޑު މުބާރާތަކުން ރާއްޖެއަށް ވަނަ ހޯދައިދީ ފަހުރުވެރިކޮށްލެވޭނެ ކަން ދިވެހި ކުދިން ދައްކައިފި އެވެ. އަދި ލިބުނު ކުޑަ މުއްދަތުގެ ތެރޭގައި ޓްރެކްމަތީ ދުވެލީ ވަނައަށެވެ.\nމި މުބާރާތުގައި ރާއްޖެއިން ބައިވެރިވެ ހޯދި ކާމިޔާބީ އަކީ ދިވެހި އެހެން ކުދިންނަށް ނަމޫނާ އެކެވެ. ހާއްސަ އެހީއަށް ބޭނުންވާ ކުދިންނެއް ކަމަކު، ރާއްޖެ އުފާ ކޮށްދިނީ ގައުމީ ފެންވަރުގަ އެވެ. އެއީ ހާއްސަ ދެ ކުދީންނެވެ. -- މަރުހަބާ ޝިފްނާ އާއި ވަސްމީ!\nލަކުޑިއާ ވަޑާމުގެ މަސައްކަތަށް އަންހެނުން!


"kangana ulhenee meehunge samaalukan hodhan"zareena\n“ކަންގަނާ އުޅެނީ މީހުންގެ ސަމާލުކަން ހޯދަން” ޒަރީނާ\nމިދުވަސްވަރު މީޑިއާގައި އެންމެ ބާރަށް ދެކެވޭ ވާހަކައަކީ ކަންގަނާއާއި އަދިތްޔާ ޕަންޗޯޅީގެ ގުޅުމުގެ ވަހަކައެކެވެ. ކަންގަނާ އަދިތްޔާ އޭނާއަށް ދީފައިވާ އަނިޔާތަކުގެ ވާހަކަ ދައްކާފައިވާއިރު އޭނާ ބުނެފައިވަނީ އެކަމުން ސަލާމަތްވުމަށް އެދި އަދިތްޔާގެ އަބިމީހާ ޒަރީނާ ވައްހާބުގެ އެހީތެރިކަމަށްވެސް އެދިފައިވާކަމަށެވެ. އެހެން ނަމަވެސް ޒަރީނާ އޭނާއަށް އެހީވުމުގެ ބަދަލުގައި ބުނެފައިވަނީ އަދިތްޔާ ޒަރީނާ އާއި ދުރުގައި އުޅެމުން އަންނަކަމީ ނަސީބެއްކަމުގައެވެ. "އަހަރެން ޒަރީނާ ގާތު ބުނިން އަހަންނަކީ އަދިތްޔާގެ ދަރިފުޅު ސަނާއަށް ވުރެ ހަގު ކުއްޖެކޭ. އަހަންނަށް އެހީތެރިވެދޭށޭ. އަހަރެން ޕޮލިހަށް ހިގައްޖެ ނަމަ އަހަރެންގެ މައިންބަފައިން އަހަރެން އެމީހުން ކައިރިއަށް އަބުރާ ގެންދާނެއޭ. އެކަމަކު ޒަރީނާ ވަނީ ފާޅުގައި އަހަންނަށް އެހީވުމަށް އިންކާރުކޮށްފަ."ކަންގަނާ ބުނެފައިވެއެވެ.\nކަންގަނާގެ މި ވާހަކަތަކާ ގުޅިގެން މީޑީއާ އާއި ވަރަށް ދުރުގައި އުޅެމުންދާ ޒަރީނާ މިވަނީ އެންމެ ފަހުން ކަންގަނާގެ ވާހަކަތަކައް ރައްދު ދީފައެވެ. "އަހަންނަށް ނޫސްތަކުން ފެންނަމުން މިދަނީ އަހަރެން ކަންގަނާއާއި ދޭތެރޭ ދަރިއެއްގެ ހައިސިއްޔަތުން ދެކެފައިވާކަމަށް ބުނެދައްކާފައިވާ ވަހަކަތައް. އެކަމަކު އަހަރެން ފިރިމީހާ އާއި އެކު ހަތަރު އަހަރައްވުރެ ގިނަ ދުވަސްވަންދެން ލޯބީގެ ގުޅުމެއް ބާއްވާފައިވާ އަންހެނަކާމެދު އަހަރެން ދަރިއެއްގެ ގޮތުގައި ދެކޭނީ ކިހިނެތް؟" މީގެ އިތުރުން ޒަރީނާ ބުނެފައިވަނީ އޭނާއަކީ މީހުންގެ ވާހަކަދައްކާ މީހެއް ނޫންކަމަށައި ކަންގަނާ ދެއްކަމުންދާ ވާހަކައަށް ރައްދު ނުދީ މިހާ ދުވަސްވަންދެން މަޑުކޮށްގެން ހުރީ އޭނާއަށް ވިސްނިގެން އެ ވާހަކަ ހުއްޓާލާތޯ ކަމަށެވެ. "އަހަރެން ކަންގަނާއާއި ބެހޭ ގޮތުން ވާހަކަދައްކަން ފަށައިފިނަމަ އޭނައާއި އަހަންނާ އެއްވެސް ތަފާތެއް ނުހުންނާނެ. ކަންގަނާއަށް އަދިތްޔާ އަކީ އެހާ ގޯސްމީހެއްކަން އެގިހުރެ ހަތަރު އަހަރުވަންދެން އެކުގައި އުޅުމުގެ ބޭނުމަކީ ކޮބާ؟ މިހާރު އޭގެ އެތައް ދުވަހެއް ފަހުން އެ ވާހަކަ ދެއްކުމުގެ ބޭނުމެއް އަހަންނަށް ނުވިސްނުނު. ކަންގަނާ އެ އުޅެނީ އެހެން މީހުންގެ ސަމާލުކަން ހޯދަން."ޒަރީނާ ބުނެފައިވެއެވެ.\nމީގެ އިތުރުން ޒަރީނާ ބުނެފައިވަނީ މާޒީގެ ވާހަކަދެއްކުމުގެ ބަދަލުގައި މުސްތަގުބަލަށް ވިސްނުން މާ މުހިއްމު ކަމުގައެވެ.އަދި ކަންގަނާގެ މާޒީގައި ހިގާފައިވާ ކަންތައްތައް ކަންގަނާއެކޭ އެއްފަދައިން ޒަރީނާއަށްވެސް އެގޭ ކަމަށާއި އެ ވަހަކަ އަލުން ދައްކާއިގެން ކަންގަނާގެ މުސްތަގުބަލު ހަލާކުކުރަން ބޭނުން ނުވާކަމުގައި ޒަރީނާވަނީ ބުނެފައެވެ.


Ekeh february gai hingaadhiya kankan balai fiyavalhu alhan jehey: Adam shareef – Iru\nލަހޫ· 20 ޑިސެންބަރު 2020\n2018 ވަނަ އަހރުގެ ފެބްރުއަރީ މަހުގެ 1 ވަނަ ދުވަހު ސުޕްރީމް ކޯޓުން ނެރުނު އަމުރާއި ގުޅޭ ކަންކަން ފުރިހަމައަށް ބަލާ ފިޔަވަޅު އަޅަންޖޭހެ ކަމަށް ރާއްޖޭގެ ކުރީގެ ޑިފެންސް މިނިސްޓަރ އަދި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިހެން ވިދާޅުވީ، ރައީސް ޔާމީންގެ ވެރިކަމުގައި ސުޕްރީމް ކޯޓުގެ ފުރާޅުން ޓިނު ނަގައިގެން ދެ ގާޒީން ހައްޔަރު ކުރިކަމަށް ބުނާ މައްސަލަ ބަލަންޖެހޭކަމަށް ރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެމްބަރު އަލްހާން ފަހުމީ ވިދާޅުވުމުން، އެފަދަ ގޮތަކަށް ގާޒީން ހައްޔަރުކޮށްފައި ނުވާނެ ކަމަށް ވިދާޅުވެ ކުރީގެ އުއްތަމަ ފަނޑިޔާރު ޑރ.އަހުމަދު އަބްދުﷲ ދީދީ ދެއްވި ރަށްދައް ތާއީދުކުރައްވަމުންނެވެ.\nއާދްމް ޝަރީފް ކުރެއްވި ޓުއީޓުގައި ވިދާޅުވީ، ރާއްޖޭގެ ގައުމީ ސަލާމަތައް ނުރައްކާ ވެދާނެ ގޮތަކަށް، ހާއްސަކޮށް ޖުޑިޝަރީ މެދުވެރިކޮށް، ކަންކަން ކުރިޔަ ނުދިނުމައްޓަކައި، 2018 ވަނަ އަހަރުގެ ފެބްރުއަރީ މަހުގެ 1 ވަނަ ދުވަހު ރޭވި ބަގާވާތުގެ އަޑީގައި ތިބި މީހުންނާއި، އެކަމަށް ފައިސާ ހަރަދު ކުރި މީހުންގެ އިތުރުން އެކަމަށް ވާގިވެރިވި ފަރާތްތަކުގެ ފުރިހަމަ ތަހުގީގެއް ކުރުމަކީ މުހިއްމު ކަމެއް ކަމަށެވެ.


ޢަޤީދާގެ ޢާންމު ލިޔުންތައް – Page5– DhiSalafiyyah\nހަމަކަށަވަރުން ޖިންނީން އިންސާނުންގެ ހަށިގަނޑަށް ވަދެއެވެ.\n21/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nޖިންނީންނާ ބެހޭގޮތުން ނަބީބޭކަލުން ޚަބަރު ދެއްވާފައިވަނީ އެއީ ދިރުންހުރި، ބުއްދި ހުރި، އަމިއްލަ އިޚްތިޔާރުގައި ކަންކަންކުރާ ބައެއް ކަމުގައެވެ.\n18/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nﷲ عز وجل، މުޙައްމަދުصلى الله عليه وسلم ރަސޫލުކަމައިގެން ފޮނުއްވީ އެންމެހާ އިންސީންނާއި ޖިންނީންގެ ގާތަށްކަން ދެނެގަތުން އިންސާނުންގެ މައްޗަށް ވާޖިބުވެގެންވެއެވެ.\n11/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nޝަރީޢަތުގައި ވާރިދުވެގެން އައިސްފައިވާ އެންމެހާ ޛިކުރުތަކާއި، ހެނދުނާއި ހަވީރުގެ ޛިކުރުތަކަކީވެސް މުޞީބާތްތަކުން ރައްކާތެރިކޮށްދޭ އަދި ދުރުހެލިކޮށްދޭ ޛިކުރުތަކެކެވެ.\n03/09/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލްއަޚް އަބޫ ފުޟައިލު މުއުތަމިން އަޙްމަދު\nވަކި ވަގުތެއް ކަނޑައަޅައިގެން ޤަބުރުތަކަށް ޒިޔާރަތްކުރުން\nޞާލިޙުންނާމެދު ހައްދުފަހަނައަޅައި ދިޔުމުން ރައްކާތެރިވާން އެބަޖެހެއެވެ. އެބައިމީހުންގެ ޤަބުރުތައް ﷲ ފިޔަވައި އެހެންފަރާތްތަކަށްއަޅުކަންކުރެވޭ ބުދުތައް ކަމުގައި ވެއްޖެއެވެ. ހިތާމައާއެކު ދަންނަވަންޖެހެނީ، ވަރަށް ގިނަ އިސްލާމީ ޤައުމުތަކުގައި ޤަބުރުތަކުގެ މަތީގައި ބިނާކުރުމާއި، އޭގެ ފަހުގައި އެތަންތަނަށް ޒިޔާރަތްކުރުމާއި، އަހަރުގެ ވަކި ދުވަސްތަކުގެ ޒިޔާރަތްކުރެވޭ ތަންތަނުގެ ގޮތުގައި އެފަދަ ތަންތަން ހަމަޖެއްސުމާއި، އެތަންތަނުގައި ﷲ އަށް ދުޢާކުރުމާއި، ކީރިތި ޤުރުއާން ކިޔެވުމާއި، ނަމާދުކުރުމާއި، އަދި އޭގެފަހުގައި އެޤަބުރުގައިވާ މީހާގެ ކިބައިން ދުޢާކުރުން، ވަރަށް ބޮޑަށް ފެތުރި ޢާއްމުވެފައިވެއެވެ. ހަމަކަށަވަރުންވެސް މިޢީ…\n20/08/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nމުސްލިމުން، ކްރިސްމަސް ދުވަސް ފާހަގަކޮށް އެދުވަހު އެކަކު އަނެކަކަށް ތަހުނިޔާ ކިޔައި އުޅުމުގެ ޙުކުމް.\nމިއަދު ގިނަ މުސްލިމުންގެ ބޭރުފުށުގެ މަލަމައްޗާއި އެމީހުންގެ ޢަމަލުތަކަށް ބަލާލައިފިނަމަ އެއީ މުސްލިމެއްކަން ހަމަ އެއްގޮތަކަށްވެސް ނޭނގޭނެއެވެ.\n23/12/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އާދަމް ނިޝާން ބިން ޢަލީ އާދަމް\nއިސްލާމީ ޤައުމެއްގައި ބުދު ބެހެއްޓުން\nބުދުތަކަކީ ﷲ ތަޢާލާއަށް ޝިރުކު ކުރުމަށްޓަކައި ވަރަށް ޤަދީމީ ޒަމާނުއްސުރެ އިންސާނުން ބޭނުންކުރަމުން އަންނަ އެއްޗެކެވެ. ނަމަވެސް ﷲ ތަޢާލާ އެއްކައުވަންތަކޮށް، އެއިލާހަށް އެކަނި އަޅުކަން ޚާލިޞްކުރާ މުވައްޙިދުން ދަނީ ބިން، އެބުދުތަކުން ސާފުކުރުމަށް މަސައްކަތް ކުރަމުންނެވެ. މިކަމާހުރެ ހުރިހާ ޒަމާނެއްގައިވެސް މުޝްރިކުން ދަނީ ކަންބޮޑުވުން ފާޅުކޮށް، ހިތާމަކުރަމުންނެވެ. ހިތާމަޔަކީ މި ގޮވެލިތަކުގައި ﷲ އަށް އީމާންވާކަމަށް ދަޢުވާކުރާ މުސްލިމުންވެސް ޖެހިގެން އުޅޭކަމެވެ. އަޅުގަނޑުމެންގެ ފަހުން އަންނަން އޮތް ޖީލުތަކަށް ޝިރުކު ކުރާނޭ ބުދުތަކެއް ރައްކާތެރިކަމާއެކު ފޯރުކޮށްދެވޭތޯ…\n15/03/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އަޙްމަދު މިޙްސަން މުޙައްމަދު\n10/02/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އާދަމް ނިޝާން ބިން ޢަލީ އާދަމް\nލޯބިވެރިންގެ ދުވަސް ފާހަގަކުރުމަކީ ބޮޑުވެގެންވާ މުންކަރާތެއް\nމި ލިޔުމުގައި ވަނީ މި ދުވަސް ފާހަގަ ކުރުމާއި ބެހޭގޮތުން އުޘައިމީން ރަޙިމަޙުﷲ ދެއްވާފައިވާ ފަތުވާ މިފަދަ ދުވަސްތައް މުސްލިމުން ފާހަގަ ކުރުމާއި ބެހޭގޮތުން ޝެއިޚުލް އިސްލާމް އިބުނު ތައިމިއްޔާގެ ރައުޔު އިމާމް އިބުނު ޤައްޔިމުގެ ރައުޔު ވެލެންޓައިންސު ދުވަހަކީ ކޮބާ؟ ވެލެންޓައިންސު ދުވަހަކީ ފެބުރުއަރީ މަހުގެ 14 ވަނަ ދުވަހެވެ. މިއީ ކުރިސްޓިޔަނުންގެ އީދެއްގެ ގޮތުގައި ފާހަގަކުރަމުން އައި ދުވަހެކެވެ. މިދުވަސް މިޒަމާނަކަށް އައިސް ލޯބިވެރިންގެ ދުވަހުގެ ގޮތުގައި ފާހަގަކުރެވުނު ކަމުގައިވިޔަސް މިދުވަހަށް ނަންދެވިފައިވަނީ ކުރިސްޓިޔަން…\n12/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު ޢަބްދުއްރަޙީމް ބިން މުޙައްމަދު\nކޮންމެ އުއްމަތަކަށްވެސް އެބައިމީހުން އުފާކުރުމަށްޓަކައި ޢީދުތަކެއް ވެއެވެ. މިގޮތުން މުސްލިމުންނާއި، ޔަހޫދީންނާއި، ނަޞާރާއިންގެވެސް، ޢީދުތަކެއް ވެއެވެ. އަދި ހަމައެފަދައިން މުޝްރިކުންގެވެސް ޢީދުތަކެއް ވެއެވެ. ކޮންމެ ބައެއްވެސް އެބައިމީހުންގެ ޢީދުތައް ފާހަގަ ކުރަމުންދަނީ އެބައިމީހުންގެ ޢަޤީދާއާއި، އުޞޫލުތަކާއި އެއްގޮތަށެވެ. ފަހެ އަހަރެމެން މުސްލިމުން، އަހަރެމެންގެ ޢީދުތައް ފާހަގަކުރަންޖެހެނީ ﷲތަޢާލާ ޝަރުޢުކުރައްވާފައި ގޮތަށެވެ. އެއިލާހުގެ ފޮތާއި، ނަބިއްޔާ ޞައްލަﷲ ޢާލައިހިވަސައްލަމަގެ ސުންނަތުގައި ބަޔާންވެފައިވާ ގޮތަށެވެ. އަހަރެމެންގެ ޢާދަކާދައާއި އެއްގޮތަކަށް ނޫނެވެ. އެހެނީ، ބުއްދިއާއި، އާދަކާދަތައް ދީނުގެ މައްޗަށް އިސްކުރުމަކީ ހުއްދަވެގެންވާ…\n12/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް މުޙައްމަދު ޝަމްޢޫން\nއިއްޔެ ލިބުނު ހިތާމައިން ޢުމަރުގެފާނަށް ވިދާޅުވެވުނު އެއްޗެއްވެސް އެނގިވަޑައިނުގެންނެވިއެވެ\n“އިއްޔެ” އާދެ! ރަބީޢުލް އައްވަލުމަހުގެ 12 ވަނަ ދުވަސް އަހަރެމެންނާއި ބައްދަލުވީ އަހަރެމެން މިފަދަ އިހުސާސްތަކެއް ކުރަނިކޮށްތޯއެވެ؟\n06/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު މުޖްތަބާ ޙަމީދް\nއީމާންކަން ބަލިކަށިވާން ދިމާވާ ބައެއް ސަބަބުތައް\nއީމާންކަން ބަލިކަށިވަމުންދާކަމުގެ އިހްސާސްނުކުރެވެނީ އަޅުގަނޑުމެންގެ ތެރެއިން ފަހެ ކާކަށް ހެއްޔެވެ ؟ ޣާފިލުކަމުގެ ސަބަބުން ބަލިކަށިވެފައިވާ އީމާންކަމަށް ރޯޝަނީކަން ގެންނަން ބޭނުންވާ މީހަކަށް އޮތް އެންމެ މޮޅު ފަރުވާއަކީ ﷲ މަތިން ހަނދުމަކުރުމެވެ. ގިނަގިނައިން އިސްތިޣުފާރުމެވެ.އެއިލާހު ބާވައިލެއްވި މަތިވެރި ކަލާމްފުޅު ކީރިތި ޤުރްއާނުގެ އާޔަތްތަކަށް ވިސްނައި ފިކުރުކުރުމާއެކު ތިލާވަތުކުރުމެވެ. އޭގެ ސަބަބުން ޣާފިލުކަމުގެ ނިދިން ނިދާފައިވާ އަޅުގަނޑުމެންގެ ނަފްސުތައް ހޭލައެވެ. އީމާންކަން އިތުރަށް ބަލިކަށިވިޔަނުދިނުމަށްޓަކައި ވީހާވެސް ގިނަ ހެޔޮ ޢަމަލުތައްކުރުން މަތީ ދެމިހުރުމަކީ ވެސް އެހާމެ މުހިއްމު…\n22/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އަޚް މޫސާ އައްޔޫބް\nﷲ ތަޢާލާ އަޅުގަނޑުމެން ދުނިޔޭގައި ލައްވާފައި މިވަނީ އެއިލާހު އެއްކައުވަންތަކޮށް ހަމައެކަނި އެއިލާހުގެ ހަޞްރަތުން ޘަވާބާއި ދަރުމައަށް އެދިގެން އެއިލާހަށް އަޅުކަންތައް އަދާ ކުރުމަށްމަށްޓަކައެވެ. އަޅުގަނޑުމެންގެތެރެއިން އެއްވެސް މީހަކީ އެމީހެއްގެ އަމަލުތައް ޤިޔާމަތްދުވަހުން ބާތިލުވެ ބޭކާރުވެގެން ދާން އެދޭނެމީހެއްނޫނެވެ\n19/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އަޚް ބިލާލް ޢަބްދުއްސައްތާރު\nތައުޙީދަކީ އަހަރެމެންގެ ޢަޤީދާއެވެ.\nބަހުގެ ގޮތުން ތައުޙީދު މި ބަހަކީ (ވައްޙަދަ، ޔުވައްޙިދު) މި ފިޢުލުގެ މަސްދަރެވެ. އެހެންކަމުން ﷲ ތަޢާލާގެ ވަޙުދާނިއްޔަތުކަމަށް އީމާންވާ ނުވަތަ އެއްކައުވަންތަކުރާ މީހާއަކީ މުވައްޙިދެކެވެ. އަދި މުޝްރިކުން ﷲ ތަޢާލާގެ ޒާތުފުޅާއި ސިފަފުޅުތަކުގައި ބައިވެރިކުރާ އަދި ވައްތަރުކުރާ ތަކެތިން އެއިލާހު އެއްކައުވަންތަކުރާ މީހާއަކީވެސް މުވައްޙިދެކެވެ. ޢަރަބި ބަހުގައި ވާޙިދު، އަޙަދު، އަދި ވަޙީދުވެސް ކިޔައި އުޅެއެވެ. މިހުރިހާ ބަހެއްގެ މާނަޔަކީވެސް މުޚާތަބުކުރެވޭ ފަރާތަކީ އެއްފަރާތެއްކަން ބުނެދިނުމެވެ. ﷲތަޢާލާއަކީ އަންދާދު ނުވަތަ ބުދުތަކާއި އަދި މުޝްރިކުން ޝިރުކު…\n12/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އަޙްމަދު މިޙްސަން މުޙައްމަދު


ގިނަ ޢަދަދެއްގެ ބަނގުރާ ނައްތާލައިފި - DhiDaily\n210 މައްސަލައެއްގައި ފުލުހުންގެ ބެލުމުގެ ދަށަށް ގެނެސްފައިވާ ގިނަ ޢަދަދެއްގެ ބަނގުރާ ނައްތާލައިފިއެވެ.\nއެ ތަކެތި ނައްތައިލީ ފުލުހުންގެ ބެލުމުގެ ދަށަށް ގެނެވޭ ބަނގުރަލާއި، ބަނގުރަލުގެ މައްސަލަތަކާ ގުޅިގެން ހިފެހެއްޓޭ ތަކެތި ނައްތާލުމުގައި ޢަމަލުކުރާ ގޮތުގެ ޤަވާއިދުގެ ދަށުންނެވެ.\nހޮނިހިރު ދުވަހު ދޫނިދޫގައި ނައްތާލާފައިވަނީ 42 އިންސިޑެންޓެއްގައި ހިމެނޭ އެވިޑެންސްތަކާއި، 2012 ވަނަ އަހަރުގެ އެއް މައްސަލައަކާއި، 2017 ވަނަ އަހަރުގެ އެއް މައްސަލައެއްގެ އިތުރުން، 2019 ވަނަ އަހަރުން ފެށިގެން 2021 ވަނަ އަހަރުގެ ފެބްރުއަރީ މަހުގެ ނިޔަލަށް ނައްތާނުލެވިހުރި ޖުމްލަ 210 މައްސަލައެއްގައި ހިމެނޭ ތަކެތިކަމަށް ފުލުހުން ބުންޏެވެ.\nހަމައެހެންމެ އެ މައްސަލަތަކުގެ ތެރެއިން ނައްތާލާފައިވަނީ ދަޢުވާކުރުމަށް ޕްރޮސިކިއުޓަރ ޖެނެރަލްގެ އޮފީހަށް ފޮނުވާފައިވާ އަދި ނައްތާލުމުގެ ހުއްދަ، އެ އޮފީހުން ދީފައިވާ މައްސަލަތަކާއި ދަޢުވާނުކުރުމަށް ނިންމައި ފައިލްކޮށްފައިވާ މައްސަލަތަކުގައި ހިމެނޭ ބަނގުރާކަމަށެވެ.\nއޭގެ އިތުރުން ވެލާނާ އިންޓަރނޭޝަނަލް އެއަރޕޯޓުން ފުރަން އަންނަ ފަތުރުވެރިންގެ އަތުން ނެގިފައިވާ ބަނގުރަލާއި، ވަކި ފަރާތަކަށް ތުހުމަތު ނުކުރެވޭގޮތަށް ފުލުހުންގެ ބެލުމުގެ ދަށަށް ގެނެސްފައިވާ ތަކެތިކަމަށް ވެސް ފުލުހުން ބުންޏެވެ.\nއިއްޔެ ނައްތައިލި ތަކެތީގެ ތެރޭގައި ހިމެނެނީ އެކި ބްރޭންޑްތަކުގެ 5510 ފުޅިއާއި، 290 ޕެޓްފުޅިއާއި، 4947 ބިޔަރު ދަޅާއި، 24 ހަމާއި،5ލީޓަރުގެ9ފުޅިއާއި،9ޓައްޕާއި 192 އެހެނިހެން ތަކެތި ކަމަށެވެ.\nއެހެނިހެން ތަކެތީގެ ތެރޭގައި ހިމެނެނީ ސާމްޕަލް ކަޕާއި، ކޮތަޅާއި، ނޫސް ކަރުދާހާއި، ކަރުދާސް ފޮށިގަނޑާއި، ދަބަހާއި، ލަގެޖް ފޮއްޓާއި، ތަށްޓާއި، ބާލިދީއާއި، ގޭސް އުނދުނާއި، ގޭސް ފުޅިފަދަ ތަކެތިކަމަށް ފުލުހުން ބުންޏެވެ.\nމީގެ އިތުރުން ފުލުހުން ބުނީ، އިއްޔެ ދޫނިދޫގައި ނައްތައިލި ތަކެއްޗާއެކު ޑްރަގް އެންފޯސްމަންޓް ޑިޕާޓްމަންޓުން މިހާރު ތަޙްޤީޤު ކުރަމުންދާ މައްސަލަތަކުގައި ހިމެނޭ ބަނގުރަލާއި، އެކި ސަބަބުތަކާހުރެ ނައްތައިނުލެވޭ ތަކެއްޗާއި، ހައިކޯޓުގައި އިސްތިއުނާފު ކޮށްފައިވާ އެއް މައްސަލައިގެ ތަކެތި ފިޔަވައި އެހެން ހުރިހައި ބަނގުރާ ނައްތާލާފައިވާ ކަމަށެވެ.


މާޅޮސްމަޑުލު އުތުރުބުރިއަށް ކުރެއްވި ދަތުރުފުޅުގައި މަޑުއްވަރީގެ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nމާޅޮސްމަޑުލު އުތުރުބުރިއަށް ކުރެއްވި ދަތުރުފުޅުގައި މަޑުއްވަރީގެ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ދެއްކެވި ވާހަކަފުޅު\n30 މާރިޗު 1983، ރިފަރެންސް: MAG/1983/8\nއާދެ، ރ. އަތޮޅަށް އަޅުގަނޑު އިއްޔެ ކުރަންފެށި ދަތުރުގައި، މިއަދު އެންމެ ފުރަތަމަ މިއައީ މި ރަށަށް. މަޑުއްވަރިއަށް. މަޑުއްވަރިއަކީ ރ.އަތޮޅުގެ ވަރަށް މުހިންމު ރަށެއް. މީހުންގެ ގޮތުން ބަލާއިރުވެސް ވަރަށް މީހުންގިނަ ރަށެއް. އެހެންކަމާއެކު، މިރަށަށް އައުމުން އަޅުގަނޑަށް ވަރަށް ޚާއްޞަ އުފަލެއް އެބަ ލިބޭ. އަޅުގަނޑުގެ މި ދަތުރަށްޓަކައި ވަރަށް ފުރިހަމަ ގޮތެއްގައި ރަށުގެ ވެރިންނާއި ރައްޔިތުން، ރަށް ތައްޔާރު ކުރައްވާފައިވާ ތަން ފެނިފައި ވަރަށްބޮޑަށް އުފާކުރަން. އަޅުގަނޑު ދެކޭގޮތުގައި ރައްޔިތުން އެކަމަށް ތައްޔާރުވެވަޑައިގެންފައި އެވަނީ، ރައްޔިތުންގެ ހިތުގައި ސަރުކާރާ ދޭތެރޭގައި އުފެދިފައިވާ އިޚުލާޞްތެރިކަމުގެ ބޮޑުކަމުން. އެކަން އެގޮތަށް ޤަބޫލުކޮށް، ރައްޔިތުންނަށާއި ވެރިންނަށް ޝުކުރު ދެންނެވުމަކީ، އަޅުގަނޑުގެ ވަރަށްބޮޑު ވާޖިބެއް ކަމުގައި ދެކެން.\nރާއްޖެތެރެއަށް އަޅުގަނޑު މިކުރާ ދަތުރުތައް ފެށްޓީ މީގެ ހަތަރު އަހަރު ކުރިން. އަޅުގަނޑު ޤަޞްދުކޮށްގެން ހުރީ މިދިޔަ އަހަރު ނިމުމުގެ ކުރިން، ރާއްޖޭގައި މީހުން ދިރިއުޅޭ ހުރިހާ ރަށަކަށްގޮސް ނިންމަން. އެހެންނަމަވެސް، ދިމާވި ކިތަންމެ ސަބަބެއްގެ ސަބަބުން އެ ދަތުރުތައް އެގޮތަށް ނުނިންމުނީ. އެއްސަބަބަކަށް ދިމާވީ، މިދިޔަ އަހަރަކީ އާދަޔާ ޚިލާފަށް ވިއްސާރަ ދިގުލީ އަހަރަކަށްވީކަން. މިދިޔަ އަހަރުގެ ޑިސެންބަރު މަހުގެ ތެރޭގައި، އާދެ، މަސްވެރިންގެ ދުވަހާ ވިދިގެން އެ ދުވަހުގެ ކަންތައްތައް ނިމުމާ ގުޅިގެން، އަޅުގަނޑު އޭރު ޤަޞްދުކޮށްގެން ހުރީ މިއަތޮޅަށް ޒިޔާރަތްކުރަން. އެހެންނަމަވެސް، އެދުވަސްކޮޅުވެސް ދިމާވީ ވަރަށް ވިއްސާރަ، މޫސުމް ނުބައި ދުވަސްކޮޅަކަށް ކަމަށްވާތީ، އެ ދަތުރު ނުކުރެވުނީ. އެންމެފަހުން އެ ދަތުރުކުރުން މިހަމަޖެހުނީ މިދުވަސްކޮޅަށް.\nއަޅުގަނޑު ރާއްޖެތެރެއަށް މި ކުރާ ދަތުރުތަކުގެ ބޭނުމަކީ، ރާއްޖެތެރޭގެ ރައްޔިތުންނާ ސީދާ ބައްދަލުކޮށް، އެމީހުންގެ ހާލުއަހުވާލު ބަލައިހެދުން. އަދި ރައްޔިތުން ދިރިއުޅުމަށް ކުރާ މަސައްކަތްތަކަކީ ކޮބައިތޯ އޮޅުންފިލުވައި، އެ މަސައްކަތްތައް މިހާރަށްވުރެ ތަރައްޤީ ކުރެވޭނެ މަގުތައްވެސް ހޯދައިދިނުން. އަދި އެކަމުގައި ސަރުކާރުން ވެވެންއޮތް އެހީއެއްވިއްޔާ ވެދިނުން. ތިޔަބޭފުޅުންނަށް އެނގިވަޑައިގަންނަވާނެ، ރާއްޖެތެރެ ތަރައްޤީކޮށް ކުރިއަށް ގެންދިއުމަށްޓަކައި ސަރުކާރުން ވަރަށްބޮޑު މަޝްރޫޢެއް ރާވައިގެން، އެ މަޝްރޫޢު ހިންގަމުން ގެންދާކަން. އެ މަޝްރޫޢުގެ ދަށުން ރާއްޖެތެރޭގައި މިހާރު ވަރަށްގިނަ ކަންތައްތަކެއް ކުރެވެމުން އެބަދޭ. ކޮންމެ އަތޮޅެއްގައި މަދަރުސާއެއް ހިންގުން އެއީ، އެ މަޝްރޫޢުގެ ދަށުން ކުރެވޭ އެންމެ މުހިންމު އެއް މަސައްކަތް. ސަރުކާރުގެ ޚަރަދުގައި ކޮންމެ އަތޮޅެއްގައި މަދަރުސާއެއް ހިންގުމަކީ މާފަސޭހަކަމަކަށް ނުވާނެ. ވަރަށްބޮޑު ޚަރަދުވެސް ކުރަންޖެހޭކަމެއް. އެހެންނަމަވެސް، ތަޢުލީމަކީ އެއާނުލައި އަޅުގަނޑުމެންނަށް، އަޅުގަނޑުމެން ކީއްކުރަންތޯ އެއްވެސް ޤައުމަކަށް ކުރިއަށް ނުދެވޭނެ ކަމަކަށްވާތީ، ތަޢުލީމަށް ޚާއްޞަ ސަމާލުކަމެއް ސަރުކާރުން ދެނީ. މާލޭގައި މާލޭގެ ދަރިންނަށް ތަޢުލީމު ހާސިލުކުރުމުގެ ފުރުޞަތު، ސަރުކާރުން ހޯދައިދީފައިވާ ފަދައިން، ރާއްޖެތެރޭގެ ދަރިންނަށްވެސް ރާއްޖެތެރޭގައި ތިބެގެން ތަޢުލީމު ހާސިލުކުރުމުގެ ފުރުޞަތު، ސަރުކާރުން ހޯދައިދޭން ޖެހޭނެކަން އެއީ އަޅުގަނޑު ޤަބޫލުކުރާ ކަމެއް. އެހެންވީމާ، މި ދެންނެވި މަޝްރޫޢުގައި، ކޮންމެ އަތޮޅެއްގައި ސަރުކާރުގެ ޚަރަދުގައި ހިނގާ ޕްރައިމަރީ ސްކޫލެއް ނުވަތަ އިބްތިދާއީ މަދަރުސާއެއް ހިންގުން ހިމެނިފައި އޮތީ.\nއާދެ، އަޅުގަނޑުވެސް އެއްބަސް، ކޮންމެ އަތޮޅެއްގައި އެއް މަދަރުސާ ހުރެގެން އަދި އެ އަތޮޅުގެ ދަރިންނަށް ކިޔެވުމުގެ ފުރުޞަތު ހޯދައެއްނުދެވޭނެކަން. ހުރިހާ ކުދިންނަކަށް ހޯދައެއްނުދެވޭނެކަން. އެކަމަކު، ކޮންމެ ކަމެއްވެސް ކުރެވޭނީ، އެކަމެއް ކުރެވެން އޮތް މިންވަރަކުން ކަމަށްވާތީ، އެއީ އެންމެ ފުރަތަމަ ފިޔަވަޅު ކަމުގައި ސަރުކާރުން ކަނޑައެޅީ. ތިޔަބޭފުޅުންނަށް އެނގިވަޑައިގަންނަވާނެ، މި ދެންނެވި މަދަރުސާގެ އިތުރަށް، ސަރުކާރުގެ ފަރާތުން އެހީ ހޯދައިގެން އެހެން މަދަރުސާތައްވެސް މިހާރު ހަދަމުންގެންދާކަން. ބައެއް އެކުވެރި ޤައުމުތަކުގެ އެހީގައި ރާއްޖޭގެ ބައެއް އަތޮޅުތަކުގައި މިހާރުވެސް މަދަރުސާތައް ބިނާކޮށް، އެ މަދަރުސާތައް ހުޅުވައި، އެތަންތާނގައި ކިޔަވައިދެމުން އެބަގެންދެވޭ. ހަމައެފަދައިން ކޮންމެ އަތޮޅެއްގައި އަތޮޅު ތަޢުލީމީ މަރުކަޒެއްވެސް ބިނާކުރެވެމުންދަނީ. މި އަތޮޅުގައިވެސް އަތޮޅު ތަޢުލީމީ މަރުކަޒެއް އެބަހުރި. މީދޫގައި. އަޅުގަނޑު އިއްޔެ އެ ރަށަށް ޒިޔާރަތްކޮށް، އެތަން ބަލައިލައި ހެދިން. އެހެންވީމާ، އެއީވެސް ތަޢުލީމު ފެތުރުމަށްޓަކައި ސަރުކާރުން މި ދެންނެވި މަޝްރޫޢުގެ ދަށުން ކުރަމުންގެންދާ ކަމެއް.\nއެ މަޝްރޫޢުގައި ތަޢުލީމު ފިޔަވައި އެހެންވެސް ވަރަށްގިނަ ކަންތައްތައް އެބަހުރި. އެކި ރަށްރަށަށް ބޭނުންވެފައި ހުންނަނީ އެކި ބާވަތުގެ ކަންތައްތައް. ބައެއް ރަށްރަށަށް ބޭނުންވަނީ އެންމެބޮޑަށް، އަލަށް މިސްކިތެއް ހެދުން ނުވަތަ ރަށުގެ މިސްކިތް ބާވެފައި ހުރުމުގެ ސަބަބުން އެ މިސްކިތް މަރާމާތު ކުރުން، ނުވަތަ ރަށުއޮފީސް އަލަށް ޢިމާރާތް ކުރުން. ނުވަތަ މަރާމާތު ކުރުން. ފަޅުތެރެ ކޮނުން. ކޮންމެ ރަށެއްގައި ރަށުކޯޓެއް ހުރުން. ރަށަށް ބޭނުންވާ މުވައްޒަފުން އިތުރުކޮށްދިނުން. މިކަހަލަ ކިތަންމެ ކަމެއް އޮންނަނީ ކޮންމެ ރަށަކަށްވެސް ބޭނުންވެފައި. އެކަންތައްތައް ބޭނުންވެފައިވާ ގޮތަށް ވިސްނާފައި އެންމެބޮޑަށް، އެންމެ އަވަހަށް، ޚިދުމަތްތައް ބޭނުންވާ ތަންތަނަށް ސަރުކާރުން އެ ޚިދުމަތްތައް ފުރަތަމަކޮށްދެމުން މިގެންދަނީ. އެއީ އެ ހުރިހާ ކަމަކީވެސް ވަރަށްބޮޑެތި ޚަރަދުތަކެއް ހިނގާނެ ކަންކަމަށްވާތީ، އެ ހުރިހާ ކަމެއް އެއްފަހަރާ ހުރިހާ ރަށެއްގައި ފެށެން ނޯންނާނެތީ.\nއާދެ، މި ރަށަށްވެސް އެގޮތުން ހަމަޖެހިފައި އޮތް ކަމެއް އެބައޮތް. ތިޔަބޭފުޅުންނަށްވެސް އެނގިވަޑައިގަންނަވާނެ ފަދައިން، ދެ ކަމެއް ހަމަޖެހިފައި އެބައޮތް. އެއްކަމަކީ މިސްކިތެއް ޢިމާރާތް ކުރުން. އެ މިސްކިތުގެ ބިންގާ އެޅުނުތާ މިހާރު ދުވަސްކޮޅެއްވެއްޖެ. މަސައްކަތްވެސް ކޮންމެވެސްވަރަކަށް ހިނގާފައި، މިހާރު އޮތީ ވަގުތީގޮތުން ނަމަވެސް މަސައްކަތަށް ހުއްޓުމެއް އައިސްފައި. އަޅުގަނޑު އެ މިސްކިތް މިހާރު ގޮސްފައިވާ ހިސާބު ދެންމެ ބަލައިލިން. އާދެ، އެއީ ވަރަށް އަވަހަށް ކުރިއަށް ގެންދަވަންވާނެ މަސައްކަތެއް. އަޅުގަނޑު މިރަށުގެ ކަތީބުކުރެން ސުވާލުކޮށްލިން، ކީއްވެތޯ މިސްކިތް މާހަލުވިކޮށް ކުރިޔަށްނުދަނީ. އެއީ އެހެން ރަށްރަށުގައި މިސްކިތުގެ ބިންގާއެޅޭތާ ގާތްގަނޑަކަށް އަހަރެއްހާ ދުވަހުގެ ތެރޭގައި މިސްކިތް ނިންމާފައި އެބަހުރި، ކިތަންމެ ރަށެއްގައި.\nމަޑުއްވަރިއަކީ މީހުން ގިނަ ރަށެއް. މީހުން ހުޝިޔާރު، ހީވާގިމީހުން ދިރިއުޅޭ ރަށެއް. މަސައްކަތްތެރި ބައެއް އުޅޭ ރަށެއް. އެހެންވީމާ، މިރަށުގައި މިސްކިތް އެހާގިނަ ދުވަހު ނުނިމި ހުރުމަކީ އެއްގޮތަކަށްވެސް އަޅުގަނޑު ހިތުން މިރަށުގެ ރައްޔިތުންވެސް ޤަބޫލުކުރައްވާނެ ކަމެއްނޫން. އެހެންވީމާ، އަޅުގަނޑުގެ އެދުމަކީ ސަރުކާރުން އެހުރިހާ ޚަރަދެއް ދޭގޮތަށް ހަމަޖެހި ނިމިފައި އޮތުމާއެކު، އެ މަސައްކަތް ވީއެންމެ އަވަހަކަށް ކުރިޔަށް ގެންދަވަން. މިރަށުގެ ކަތީބު ބުނުއްވީ ކުރިޔަށް އޮތް ދެމަހެއްހާ ދުވަހުގެ ތެރޭގައި ނިމިދާނެއޭ. އަޅުގަނޑު ދެންނެވީ ދެމަހެއް ނޫނޭ. އެންމެ ރަނގަޅޭ ހަތަރުމަސް ދުވަހުގެ ތެރޭގައި ނިންމަވާށޭ. އެކަން އަޅުގަނޑު ހިތުން ރައްޔިތުންގެ ހުރިހާ މީހުން އެއްބައިވެގެން ކުރައްވައިފިއްޔާ އެއީ ރަށަށް ލިބޭ ވަރަށްބޮޑު ތަރައްޤީއަކަށްވާނެ.\nދެން އޮތީ ފަޅުކޮނުން. ފަޅު ކޮނުމުގެ މަސައްކަތަށް ސަރުކާރުން ފައިސާވަނީ ހިސާބަކަށް ދޫކޮށްފައި. ފަޅުކޮނުމަކީ ރާއްޖެތެރޭގެ ވަރަށްގިނަ ރަށްރަށަށް ބޭނުންވާ ކަމަކަށްވާތީ ސަރުކާރުން ހަމަޖައްސާފައިވާ އުސޫލަކީ، ކޮއްތު ދިނީމާ ރައްޔިތުން އެކަން ކުރާގޮތަށް ހަމަޖައްސާފައި އޮތުން. ވަރަށްގިނަ ރަށްރަށުގައި އެ މަސައްކަތް އެގޮތަށް ކުރެވެމުން އެބަދޭ. މިރަށަކީ އޭގެތެރެއިން އެއް ރަށް. މިރަށަށްވެސް ވަކިވަރަކަށްވަނީ ފައިސާ ދޫކުރެވިފައި. ކޮންމެވެސްވަރަކަށް އަޅުގަނޑު ހިތުން އެ މަސައްކަތް އޮންނާނީ ހިނގާފައި. އެހެންވީމާ، އެ މަސައްކަތްވެސް ހަލުވިކޮށް ކުރިޔަށް ގެންދެވުމަކީ، ރަށުގެ ރައްޔިތުންނަށް އެއިން ފަސޭހަތަކެއް ލިބޭނެކަމެއް.\nއަޅުގަނޑު ކުރިން ދެންނެވި މަޝްރޫޢުގައި ތަޢުލީމު ކުރިޔަށް ގެންދެވުމުގެ ގޮތުން ނުވަތަ ތަޢުލީމަށް ސަރުކާރުންވެދޭ އެހީއެއްގެ ގޮތުން، މެދުނުކެނޑި ދިހަ އަހަރުވެފައި ހުންނަ ތަންތަނަށް ސަރުކާރުން އެހީވެދޭ އުސޫލެއް އޮވޭ. އެ އުސޫލުގެ ދަށުން ރާއްޖޭގެ ވަރަށްގިނަ ތަންތާނގައި، ވަރަށްގިނަ ރަށްރަށުގައި ހުންނަ އަމިއްލަ މަކުތަބުތަކަށާއި މަދަރުސާތަކަށް މިހާރު ސަރުކާރުންދަނީ ފައިސާގެ އެހީވަމުން. އެގޮތުން މިރަށުގައި ހުރި ސުކޫލް އެއީވެސް މެދުނުކެނޑި ދިހަ އަހަރު ވަންދެން ހިނގާފައިވާ ތަނަކަށްވާތީ، އެތަނަށް ސަރުކާރުގެ އެހީ މިހާރު ދަނީ ލިބެމުން. ހަމައެފަދައިން، އެ އެހީގެ އިތުރަށް، މުދައްރިސެއްގެ މުސާރަވެސް ވަނީ ސަރުކާރުން ހަމަޖައްސައިދީފައި. އެއީ، މުދައްރިސުން ހޯދައިދިނުމަކީ މާފަސޭހަ ކަމަކަށްނުވާތީ. ރާއްޖޭގެ ހުރިހާ މަކުތަބުތަކަށާއި، މަދަރުސާތަކަށް ސަރުކާރުން މުދައްރިސުން ލައިދިނުމަކީ އެއްގޮތަކަށްވެސް މިވަގުތު އަދި ކުރެވެން އޮތް ކަމެއްނޫން. އެއީ މުދައްރިސުން ތަމްރީނު ކުރުމަކީ ވަރަށްބޮޑު މަސައްކަތެއް. އަޅުގަނޑުމެންނަށް ބޭނުންވާ އަދަދަކަށް އެކަން ކުރިޔަކަށް ނުގެންދެވޭ. އެހެންވީމާ، މިވަގުތަށް ބައެއް ރަށްރަށުގައި ހަމަޖެހިފައި އޮތީ، ސަރުކާރުން މުސާރަ ދިނީމާ، އެރަށެއްގެ ބަޔަކު މުދައްރިސަކު ހޯދުން. އެގޮތުން މިރަށަށްވެސް އެކަން ހަމަޖެހިފައި އޮތީ.\nއާދެ، ކޮންމެއަކަސް، އަޅުގަނޑުގެ ވާހަކައަކީ، ސަރުކާރުން މިވަގުތަށް ވެވެންއޮތް ހުރިހާ އެހީއެއް ދަނީ ވަމުންނޭ. އެހެންވީމާ، އެހީތަކުގެ ބޭނުން ކުރައްވައިގެން ރަށަށް ފައިދާ ހުރި ގޮތެއްގައި މަސައްކަތްތައް ކުރިޔަށް ގެންދެވުމަކީ ރަށުގެ ރައްޔިތުންގެ ކަމެކޭ. ރައްޔިތުންނާއި ވެރިން އެއްބައިވެގެން ކަންތައްތައް ކުރިޔަށް ގެންގޮސްގެން ނޫނީ ސަރުކާރުން ކިތަންމެ ޚަރަދެއް ކުރިޔަސް، ކިތަންމެ މަޝްރޫޢުތަކެއް ރޭވިޔަސް، ކިތަންމެ ގޮތްތަކެއް ކަނޑައެޅިޔަސް، އެއިން ކުރާނެ އެއްވެސް ފައިދާއެއް ނޯންނާނެއޭ. އެކަން އަޅުގަނޑު ހިތުން މިރަށުގެ ރައްޔިތުންނަށް ވަރަށްބޮޑަށް ވަޒަން ކުރެއްވޭނެ.\nއާދެ، އަޅުގަނޑު ކުރިންވެސް ދެންނެވިފަދައިން، މަޑުއްވަރިއަކީ ވަރަށް ހީވާގި މަސައްކަތްތެރި ބައެއް ދިރިއުޅޭ ރަށެއް. މިރަށުގެ މީހުންގެ އެންމެބޮޑު މަސައްކަތަކީ މަސްވެރިކަން. ނުވަތަ މަސްވެރިކަމާ ގުޅިފައި ހުންނަ މަސައްކަތްތައް. އެ މަސައްކަތްތައް ފުދޭވަރަކަށް ކުރައްވަމުން ގެންދަވާކަން އަޅުގަނޑަށް އެނގޭ. އެކަމުން ރަށަށް އާމްދަނީވެސް ލިބެމުންދޭ. އެ މަސައްކަތް ކުރާ މީހުންނަށްވެސް އާމްދަނީ ލިބެމުންދޭ. ފިރިހެނުންނެކޭ އެއްފަދައިން މިރަށުގެ އަންހެނުންނަކީވެސް ވަރަށް ހީވާގި، މަސައްކަތްތެރި ބައެއް. އެކަން ވަރަށް ޚާއްޞަކޮށް އަޅުގަނޑަށް މިރަށުން ފާހަގަކުރެވިއްޖެ. މިރަށުގެ އަންހެނުންގެ އަމިއްލަ މަސައްކަތުން އެމީހުންގެ ދެ އަވަށުގައި، މިދެންނެވީ މިރަށުގައި އޮންނަ ދެ އަވަށުގައި، ހުޅަނގު އަވަށާއި، ދެކުނު އަވަށުގައި ދެ މިސްކިތް، އަންހެނުންގެ ދެ މިސްކިތް ޢިމާރާތް ކުރަމުން އެބަގެންދޭ. އެއީ ވަރަށް ބޮޑަށް އަޅުގަނޑު އުފާކުރާކަމެއް. އަންހެނުންގެ މަސައްކަތް، ރަށުގެ ތަރައްޤީއަށްޓަކައި އެގޮތަށް ލިބެމުންދާކަން. އާދެ، އަޅުގަނޑަށް އެނގިފައި އޮތްގޮތުގައި، ދޯނިފަހަރު އެހެލައިދީ، އެކި ކަހަލަ އެއްޗެތި އެއްތަނުން އަނެއްތަނަށް ގެންގޮސްދީ، މިކަހަލަ އެތައް މަސައްކަތްތަކެއް ކޮށްގެން، އަންހެނުން، އެމީހުންގެ މިސްކިތްވެސް ހަދަމުން އެ ގެންދަނީ. އެކަމަށްޓަކައި މިރަށުގެ އަންހެނުންނަށް ހިފެހެއްޓުމެއްނެތް ތަޢުރީފާއި ޝުކުރު އަޅުގަނޑު ރައްދުކުރަން.\nއާދެ، ތަޢުލީމުގެ ވާހަކަ ދައްކާއިރު، އަސާސީ ތަޢުލީމުގެ ވާހަކަވެސް ދައްކަންޖެހޭ. އަސާސީ ތަޢުލީމަކީ ތިޔަބޭފުޅުންނަށްވެސް އެނގިވަޑައިގަންނަވާނެ ފަދައިން، މީގެކުރިން ތަޢުލީމުގެ ފުރުޞަތު ލިބިފައިނުވާ މީހުންނަށް ސަރުކާރުން އެ ފުރުޞަތު ހޯދައިދިނުމަށްޓަކައި ރާވައިގެން ހިންގަމުންގެންދާ މަޝްރޫޢެއް. މީގެކުރީގައި ކަންތައްތައް އޮތްގޮތުން އަޅުގަނޑުމެންގެ ތެރެއިން ވަރަށްގިނަ ބަޔަކީ އެއްވެސް މަދަރުސާއަކަށް ދިޔުމުގެ ފުރުޞަތު ލިބިފައިވާ ބައެއް ނޫން. އެހެންވީމާ، އެމީހުންގެ ކިޔަވާޢުމުރު ވޭތުވެފައިވަނީ އެއްވެސް ތަޢުލީމެއް ނުލިބި. އެމީހުންނަށް ފުދޭ މިންވަރަކަށް ލިޔަންކިޔަން ދަސްކޮށްދިނުމާއި، އަދި އެނޫންވެސް ކޮންމެހެން އެނގެންޖެހޭ މަޢުލޫމާތު އެމީހުންނަށް ހާސިލުކޮށްދިނުމަށްޓަކައި އަސާސީ ތަޢުލީމުގެ މަޝްރޫޢު ފަށައިގެން ހިންގަމުން ގެންދަނީ. އެއީ ހަމަ ހިލޭ، އޭގެ ފައިދާ ރައްޔިތުންނަށް ލިބެމުންދާ މަޝްރޫޢެއް. އެކަމަށްވެސް ރައްޔިތުން ވަރަށްބޮޑަށް ސަމާލުކަން ދެއްވައިގެން ތަރުޙީބު ދެއްވައިގެން އޭގައި ބައިވެރިވެވަޑައިގަތުމަކީ، ކޮންމެހެން ބޭނުންކަމެއް. ސަރުކާރުން އެކަންތައް ކުރަމުން ގެންދިޔަޔަސް އެކުލާސްތަކަށް ދާނެ މީހުން ނުވާކަމަށްވަންޏާ، އެ މަޝްރޫޢު ކިތަންމެ މުހިންމު މަޝްރޫޢަކަށްވިޔަސް، އެއިންލިބޭ ފައިދާއެއް ނޯންނާނެ. މިކަމުގައިވެސް ގިނަ ރަށްރަށުގައި ފާހަގަކުރެވެނީ ފިރިހެނުންނަށްވުރެ ބޮޑަށް އަންހެނުން އެކަމުގައި ހަރަކާތްތެރިވާކަން. އާދެ، އެއީ އެމީހުންގެ މަސައްކަތްތައްވެސް ހަމަޖެހިފައި އޮންނަގޮތުން ކަމަށްވެސް ވެދާނެ. ފިރިހެނުންނަކީ ގިނައިން ރަށުގައި ނޫޅޭ ބަޔަކަށްވެފައި މަސްވެރިކަމާއި، އަދި އެނޫންވެސް ކަންކަމަށްޓަކައި ރަށުންބޭރަށް ދާންޖެހޭ ބަޔަކަށްވާތީ، އެމީހުންނަށް ކުލާސްތަކަށް ގަވާއިދުން ނުދެވެނީ ކަމަށްވެސް ވެދާނެ. އެހެންނަމަވެސް، އެމީހުންވެސް ވަރަށްބޮޑަށް ވިސްނަންޖެހޭނެ، މި ފުރުޞަތަކީ ވަރަށް މުހިންމު ފުރުޞަތެއްކަން. އެއްވެސް ޚަރަދެއްނުކޮށް ތިމާޔަށް މަޢުލޫމާތުތަކެއް ލިބި، ތިމާގެ ފެންވަރު ރަނގަޅު ކުރުމަށް ސަރުކާރުން ހޯދައިދީފައިވާ ފުރުޞަތެއްކަން. އެހެންވީމާ، އެފުރުޞަތުގެ ބޭނުންކުރުމަށް ހުރިހާ އެންމެންވެސް އަވަސްވެގަންނަންވާނެ.\nއާދެ، މިއަހަރަކީ ދަނޑުވެރިކަމާއި، ގަސްއިންދުމުގެ އަހަރު ކަމުގައި ސަރުކާރުންވަނީ އިޢުލާނުކޮށްފައި. އެހެންވީމާ، އެ މަސައްކަތަށްވެސް ރާއްޖޭގެ ހުރިހާ އެންމެންގެ އެއްބާރުލުން ސަރުކާރަށް ވަރަށްބޮޑަށް ބޭނުންވޭ. މި ރަށަކީ މިރަށުގެ މީހުން ގިނަކަމާއެކު، ރަށުގައި އެބާވަތުގެ މަސައްކަތެއް ކުރެވޭ ކަހަލަ ރަށެއް ނޫން. އެހެންނަމަވެސް، މިރަށުގެ މީހުން ޚާއްޞަކޮށް އަންހެނުން އެހެން ރަށްރަށަށް ގޮސްގެން ދަނޑުވެރިކަމުގެ މަސައްކަތް ކުރަމުންގެންދާކަން އަޅުގަނޑަށް އެނގޭ. އެހެންވީމާ، އެ މަސައްކަތް މިއަހަރު ވަރަށް ޚާއްޞަގޮތެއްގައި މިރަށުގެ ރައްޔިތުން، ޚާއްޞަކޮށް އަންހެނުން ކުރިޔަށް ގެންދަވާނެކަމަށް އަޅުގަނޑު ޔަޤީންކުރަން. އާދެ، މިރުސް، ބަރަބޯ، ކަރާފަދަ ތަކެތި ހައްދައިގެން މިހާރުވެސް ރަށަށް އާމްދަނީ ލިބެމުންދޭ. އެހެންވީމާ، އެ މަސައްކަތްތައް މިހާރަށްވުރެ ރަނގަޅަށް ކުރެވޭތޯ ބަލައިގެން، މިހާރަށްވުރެ އެ ލިބޭ އާމްދަނީއެއް އިތުރުކުރެވޭތޯ ބެލުމަކީ، އަޅުގަނޑުހިތުން ހަމަ ކޮންމެ މީހަކުވެސް ކުރަންޖެހޭނެ ކަމެއް. އެއީ އަޅުގަނޑުމެންގެ ތެރެއިން ކޮންމެ މީހަކުވެސް ބޭނުންވާނެ، އެމީހެއްގެ ދިރިއުޅުން މިހާރަށްވުރެ ބޮޑަށް ތަނަވަސްވާން. މިހާރު އެ ދިރިއުޅޭ ފެންވަރަށްވުރެ ރަނގަޅު ފެންވަރަކަށް ދިރިއުޅެމުން ގެންދެވޭގޮތެއް މެދުވެރިވާން. ކޮންމެ މީހަކުވެސް ބޭނުންވާނެ، އެމީހެއްގެ ގެދޮރު ހަދާލަން. އެމީހެއްގެ ކުދިންނަށް ތަޢުލީމުދޭން. ބަލިވެއްޖެއްޔާ ބޭސްކޮށްލަން. އަދި އެނޫންވެސް ދިރިއުޅުމަށް ބޭނުންވާ އެހެނިހެން ކަންތައްތައް ފުއްދަން. މި ހުރިހާ ކަމެއް ކުރެވޭނީ، އަޅުގަނޑުމެންނަށް ލިބޭ އެއްޗެއް އިތުރުވެގެން. ތިޔަބޭފުޅުންނަށް އެނގިވަޑައިގަންނަވާނެފަދައިން، ބާޒާރުގައި ތަކެތީގެ އަގު ދަނީ އެއްދުވަހުން އަނެއް ދުވަހަށް ބޮޑުވަމުން. އެއީ ހަމައެކަނި ދިވެހިރާއްޖޭގައެއް ނޫން. ދުނިޔޭގައިވެސް އެކަން ވަމުންދާގޮތް.\nއެހެންވީމާ، ތަކެތީގެ އަގު ބޮޑުވަމުން ދިޔަވަރަކަށް އަޅުގަނޑުމެންނަށް ލިބޭ އާމްދަނީ އިތުރުވަމުން ނުދަންޏާ އަޅުގަނޑުމެން އެއްދުވަހުން އަނެއްދުވަހަށް ދާނީވެސް ފަހަށް. ފަހަތަށް ޖެހެމުންދާނީ. ދިރިއުޅުމުގެ ފެންވަރުވެސް ދާނީ ދަށަށް. މިހާރު މިތިބަ ފެންވަރުން އަޅުގަނޑުމެންގެ ދިރިއުޅުން ކުރިޔަށް ގެންދެވޭނީވެސް މިހާރު ލިބޭ އެއްޗަކަށްވުރެ އަޅުގަނޑުމެންނަށް ލިބޭ އެއްޗެއް އިތުރުކޮށްގެން. އަދި އެއާ ޚިލާފަށް މިހާރު ދިރިއުޅެމުންދާ ފެންވަރަށްވުރެ މަތީ ފެންވަރަކަށް އަޅުގަނޑުމެންގެ ދިރިއުޅުން ގެންދަން ބޭނުންވާ ކަމަށްވަންޏާ އަދި އިތުރަށް މަސައްކަތް ކުރަންޖެހޭނެ. އެހެންވީމާ، އަޅުގަނޑު ދާ ކޮންމެ ރަށެއްގައިވެސް ވާހަކަ ދައްކަމުން އެންމެބޮޑަށް ބާރުއަޅާ ނުކުތާއަކީ ކޮންމެ މީހަކުވެސް ދިރިއުޅުމަށް ކުރާ މަސައްކަތް އިތުރުކޮށް، އިތުރުގަޑި އެ މަސައްކަތުގައި ހޭދަކޮށްގެން، އިތުރު ފަރުވާތެރިކަމެއް ބަހައްޓައިގެން، އެމީހަކަށް ލިބޭ އެއްޗެއް އިތުރުކުރަމުން ގެންދިޔުން. އެއީ ހަމަ ކޮންމެހެން އެންމެންވެސް ކުރަންޖެހޭނެ ކަމެއް.\nއާދެ، ދިރިއުޅުމުގެ ފެންވަރު މާއްދީގޮތުން ކުރިޔަށް ގެންދާއިރު، އަޅުގަނޑުމެންނަކީ މުސްލިމުންކަން އަބަދުވެސް ހަނދާންކުރަންޖެހޭނެ. އަޅުގަނޑުމެންނަކީ މާތްވެގެންވާ އިސްލާމްދީނުގެ އަހުލުވެރިން. اللّـه سبحـانـه وتعـالى އެކަލާނގެ ހިދާޔަތު ދެއްވުމުގެ ފުރިހަމަ މަތިވެރި ނަސީބު ލިބިފައިވާ ބައެއް. އެހެންވީމާ، އެކަން ވަރަށްބޮޑަށް އަޅުގަނޑުމެން ހަނދާންކުރަންވާނެ. އަޅުގަނޑުމެންގެ ހުރިހާ ޢަމަލުތަކެއްވެސް ހުންނަންވާނީ އިސްލާމީ އުސޫލުތަކާ އެއްގޮތްވާ ގޮތުގެމަތިން. އާދެ، މާތްވެގެންވާ އިސްލާމްދީނުގައި އަޅުގަނޑުމެން ކޮންމެ މީހެއްގެ މައްޗަށް ވާޖިބު ކުރައްވާފައިވާ ކަންތައްތަކެއް އެބަހުރި. އެކަންތައްތައް ހުރިހާ މުސްލިމުންނަށްވެސް ރަނގަޅަށް އެނގޭ. ނަމާދުކުރުން، ރޯދަހިފުންފަދަ ކަންތައްތައް. ދީނުގެ އެކިއެކި ފަރުޟުތައް، އެކަންތައްތައް ބަރާބަރަށް ކުރަންޖެހޭނެ. ހަމައެއާއެކު، ދީނުގައި މަނާކުރައްވާފައިވާ ކަންތައްތަކުން ދުރުހެލިވާންވާނެ، އެއިން ކަމަކާ ކައިރިވެގެން ނުވާނެ. އެއީ، އަޅުގަނޑުމެންގެ އަމިއްލަ މަންފާއަށާއި، މުޖުތަމަޢުގެ މަންފާއަށް، އިސްލާމްދީނުގައި ކަނޑައަޅުއްވާފައިވާ ކަމެއް. ފަހަރެއްގައިވެސް އެއީ، އެއިން ފަރާތެއްގެ ލާބައަކަށް ނުވަތަ ފައިދާއަކަށް ދީނުގައި ކަނޑައެޅިފައިވާ ކަންކަމެއް ނޫން. ނަމާދުކުރުމުން، ރޯދަ ހިފުމުން، ލިބޭ ފައިދާއާއި ލާބަ ލިބޭނީވެސް އެކަން ކުރާ މީހަކަށް. އަދި އެމީހާ އެ ދިރިއުޅޭ މުޖުތަމަޢަކަށް. ހަމައެފަދައިން، ދީނުގައި ނަހީކުރައްވާފައިވާ ކަންތައްތަކުން ދުރުހެލިވުމުންވެސް އެލިބޭ ފައިދާއެއް ލިބޭނީ އެގޮތަށް. އެ ޢަމަލުކުރާ މީހަކަށާއި، އަދި އެމީހާ އެ ދިރިއުޅޭ މުޖުތަމަޢަކަށް. އެހެންވީމާ، މިކަންކަން ރަނގަޅަށް އަޅުގަނޑުމެން ހަނދާން ކުރަންވާނެ.\nހަމައެފަދައިން، އިސްލާމްދީނުގައި، އަޅުގަނޑުމެންގެ މެދުގައި އޮންނަންވާނީ އުޚުއްވަތްތެރިކަމުގެ ގުޅުންކަން އަންގަވާފައިވާތީ، އެކަމަށްވެސް ވަރަށްބޮޑަށް ފަރުވާތެރިވާންޖެހޭނެ. އަޅުގަނޑުމެންނަކީ އަޚުންތަކެއް، އެއްބަނޑުއެއްބަފާ ބައެއް، މުސްލިމުން. އަޅުގަނޑުމެންގެ މެދުގައި އޮންނަންވާނީ އެއްބަނޑުއެއްބަފާ ބައެއްގެ މެދުގައި އޮންނަކަހަލަ ގުޅުންތަކާއި މުޢާމަލާތު. އެއްވެސް ޙާލެއްގައި ތިމާ އެހެން މީހުންގެ ޙައްޤުތަކަށް އަރައިގަނެގެނެއް ނުވާނެ. އެހެން މީހުންނަށް އުނދަގޫކޮށް، އަނިޔާކޮށް، ނުވަތަ އެނޫން ގޮތްގޮތުންވެސް އުނިކަންލިބޭފަދަ ކަންކަން ކޮށްގެނެއް ނުވާނެ. ތިމާމެންކުރެ ކޮންމެ މީހަކުވެސް އެދޭނީ އެހެން މީހުންވެސް ތިމާއާ ދޭތެރޭގައި އޯގާވެރިކޮށް ކަންތައްކުރަން، ރަނގަޅަށް ކަންތައްކުރަން. ތިމާއަށް އެއްވެސްކަހަލަ ދައްޗެއް އުނދަގުލެއް ނުވަތަ އަނިޔާއެއް އެހެން މީހެއްގެ ފަރާތުން ލިބުމަކަށް ތިމާ ނޭދޭނެ. ހަމައެގޮތަށް އެހެން މީހުންވެސް ނޭދޭނެF ތިމާގެ ފަރާތުން މި ދެންނެވިކަހަލަ އެއްވެސް ކަމެއް މެދުވެރިވާކަށެއް. އެހެންވީމާ، ކޮންމެ މީހަކުވެސް އެކަން ރަނގަޅަށް ހަނދާންކޮށްގެން، އެމީހެއްގެ ދިރިއުޅުމުގެ ކަންތައްތައް ބަހައްޓަންވާނީ. އެއްގޮތަކަށްވެސް ދީނުގައި އަންގަވާފައިވާ އުޚުއްވަތްތެރިކަމުގެ އުސޫލާ ޚިލާފުވާގޮތަކަށް ތިމާގެ އެއްވެސް ޢަމަލެއް ހުރެގެނެއް ނުވާނެ. އެހެންކަމަށްވަންޏާ، އަޅުގަނޑުމެން ކުރާ މަސައްކަތްތަކުގެ ފައިދާވެސް އަޅުގަނޑުމެންނަށް ވަރަށް އަވަހަށް ފެނިގެންދާނެ.\nއަޅުގަނޑުމެންގެ ތެރޭގައި ހަމަނުޖެހުމާއި، ރުޅިވެރިކަމާއި، ދެކޮޅުވެރިކަން އުފެދިއްޖެނަމަ، ކިތަންމެ މަސައްކަތެއް ދިރިއުޅުން ތަރައްޤީކުރަން ކުރިކަމުގައިވިޔަސް އެ މަސައްކަތުގެ ފައިދާއެއް އަޅުގަނޑުމެންނަކަށް ނުފެންނާނެ. އެއީ ހަމަ ވަރަށްބޮޑު ޙަޤީޤަތެއް، ތެދެއް. އަޅުގަނޑުމެން ބަލައިލި ކޮންމެ ދިމާއަކުން އެކަމުގެ ހެކިތައް އަޅުގަނޑުމެންނަށް ފެންނަން ހުރި ކަމެއް. ކިތަންމެ މަދު ބައެއްގެ ތެރޭގައިވެސް ދެކޮޅުވެރިކަން އުފެދިއްޖައީވިއްޔާ، އެބައެއްގެ ހަލާކު އެބައެއްގެ އަތް މައްޗަށް އެއައީ. އެހެންވީމާ، އެކަހަލަ ކަންތަކާ ދޭތެރޭގައި އަޅުގަނޑުމެން ވިސްނަންޖެހޭނެ ވަރަށްބޮޑަށް. އެއްވެސްކަހަލަ ދެކޮޅުވެރިކަމެއް، ޙަސަދަވެރިކަމެއް، ފިތުނަވެރިކަމެއް، އަޅުގަނޑުމެންގެ މެދުގައި އަޅުގަނޑުމެންގެ ރަށުގައި، އަޅުގަނޑުމެންގެ މުޖުތަމަޢުގައި އޮވެގެންނުވާނެ. އެންމެންވެސް ވާންޖެހޭނީ އެކުވެރި ބަޔަކަށް. އެއްބަޔަކު އަނެއްބަޔަކަށް އެހީތެރިވާ ބަޔަކަށް. ކޮންމެ ކަމެއްގައިވެސް އެއްބަޔަކު އަނެއްބައެއްގެ ޙާލު ދެކެ އެހީތެރިކަން ބަހައްޓައި، އޯގާތެރިކަން ބަހައްޓައި، އެކުވެރިވެގެން ކަންތައްކުރާ ބަޔަކަށް.\nއާދެ، އަޅުގަނޑުގެ އުންމީދަކީ އަޅުގަނޑު މިދެންނެވި ވާހަކަތައް މަޑުއްވަރީގެ ރައްޔިތުން އިޚުލާޞްތެރިކަމާއެކު ޤަބޫލުކުރެއްވުން. އަދި އެއާ އެއްގޮތްވާގޮތުގެ މަތިން ޢަމަލުކުރައްވަމުން ގެންދެވުން. އަޅުގަނޑުގެ ވާހަކަކޮޅު ނިންމާލުމުގެ ކުރިންވެސް، މަޑުއްވަރީގެ ރައްޔިތުންނާއި ވެރިންގެ ފަރާތުން އަޅުގަނޑަށް ތިޔަ ވިދާޅުވި ހޫނު މަރުޙަބާއަށްޓަކައި އިޚްލާޞްތެރިކަމާއެކު ޝުކުރުއަދާކުރަން. އަޅުގަނޑުގެ ދުޢާއަކީ ސަރުކާރާއި ރައްޔިތުން އެކުވެގެން، ރާއްޖޭގެ ތަރައްޤީއަށްޓަކައި އެ ކުރަމުންގެންދާ މަސައްކަތްތަކުގައި اللّـه سبحـانـه وتعـالى ބަރަކާތްލައްވައި، އެ މަސައްކަތުގެ ހެޔޮ ނަތީޖާ އަޅުގަނޑުމެންނަށް އަވަސް މަގަކުން ދެއްވުން.


Faarumathin India High Commission Ah Meehaku Vannan Fuluhun Eheetheriva Video Eh - Vaguthu\nމާލޭގައި ހުންނަ އިންޑިއާ ހައިކޮމިޝަންގެ ފާރުމަތިން އާއްމުންގެ މީހަކު ވަންނަން ފުލުހުންތަކެއް އެހީތެރިވި މަންޒަރު ފެންނަ ވީޑިއޯއެއް މީސް މީޑިއާގައި ދައުރުވަމުން އެބަދެއެވެ.\nވީޑިއޯ އާއްމުކޮށްފައި ވަނީ ޕީއެންސީގެ ކައުންސިލް މެންބަރު އަހުމަދު ނަރީޝް އެވެ. ވީޑިއޯ އާއިއެކު ނަރީޝް ކުރި ޓްވީޓެއްގައި ވަނީ "މިއީ ކިހިނެއްވާ ކަމެއްތޯ؟" ފުލުހުން ޓެގްކޮށް ސުވާލު ކޮށްފައެވެ. ދަންވަރު ގަޑީގައި އިންޑިއާ ހައިކޮމިޝަނަށް މީހުން ވައްދަނީ ފާރުމަތިންތޯ ވެސް ނަރީޝް ވަނީ ސުވާލު ކޮށްފައެވެ.\nނަރީޝް އާއްމު ކުރި ވީޑިއޯ އިން ފެންނަ ގޮތުގައި ފާރުމަތިން އިންޑިއާ ހައިކޮމިޝަނަށް މީހަކު ވަންނަން ދެފުލުހަކު އެހީތެރިވިއެވެ. އޭރު ކައިރީގައި ވެސް އިތުރު ފުލުހަކު ހުއްޓެވެ.\nފާރުމަތިން އިންޑިއާ ހައިކޮމިޝަނަށް ވަނީ އާދައިގެ ހެދުމުގައި ހުރި މީހެކެވެ. ނަމަވެސް އޭނާ އަކީ ދިވެއްސެއްކަމެއް ނުވަތަ އިންޑިއާ މީހެއްކަމެއް ވީޑިއޯ އިން ކަށަވަރެއް ނުވެއެވެ.\nއިންޑިއާ ހައިކޮމިޝަންގެ ފާރުމަތިން މީހަކު ވައްދަން ފުލުހުން އެހީތެރިވުމާއި ގުޅިގެން ފުލުހުން މީޑިއާ އަށް މައުލޫމާތުދޭ ވައިޓްސް އެޕް ގްރޫޕްގައި ނޫސްވެރިން ވަނީ ސުވާލު ކޮށްފައެވެ. އެސުވާލަށް ފުލުހުން އަދި ޖަވާބު ދީފައެއް ނުވެއެވެ.\nފެބުރުއަރީ 27, 2021 23:18\nއަނބު ކާން ކަންނޭންގެ😂\nފެބުރުއަރީ 27, 2021 23:24\nމިކަން އެންމެ ރަގަޅަށް އިނގޭނީ އުމަރަށް\nކެހެރި ނުފަޅާ އެޖެންޑާ19\nފެބުރުއަރީ 27, 2021 23:38\nގައުމު ހިމާޔަތް ކުރުން މިފެންނަނީ.\nފެބުރުއަރީ 27, 2021 23:40\nޑިޕްލޮމެޓިކު މިޝަންތަކުގެ ޤަދަރެއް މިހާރަކު ނެތް. ހަޝޯޤީ މަރާލީ ޑިޕްލޮމެޓިކު މިޝަންއެއް ކަމަށްވާ ތުރުކީގައި ހުންނަސައުދީ އެންބަސީގައި. ކޯޓު އަމުރަކަށް ފިލަން މީހަކު ދިވެހިރާއްޖޭގައި ހުންނަ އިންޑިޔާ ހައިކޮމިޝަނަށް ވަނުމުން ހިމާޔަތްދީ ގެންގުޅުނު.އިންޑިޔާ ހައިކޮމިޝަނުގެ ގޯތިތެރޭގައި ހުންނާނެ އިންޑިޔާގެ މީހުންނަށް ނިދައިކައިބޮއި ހަދޭގޮތަށް ހުންނަ ކޮޓަރިކޮޅުތައް. ތިޔަ އެތަނުގައި ދިރިއުޅޭ ސޮރަކު ބޯލައިގެން މާލެ ތެރެއުޅަފައި އައިއިރު ދޮރުހުޅުވާނެ މީހަކު ނެތީމައި ފުލުހުންގެ ވެރިންނަށް ގުޅާއިގެން އެތަނުގައިތިބި "ކުދިން ބޭނުންކޮށްގެން އެތެރެއަށް ވަނީކަމަށް\nފެބުރުއަރީ 27, 2021 23:48\nފޮރުވިފޮރުވީނުން ތަޅުދަނޑިވެސް ނުފެނުނީތާ.!\nފެބުރުއަރީ 28, 2021 00:13\nފާރުމަތިން އެތެރެއަށް އެއްލާލީމަ ވިސާޖެހޭކަހަލަ މެޝިނެއް ބެހެއްޓީތޯއްޗެ.\nފެބުރުއަރީ 28, 2021 00:17\nދިވެހިން އިންޑިޔާ މީހުންގެ އަޅުންނަށްވެ ނިމިއްޖެ. ބުނާކަމެއް ބުނާގޮތަކަށް ނުކޮއްދީފިނަމަ ނިކަމެތިކަމާއެކު ދެއަތް ފޮޅާލާފަ ގެއަށް ދާންޖެހޭނީ. މިއޮތިޥާ ސަރުލާރެއް. ވަލިއްޔުލްއަމްރަކީ ދިވެހީންނަށްވަރަށް ހަމްދަރުދޫ ބޭފުޅެކޯ\nފެބުރުއަރީ 28, 2021 01:02\nތިވާނީ އިންޑިއާ ގެސްޓަކަށް ނިދާނެފަދައެއްނެތީމަ ފާރުމަތިންއަރުއަދެނީ އެވަރަށް އެބައޮތްވިއްޔާ ތިކިޖެހިގެސްޓުން މާލެއަށް އަޅާފަ\nފެބުރުއަރީ 28, 2021 06:50\nމުސްތަގުބަަލުގަ ގައުމުގެ ކަންތައް ވާނެގޮތް ތިފެންނަނީ ދެން ފެންނާނީ ރައްރަކައް އިންޑިޔާ ސިފައިން އެގޮައް އަރާތަން\nފެބުރުއަރީ 28, 2021 07:26\nހަދާނެ ދޮގަކާ ދޭތެރޭ ވިސް ނަނީ އެވެ.\nފެބުރުއަރީ 28, 2021 08:14\nބުރާސްފަތި ދުވަހުގެ ރޭ ގެ ކީއުއަށް އެތަނައް މީހުން ބުދަ ދުވަހުގެ ރެޭގަނޑު 10 އެއް ޖެހިއިރު މީހުން އެއްވާންފަށާފި ، ދެން މީހުން ގިނަވެ ހަމަނުޖެހުން ހިނގާ ޕޮލިހުން އައިސް ކަންކަން ހިނގަންފެށި ، އެވަގުތު ހައިކޮމިޝަން ތެރޭން ވާހަކަ ދައްކަން ނުކުތް މީހާޔައް ނުކުމެވުނީ ހަނދާނަނެތި ދޮރު ގެ ކާޑުބާއްވާފަ ، ނުކުތް ތަނާ ދޮރު ލެއްޕުނީ . ދެން އެމީހާ އެރީ ފާރުމަތިން ޕޮލިހުންގެ އެހީގަ\nފެބުރުއަރީ 28, 2021 08:24\nއެމް ޑީ ޕީ ވެރިކަމެއް ގަ ބޭނުން ކަމެއް ކުރެވޭނެ\nތީގެން ދައްކުވައިދެނީ ދިވެހި ޕޮލިހުންނާއި ސަރުކާރު އިނޑިޔާ މީހުނައް ގުލާނު ކޮއްދޭތަން.\nފެބުރުއަރީ 28, 2021 11:14\nމިވެސް ވައްތަރެއްގެ ޓްރޭނިންގ އެއް ކޮވިޑް އާގުޅޭ


Flat Libunu Meehunge Agreement Hadhan Jehe: Muizzu - Vaguthu\nހިޔާ މަޝްރޫއުގެ ދަށުން އިމާރާތް ކުރަމުން އަންނަ ފްލެޓުތައް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން ފެށި ހިޔާ މަޝްރޫއުގެ ދަށުން ފްލެޓު ލިބުނު މީހުންގެ އެގްރީމަންޓެއް ހަދައި އެމީހުންނަށް ފްލެޓު ލިބޭ ކަން ކަށަވަރު ކުރަން ޖެހޭ ކަމަށް ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ރޭ ވިދާޅުވެއްޖެއެވެ.\nކުރިއަށް އޮތް ލޯކަލް ކައުންސިލް އިންތިހާބުގައި މާލޭގެ މޭޔަރު ކަމަށް ވާދަ ކުރައްވާ މުއިއްޒު ކުރެއްވި ޓުވީޓެއްގައި ވިދާޅުވީ މި ދަނޑިވަޅުގައި މާލޭގައި ބޯހިޔާވަހިކަމަށް ލުޔެއް ހޯދައި ދިނުމަށް މި ސަރުކާރަށް ކުރެވެން އޮތް އެންމެ ބޮޑު އެއް ކަމަކީ ހިޔާ މަޝްރޫއުގެ ދަށުން ފްލެޓު ލިބުނު މީހުންނާ އެކު އެއްބަސްވުމެއް ހެދުން ކަމަށެވެ.\nއަދި މިވަގުތު ފްލެޓު ލިބުނު މީހުންނަށް، އެ ތަންތަން ލިބޭނެކަން ކަށަވަރުކޮށްދޭން ޖެހޭ ކަމަށް ވެސް މުއިއްޒު ވިދާޅުވިއެވެ.\nMi dhandivalhugai Male gai boahiyaavahikamah luyeh hoadhaidhevvumah sarukaarah kurevven oi emme bodu eh kamakee Hiyaa Mashroouge dhashun flat libifaivaa faraaithakaaeku agreement hahdhavaaefaraaithakah flat kashavaru kohdhevvun. Adhieflat thah avahah nimmava havaalukurevvun\n— Dr Mohamed Muizzu (@MMuizzu) April 1, 2020\nމުއިއްޒު ވިދާޅުވި ގޮތުގައި މި ދަނޑިވަޅުގައި ސަރުކާރަށް ކުރެވެން އޮތް އެންމެ ބޮޑު އެއް ކަމަކީ ފްލެޓުތައް އަވަހަށް ނިންމައި ހަވާލު ކުރުމެވެ.\nހިޔާ މަޝްރޫއަށް ކުރިމަތިލީ މީހުންގެ ތެރެއިން ފްލެޓްތައް ހައްގުވާ މީހުންގެ ލިސްޓެއް ރައީސް ޔާމީންގެ ސަރުކާރުގައި ނެރުނެވެ. އަދި ރައީސް ޔާމީންގެ ވެރިކަން ނިމެން އުޅެނިކޮށް، ފްލެޓު ލިބުނު މީހުންނަށް، ލިޔުން ވެސް ހަވާލު ކުރިއެވެ. އެކަމަކު، ހުޅުމާލޭގައި އިމާރާތްކުރަން ފެށި އެ ފްލެޓްތައް ދިނީ ބޭއިންސާފުން ކަމަށް ތުހުމަތު ކުރައްވައި ރައީސް އިބްރާހިމް މުހައްމަދު ސޯލިހް ވަނީ އެ މައްސަލަތައް ބެލުމަށް ފްލެޓު ކޮމިޓީގެ ނަމުގައި ކޮމިޓީއެއް އުފައްދަވައިފައެވެ.\nފްލެޓް ކޮމިޓީން ގޭގެއަށް ޒިޔާރަތްކޮށް ދިރިއުޅުމުގެ ހާލަތު ބެލުމުގެ މަސައްކަތް ކުރިން ކުރި ނަމަވެސް، މިހާރު އެ މަސައްކަތް އޮތީ މަޑުޖެހިފައެވެ.\nހިޔާ މަޝްރޫ އަށް ކުރިމަތިލީ މީހުންގެ ތެރެއިން ޝަރުތު ހަމަވާ މީހުންނަށް އަލުން ޕޮއިންޓް ދީ ހައްގުވެރިން ކަނޑައެޅުމުގެ މަސައްކަތް ފްލެޓް ކޮމިޓީން ކުރަމުން އައި ނަމަވެސް މުއިއްޒު މީގެކުރިން ވިދާޅުވެފައި ވަނީ އެއްވެސް މީހަކަށް ބޭއިންސާފުން ފްލެޓު ދީފައި ނުވާނެ ކަމަށެވެ. ރައީސް ޔާމީންގެ ސަރުކާރުގައި ފްލެޓު ލިބުނު މީހުންނަށް ދިން ލިޔުމަކީ ގާނޫނީ ގޮތުން ސައްހަ ލިއުމެއް ކަމަށާއި ފްލެޓް ލިބުނު މީހުންގެ އަތުން އެތަންތަން ނިގުޅައިނުގަނެވޭނެ ކަަމަށް ވެސް މުއިއްޒު ވިދާޅުވިއެވެ.\nމުއިއްޒު ވިދާޅުވި ގޮތުގައި ލިޔުން ލިބިފައި ތިބި މީހުންގެ ތެރެއިން އެއްވެސް މީހެއްގެ ފްލެޓު އަތުލައިފި ނަމަ، ކޯޓަށް ދިއުމުގެ ފުރުސަތު އެމީހަކަށް އޮންނާނެއެވެ.\nއޭޕްރީލް 2, 2020 10:42\nނުހައްގުން ފުލެޓުތަށް ބަހާފަ ބޭކާރު އަނގަ ނުތަޅަބަލަ މުއިއްޒު, ވިތް އޯލް ޑިއު ރެސްޕެކްޓް!\nއަހަރެމެންނަށް ފުލެޓް ދޭންކަމުގެ ޔަގީންކަން ޕާޓީ އޮފީހުން ވަނީ ދީފަ ވޯޓު ކެމްޕެއިންގެ އެންމެފަހު ދުވަހު! އެކަމަކު ހަރާންފަދަ ހެދީ ހުސް ދޮގު\nޔަގީނަށްވެސް މަށައް އެނގޭ މާލޭގަ ގެ ހުރި މީހުނަށްވެސް އޮތް ފުލެޓު ބަހާފަ\nއޭޕްރީލް 2, 2020 11:12\nމިސަރުކާރަކީ ނަހަލާލުން ވެރިކަމަށް އަރައިގެން އުޅޭ ބައެއް.\nއޭޕްރީލް 2, 2020 11:49\nދެން އެހެންވިއްޔާ ނުހައްގުން ދީފައި ހުރި ފްލެޓް ތަކުގެ މަޢުލޫމާތު، ތިޔަބުނާ ކޮމެޓީ އިން ހާމަ ކުރަންވެއްޖެއްނު... މިދެން ކިހާ ދެރަކަމެއް! ތިޔަ ފްލެޓްތައް ލިބުނު ބަޔަކަށް ތިޔަ ފްލެޓްތައް ދީފައި ހުރިނަމަ، މިހާލަތުގައި ރައްޔިތުން ކުލި ނުދެއްކިގެން މަގުމަތި ވާކަށް ނުޖެނޭއް ނޫންތޯ... ހަމަ ޔަގީނުންވެސް މާލޭގެ ކުލީގެ އަގުތައް ވެސް ތިރިވާނެ ނޫންތޯ؟\nއޭޕްރީލް 2, 2020 12:17\nކަލޭގެ މިނިސްޓަރުކަން ނިމިއްޖެ ކަލޭ އަދިވެސް ބޭނުންވަނީ ނުފޫޒުފޯރުވައިގެން ކަލޭހެދި ލިސްޓުތަކުގަ ތިބި ކަލޭގެ ރައްޓެހި ގާތް މީހުންނަށް ފްލެޓު ދޭންދޯ\nއޭޕްރީލް 2, 2020 12:45\nކަލޭހިންގާފަ ހުރި ޖަރީމާތަކަށް މިސަރުކާރުން ތަބާނުވާނެ ! އަދި ޤާނޫނު ކަލެއާވެސް އަރާހަމަ ކުރާނެ ! ބާރަށް އަގަތަޅުވާ !\nއޭޕްރީލް 2, 2020 12:49\nމިސަރުކާރުން އުފެއްދި ފްލެޓް ކޮމެޓީން އަމިއްލަ އަށް އިސްތިއުފާ ދެއްވި އެއް ބޭފުޅަކު ވިދާޅު ވީ ކުރިން އޮތް ލިސްޓް މާރަނގަޅުކަމަށް މިހާރު ހަދާ ލިސްޓް ވަރަށް ގޯސް ކަމަށް ހަމަ ޔަގީނުން ވެސް އެއީ ޔާމިން އައްޔަނު ކުރި ބޭފުޅުންނެއް ނޫން އަދި ޔާމިނަށް ސަޕޯޓް ކުރާ ބޭފުޅުން ނެއް ވެސް ނޫން ބޮޑު މުސާރައެއް ދޫ ކޮށް އިސް ތިއުފާ ދެއްވަވާނީ ވަރަށް ގޯސް ވީމާ ތާ މިކަން އޭސީ ސީ ބަލަން ޖެހޭ މިހާރު އޭސީސީ ގެ އިސްމަގާމުތަކަށް އަންހެުން ލީފަހުން ވާކަމެއް ހަރާން ހުށަހަޅާ ކަންކަން ނުބަލާ ފޯނު ކޯލެއް އަޔަސް އެމީހުން ތިބެނީ ބިރުން ވިރި ވިރި ހީސް ލެވޭ ވަރު ވެފައި އެއްދުވަހު އަލީވަހީދު އަނެއް ދުވަހު ރައީސް އޮފީހުން ސަމީރު ގުޅާ މިއީ ހާގީގި ތެދު....\nއޭޕްރީލް 2, 2020 13:21\nވަރަށްބޮޑު ހައްލެއް ލިބޭނެ އަވަހަށް ފްލެޓްތައް މި ދަނޑިވަޅުގައި ދެވިއްޖެނަމަ. ސަރުކާރުން މިކަމާ ވިސްނާނެކަމަށް އަދި އަވަހަށް ފްލޭޓްތައް ދޭނެކަމަށް އުއްމީދު ކުރަން.\nއޭޕްރީލް 2, 2020 15:56\nމަށައް ލިބުނު ފުލެޓް އެއީ މަ ހައްޤެއް.\nމިސަރުކާރިން ނުދީފިއްޔާ ޤިޔާމަތް ދުވަހު ރައީސްމީހާ އައް އޭގެ ބަދަލު މާތްﷲ ދެއްވާނެ.\nއަނިޔާވެރިންނައް ގަދަފަދަ ޢަޒާބު ދެއްވާނެކަން މާތް ﷲ ވަނީ އަންގަވާފަ .\nއޭޕްރީލް 2, 2020 16:42\nމިހާރުން މިހާރަ ވެސްފުލެޓު ދީފިއްޔާ އެތަމިލިޔަން ރުފިޔާއެއް ސަލާމެއްވެ ރައްޔަތުން ދޭންޖެހޭ ކުލި %75 ކުޑަވާނެ..


މިނިސްޓްރީ އޮފް ޖެންޑަރ އެންޑް ފެމިލީ މ.އަތޮޅުގެ ހުރިހާ ރަށެއްގައި އަނިޔާއާ ދެކޮޅަށް ކުދިން ބާރުވެރިކުރުވުމަށް ސެޝަންތަކެއް ހިންގައިފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމިނިސްޓްރީ އޮފް ޖެންޑަރ އެންޑް ފެމިލީ މ.އަތޮޅުގެ ހުރިހާ ރަށެއްގައި އަނިޔާއާ ދެކޮޅަށް ކުދިން ބާރުވެރިކުރުވުމަށް ސެޝަންތަކެއް ހިންގައިފި\nPosted on 30/08/2016 21/11/2017\nއަަަނިޔާއާ ދެކޮޅަށް ކުދިން ބާރުވެރިކުރުވުމުގެ ގޮތުން މ.އަތޮޅުގެ ހުރިހާ ރަށެއްގައި ހޭލުންތެރިކަން އިތުރުކުރުމުގެ ކެއް މިނިސްޓްރީ އޮފް ޖެންޑަރ އެންޑް ފެމިލީގެ ފަރާތުން ހިންގައިފިއެވެ. މި ސެޝަންތައް ހިންގައިފައިވަނީ މޯލްޑިވްސް ޕޮލިސް ސަރވިސް އާ ގުޅިގެން މި އޯގަސްޓް މަހުއެވެ.\nމ.އަތޮޅުގެ 8 ރަށެއްކަމުގައިވާ މުލި، މުލައް، ދިއްގަރު، ކޮޅުފުށި، ނާލަފުށި، ވޭވަށް، ރަތްމަންދޫ، މަޑުއްވަރީގައި ކުރިއަށްގެންދިޔަ މި ސެޝަންތަކުގައި އެރަށްރަށުގެ ސްކޫލް މަދަރުސާތަކުގެ ގްރޭޑް 4،5އަދި6ގައި ކިޔަވަމުންދާ 360 އަށްވުރެ ގިނަ ދަރިވަރުނ ް ބައިވެރިވެފައިވެއެވެ.\nޖެންޑަރ މިނިސްޓްރީގެ ފަރާތުން ކުރިއަށްގެންދިޔަ ސެޝަންތަކުގެ ތެރެއިން އެއަތޮޅު މުލަކުގައި ކުރިއަށްގެންދިޔަ ސެޝަންތަކުގައި މިނިސްޓަރ ޒެނީޝާ ޝަހީދު ޒަކީ ބައިވެރިވެވަޑައިގެންނެވިއެވެ. އަދި އެ ސެޝަންތަކުގައި ބައިވެރިވި ކުދިންނާ ބައްދަލުކުރައްވައި ސެޝަންގައި ދެވުނު މައުލޫމާތާއި ގުޅޭގޮތުން އެކުދިންގެ ހިޔާލު ހިއްސާކުރުމަށް އެކަމަނާ ފުރުސަތު ދެއްވިއެވެ. މ.އަތޮޅުގައި ކުރިއަށްގެންދިޔަ މިސެޝަންތަކުގެ ދަތުރުގެ އިންތިޒާމްތައް ހަމަޖެއްސުމުގައި މޯލްޑިވެސް ޕޮލިސް ސަރވިސްގެ ފަރާތުން ލިބުނު އެހީތެރިކަމާއި އެއްބާރުލުން ޖެންޑަރ މިނިސްޓްރީއިން ޝުކުރުއަދީކުރަމެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ‘ޖެންޑަރ އިކުއަލިޓީގެ ބިލު’ ތަޞްދީޤުކުރައްވައިފި →\n← އުމުރުންދުވަސްވީ މީހުންނަށް އަމާޒުކޮށް ހިންގާ “ރަންވޭލާ” ކެމްޕޭންގެ ދަށުން މީޑިއާ ސެންސިޓައިޒޭޝަން ޕްރޮގްރާމްއެއް ބާއްވައިފި


Raajjeyge 48 rashehgai iyaadhakuranivi hakatha beynunkuran fashaifi - vNews.mv\nރާއްޖޭގެ 48 ރަށެއްގައި އިޔާދަކުރަނިވި ހަކަތަ ބޭނުންކުރަން ފަށައިފި\nޠާހިރާ އަޒްހާރު Male' | 19 December 2019, 15:57\nރާއްޖޭގައި އިއާދަކުރަނިވި ހަކަތައިގެ ހައިބްރިޑް ނިޒާމުތައް ގާއިމުކުރުމުގެ ގޮތުން "ޕްރިޕެއަރިންގ އައުޓަރ އައިލެންޑްސް ފޮރ ސަސްޓެއިނެބަލް އެނަރޖީ ޑިވެލޮޕްމަންޓް" މަޝްރޫއުގެ ދަށުން 48 ރަށެއްގައި އިއާދަކުރަނިވި ހަކަތަ ބޭނުންކޮށްގެން ކަރަންޓު އުފެއްދަން ފަށައިފިއެވެ.\nމިމަސައްކުތުގެ ފެށުން އިއުލާނުކޮށްފައިވަނީ އެންވަޔަރންމެންޓް މިނިސްޓްރީން މިކަމަށް ހާއްސަކޮށް މއިަދު ހޮޓެލް ޖެންގައި ބޭއްވި ރަސްމިއްޔާތެއްގައެވެ. މި ރަސްމިއްޔާތުގައި އެންވަޔަރަންމެންޓް މިނިސްޓަރ ޑރ. ހުސެއިން ރަޝީދު ހަސަން އަދި ޕްލޭނިން މިނިސްޓަރ މުހައްމަދު އަސްލމްވެސް ބައިވެރިވެވަޑައިގެންފައިވެއެވެ.\nމިކަން ފެށުމުގެ ރަސްމިއްޔާތުގައި ވާހަކަދައްކަވަމުން އެންވަޔަރަންމެންޓް މިނިސްޓަރ ޑރ. ހުސެއިން ރަޝީދު ހަސަން ވިދާޅުވީ ރާއްޖޭގައި ކަރަންޓު ބޭނުންކުރާ މިންވަރު މިހާރު ދުވަހެއް ދުވަހަކަށް އިތުރުވަމުންދާ ކަމަށެވެ. ރާއްޖެއަކީ ތެޔޮ އުފައްދާ ގައުމަކަށްނުވާތީ ރާއްޖެއިން ބޭރުން ތެޔޮ އެތެރެކޮށް، ކަރަންޓު އުފެއްދުމަށް ރާއްޖޭގެ އިގްތިސޯދީ އުފެއްދުންތެރިކަމުގެ 10 އިންސައްތަ ހޭދަވާ ކަމަށް ޑރ. ހުސެއިން ރަޝީދު ވިދާޅުވިއެވެ.\nރާއްޖެއިން ތެލަށް ބަރޯސާވެފައިވާ މިންވަރު ފާހަގަކުރައްވައި މިނިސްޓަރ ވިދާޅުވީ މިކަން ކުޑަކުރެވޭނެ ހަމައެކަނި ނިޒާމަކީ ރާއްޖެއިން ލިބެންހުރި އިޔާދަކުރަނިވި ހަކަތައިގެ ގުދުރަތީ ވަސީލަތްތައް ބޭނުންކޮށްގެން ކަރަންޓު އުފައްދާ ބޭނުންކުރުން ކަމުގައެވެ. އެގޮތުން މިނިސްޓްރީ އޮފް އެންވަޔަރަންމަންޓާއި އޭޝިއަން ޑިވެލޮޕްމަންޓް ބޭންކާ ގުޅިގެން މީހުން ދިރިއުޅޭ 160 ރަށަށް އަމާޒުކޮށްގެން ކުރިއަށްގެންދެވޭ މި މަޝްރޫއަކީ ހަކަތައިގެ ދާއިރާގެ މިހާތަނަށް ހިންގޭ އެންމެ ބޮޑު މަޝްރޫކަމަށް މިނިސްޓަރ ވިދާޅުވިއެވެ.\nމި މަޝްރޫއުގެ ދަށުން ރަށްރަށުގައި ސޯލަރ ޕީވީ، ބެޓެރީ، ޑީސަލް ޖެނެރޭޓަރު އަދި އެނަރޖީ މެނޭޖްމަންޓް ސިސްޓަމް ހިމެނޭ ހައިބްރިޑް ނިޒާމުތައް ގާއިމުކުރެވިފައިވާ ކަމަށް މިނިސްޓަރ ވިދާޅުވިއެވެ. މި ނިޒާމުތަކުން އުފައްދާ ކަރަންޓު އިސްރާފުވެގެންދާ މިންވަރު ކުޑަކުރުމަށްޓަކައި ރަށްރަށުގެ ކަރަންޓު ވިއުގަ އަޕްގްރޭޑްކުރުންވެސް ހިމެނޭކަމަށް އެންވަޔަރަންމެންޓް މިނިސްޓްރީން ބުނެއެވެ.\nމި މަޝްރޫއުގެ ދަށުން މިހާތަނަށްވަނީ 48 ރަށެއްގައި 7.5 މެގަވޮޓުގެ ހައިބްރިޑް ނިޒާމުތައް ގާއިމުކޮށް ނިމިފައިވާކަމަށް މިނިސްޓަރ ޑރ. ހުސެއިން ރަޝީދު ވިދާޅުވިއެވެ. މިއާއެކު މުޅި ރާއްޖޭގައި ޖުމްލަ އިއާދަކުރަނިވި ހަކަތަ ގާއިމުކޮށްފައިވާ މިންވަރު 21.5 މެގަވޮޓަށް އިތުރުވެފައިވާކަމަށްވެސ މިނިސްޓަރ ވިދާޅުވިވެއެވެ.\nމިނިސްޓަރ ވިދާޅުވީ މި މަޝްރޫއުގެ ދަށުން މިހާތަނަށް ވަނީ ގއ. ވިލިގިލި، ބ.ގޮއިދޫ، ތ.ބުރުނި، ޅ.ކުރެންދޫ، އައްޑޫ ސިޓީގެ ގުޅިފައިވާ ރަށްތަކުގައާއި ހއ.އަތޮޅުގެ 14 ރަށް، ށ.އަތޮޅުގެ 13 ރަށް އަދި ނ.އަތޮޅުގެ 13 ރަށުގައި ހައިބްރިޑް ނިޒާމުތައް ގާއިމުކޮށްފައިވާކަމަށެވެ. މީގެ އިތުރުން 2021 ވަނަ އަހަރުގެ ނިޔަލަށް ހދ، ރ، ބ، ޅ، ކ، އއ، އދ، ވ، މ، ފ، ދ، ތ، ގއ، ގދ އަދި ސ އަތޮޅުގައި އިތުރު 25 މެގަވޮޓުގެ ނިޒާމުތައް ގާއިމުކުރެވޭނެ ކަމަށް އެންވަޔަރަންމެންޓް މިނިސްޓަރ ވިދާޅުވެފައިވެއެވެ.\nސަރުކާރުން އެކުލަވާލާފައިވާ ސްޓްރެޓީޖިކް އެކްޝަން ޕްލޭންގައި 2023 ވަނަ އަހަރުގެ ނިޔަލަށް، 2018 ވަނަ އަހަރު ރާއްޖޭގައި އިއާދަކުރަނިވި ހަކަތަ ގާއިމުކޮށްފައިވާ އިންސައްތައަށްވުރެ، 20 އިންސައްތަ އުތުރަށް އިއާދަކުރަނިވި ހަކަތައިން ކަރަންޓު އުފެއްދުމަށް ވަނީ ކަނޑައަޅާފައެވެ. އެހެންކަމުން މި މަޝްރޫއުގެ ސަބަބުން މި ލަނޑުދަނޑިތައް ހާސިލުކުރުމަށް މަގުފަހިވެގެންދާނެ ކަމަށް އެންވަޔަރަންމެންޓް މިނިސްޓަރ ޑރ. ހުސެއިން ރަޝީދު ހަސަން ވަނީ ވިދާޅުވެފައެވެ.\nވިޔަފާރި ތިމާވެށި ރާއްޖެ


އެމް.އެން.ޔޫ ތިނަދޫ ކެމްޕަސް ތާރީޚުގެ ތެރެއަށް – އެމް.އެން.ޔޫ.އެސް.ޔޫގެ ގޮފި އިފްތިތާޙުކޮށްފި – MNUSU\nއެމް.އެން.ޔޫ ތިނަދޫ ކެމްޕަސް ތާރީޚުގެ ތެރެއަށް – އެމް.އެން.ޔޫ.އެސް.ޔޫގެ ގޮފި އިފްތިތާޙުކޮށްފި\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ގޮތްޕެއް، ދިވެހިރާއްޖޭގެ ޤައުމީ ޔުނިވަރސިޓީގެ ތިނަދޫ ކެމްޕަހުގައި ޤާއިމުކޮށް، އެ ގޮފީގެ ފުރަތަމަ ހިންގާ ކޮމިޓީގެ މެންބަރުންނަށް މަޤާމުގެ ލިޔުން ޙަވާލުކޮށްފިއެވެ. އެމް.އެން.ޔޫ ތިނަދޫ ކެމްޕަހުގައި ބޭއްވުނު ރަސްމިއްޔާތެއްގައި މަޤާމު ޙަވާލުކުރެވުނުއިރު، މި ރަސްމިއްޔާތުގައި އެމް.އެން.ޔޫ.އެސް.ޔޫގެ އެޑްވައިޒަރީ ބޯޑުގެ މެންބަރު ޢަލީ އަމީރު، ފެސާގެ މީޑިއާ ކޯޑިނޭޓަރ އަދި ތިނަދޫ އަށް ނިސްބަތްވާ ދަރިވަރެއްކަމުގައިވާ ޝަޒާރަތު ޝަރީފް އަދި އެމް.އެން.ޔޫ ކައުންސިލްގައި ދަރިވަރުން ތަމްސީލުކުރާ މެންބަރު އަދި އެމް.އެން.ޔޫ.އެސް.ޔޫ ޝަރަފުވެރިކަމާއި ޢިއްޒަތްތެރިކަމުގެ ނިޝާނުގެ ވެރިޔާ ޢަލީ ރަޝީދު ބައިވެރިވެވަޑައިގެންނެވިއެވެ.\nމި ރަސްމިއްޔާތުގައި ތިނަދޫ ކެމްޕަހުގެ އެމް.އެން.ޔޫ.އެސް.ޔޫ ގޮފީގެ މެންބަރުންނަށް މަޤާމު ޙަވާލުކޮށްދެއްވީ ރަސްމިއްޔާތުގެ ޝަރަފުވެރި މެޙްމާން އަލްފާޟިލް ޝިފާޒް މުޙައްމަދެވެ. ރަސްމިއްޔާތުގައި އަލީ ރަޝީދާއި އަލީ އަމީރުގެ އިތުރުން ތިނަދޫ ކެމްޕަހުގެ އެމް.އެން.ޔޫ.އެސް.ޔޫ ގޮފީގެ ރައީސް ލިޝާމް ޖަޢުފަރު ވާހަކަފުޅުދައްކަވާފައިވެއެވެ. މީގެ އިތުރުން ތިނަދޫ ކެމްޕަހުގެ މެނޭޖަރު އަލްފާޟިލް މުޙައްމަދު ޝަމީމްގެ އިތުރުން ޝަރަފްވެރި މެޙްމާން އަލްފާޟިލް ޝިފާޒް މުޙައްމަދުވެސް ވާހަކަފުޅު ދައްކަވާފައިވެއެވެ.\n02 މާރިޗު 2018ވީ ހުކުރުދުވަހުގެރޭ ތިނަދޫ ކެމްޕަހުގެ ގޮފި އިފްތިތާޙު ކުރެވުނު ހަމަ އެރޭ އެމް.އެން.ޔޫގެ ގަމު ކެމްޕަހުގައި ”އަހުރަ“ ގޮފީގެ2ވަނަ ދައުރުގެ ހިންގާ ކޮމިޓީ އާއި، ކުޅުދުއްފުށީ ކެމްޕަސް އަދި ހިތަދޫ ކެމްފަހުގައިވެސް މުޅީން އަލަށް އެމް.އެން.ޔޫ.އެސް.ޔޫގެ ގޮފިތައްވަނީ ޤާއިމުކޮށްފައެވެ.